Green Tax ge gothugai September mahu 74 million rufiyaa libijje\n07:12am | Monday, 01 June 2020\nގްރީން ޓެކްސްގެ ގޮތުގައި ސެޕްޓެމްބަރު މަހު 74 މިލިއަން ރުފިޔާ ލިބިއްޖެ\nގްރީން ޓެކްސްގެ ގޮތުގައި މިދިޔަ ސެޕްޓެމްބަރު މަހު 74 މިލިއަނަށް ވުރެ ގިނަ ރުފިޔާ ދައުލަތަށް ލިބިއްޖެ އެވެ.\nފިނޭންސް މިނިސްޓްރީން އާއްމުކޮށްފައިވާ ގްރީން ފަންޑުގެ އެންމެ ފަހުގެ ތަފާސްހިސާބުތައް ދައްކާ ގޮތުން، މިދިޔަ ސެޕްޓެމްބަރު މަހު އެ ފަންޑަށް ޖުމްލަ 74,339,477.77 ރުފިޔާ ޖަމާކޮށްފައިވެ އެވެ. މީގެ ތެރޭގައި ހިމެނެނީ ރިސޯޓްތަކުންނާއި ހޮޓާތަކުންނާއި ގެސްޓްހައުސްތަކުން އަދި ސަފާރީ އުޅަނދުތަކުން ލިބުނު ފައިސާ އެވެ. އެއީ:\nރިސޯޓްތަކުން: 68,563,616.38 ރުފިޔާ\nހޮޓާތަކުން: 1,667,931 ރުފިޔާ\nގެސްޓްހައުސްތަކުން: 2,252,427.29 ރުފިޔާ\nސަފާރީ އުޅަނދުތަކުން: 1,855,503.10 ރުފިޔާ\nގްރީން ޓެކްސްގެ ގޮތުގައި ސެޕްޓެމްބަރު މަހު ލިބުނު މިންވަރު މި އަހަރުގެ ޖޫން، ޖުލައި އަދި އޮގަސްޓް މަހާ އަޅާބަލާއިރު ވަނީ އިތުރުވެފަ އެވެ. އެގޮތުން، ގްރީން ޓެކްސްގެ ގޮތުގައި ލިބިފައި ވަނީ ޖޫން މަހު 50 މިލިއަން ރުފިޔާ، ޖުލައި މަހު 49.9 މިލިއަން ރުފިޔާ އަދި އޮގަސްޓް މަހު 72 މިލިއަން ރުފިޔާ އެވެ.\nއެހެން މަސްތަކޭ އެއްގޮތަށް، މިިދިޔަ ސެޕްޓެމްބަރު މަހު ވެސް އެންމެ ގިނަ އަދަދެއްގެ ފައިސާ ލިބިފައި ވަނީ މާލެ އަތޮޅުގައި ހިންގާ ރިސޯޓްތަކުންނެވެ. މާލެ އަތޮޅަކީ ރާއްޖޭގައި އެންމެ ގިނަ ރިސޯޓް އަދި ގެސްޓްހައުސް ހިންގާ އަތޮޅެވެ. އެގޮތުން މާލެ އަތޮޅުގައި ހިންގާ ރިސޯޓުތަކުން 23,697,244.56 ރުފިޔާ ލިބުނުއިރު، މާލެ އާއި މާލެ އަތޮޅުގެ ރަށްރަށުގައި ހިންގާ ގެސްޓްހައުސްތަކުން ޖުމްލަ 1،618،947.47 ރުފިޔާ އަދި ހޮޓާތަކުން 772،995.3 ރުފިޔާ ގްރީން ޓެކްސްގެ ގޮތުގައި ސެޕްޓެމްބަރު މަހު ދައްކާފައިވެ އެވެ.\nގްރީން ފަންޑުގެ ތަފާސްހިސާބުތަކަށް ބަލާއިރު، މި އަހަރުގެ ސެޕްޓެމްބަރު މަހުގެ ނިޔަލަށް ގްރީން ޓެކްސްގެ ގޮތުގައި ދައުލަތަށް ޖުމްލަ 729.65 މިލިއަނަށް ވުރެ ގިނަ ރުފިޔާ ވަނީ ލިބިފަ އެވެ.\nގްރީން ޓެކްސް އަކީ ރާއްޖޭގައި ހިންގާ ޓޫރިސްޓް ރިސޯޓުތަކާއި ހޮޓާތަކާއި އުޅަނދުތަކުގައި ޗުއްޓީ ހޭދަކުރާ ކޮންމެ ބޭރުގެ ޓޫރިސްޓެއްގެ އަތުން، ކޮންމެ ރެއަކަށް ނަގާ ޓެކުހެކެވެ. ރިސޯޓުތަކާއި ހޮޓާތަކުން މި ޓެކްސް ނަގަނީ މީހަކަށް ހަ އެމެރިކާ ޑޮލަރުގެ ރޭޓުންނެވެ. ގެސްޓްހައުސްތަކުން ނަގަނީ، މީހަކަށް ތިން ޑޮލަރުގެ މަގުންނެވެ.\nމީރާއަށް ޖަމާކުރި އާމްދަނީ ލަފާކުރި ވަރަށް ވުރެ 3.4 ޕަސެންޓް އިތުރުވެއްޖެ\nދެ މަސްތެރޭގައި ގްރީން ފަންޑަށް 157.9 މިލިއަން ރުފިޔާ ޖަމާކޮށްފި\nގްރީން ފަންޑުން އެކި ޕްރޮޖެކްޓްތަކަށް 40.9 މިލިއަން ރުފިޔާ ހޭދަކޮށްފި\nމޭ 30, 2019\nގްރީން ފަންޑަށް މި އަހަރު ޖަމާކުރި 402 މިލިއަނުން 115 މިލިއަން ހަރަދުކޮށްފި\nޖޫން 29, 2019


ކީރިތި ރަސޫލާއާބެހޭގޮތުން ޣައިރުމުސްލިމުން ފަތުރާ ދޮގުވާހަކަ | Landhooinfo\nކީރިތި ރަސޫލާއާބެހޭގޮތުން ޣައިރުމުސްލިމުން ފަތުރާ ދޮގުވާހަކަ\nއެކަލޭގެފާނަކީ ތާރީޚުދުއް އެންމެ މަތިވެރި އިންސާނާއެވެ. ހުޅަނގުގެ މަޝްހޫރު ލިޔުންތެރިޔާ މައިކަލް ހާޓް އިންސާނާގެ ހިތައް އެންމެ ފުން ނުފޫޒެއްކުރުވި މީހުންގެ ލިސްޓްގައި އެންމެފުރަތަމަ ގެންނަވާފައިވަނީ ކީރިތި ރަސޫލާ ޞައްލަﷲ ޢަލައިހި ވަސައްލަމަގެ ނަންފުޅެވެ.\nއިގިރޭސިވިލާތުގެ އޮރިއެންޓަލިސްޓް ލިޔުއްވާފައިވެއެވެ. “މުޙައްމަދުގެފާނަށް ވަރަށްފުރިހަމަ ވެއްޓެއް ލިބިވަޑައިގަތެވެ. ދަތިއުނދަގޫތަކާ ކުރިމަތިލެއްވީ ނާކާމިޔާބީގެތެރެއިން ކާމިޔާބީ ހޯއްދަވާފައެވެ. އެކަލޭގެފާނުނޫން އެހެން އެއްވެސް މީހަކަށް މިފަދަކާމިޔާބެއް ހޯދުމަކީ އެކަށީގެންވާ ކަމެއްނޫނެވެ.”\nކިރިތިރަސޫލާ 11 ބޭކަނބަލުންނާއި ކައިވެނި ބައްލަވައިގަތީ ކީތްވެހޭ؟\nއެޒަމާނުގައި އެމީހަކު ބޭނުންމިންވަރަކަށް މީހުނާއިންނަންވީއެވެ. ކުރިސްޓިއަންދީނުގައިވެސް އެގޮތަށެވެ. އަދި މޫސާގެފާނުގެ ދުވަސްވަރުވެސް އެކަންއޮތީ މިގޮތަށެވެ. ހަތަރުއަނބިން ހުއްދަކޮށްދެއްވާ ވަޙީކުރައްވާފައިވާ އާޔަތާއި ގުޅިގެން ރަސޫލާ މިއަށްވުރެ ގިނަމީހުންނާއި ކައިވެނިނުކުރުމަށް އަމުރުކުރެއްވިއެވެ. މާތް ﷲ ވަޙީކުރައްވާފައިވެއެވެ. لَّا يَحِلُّ لَكَ النِّسَاءُ مِن بَعْدُ وَلَا أَن تَبَدَّلَ بِهِنَّ مِنْ أَزْوَاجٍ وَلَوْ أَعْجَبَكَ حُسْنُهُنَّ إِلَّا مَا مَلَكَتْ يَمِينُكَ ۗ وَكَانَ اللَّـهُ عَلَىٰ كُلِّ شَيْءٍ رَّقِيبًا އަޙުޒާބު 25 މާނައަކީ ” މީގެފަހުން، ކަލޭގެފާނަކަށް އިތުރަށް އަންހެނުން ހުއްދަވެގެނެއް ނުވެތެވެ. އަދި އެކަނބަލުންގެ ރީތިކަން، ކަލޭގެފާނު عجائب ފުޅުވާ ދަރަޖައަށް ހުއްޓަސް، ކަލޭގެފާނުގެ އަނބިއަނބިކަނބަލުންގެ ތެރެއިން ބަޔެއްގެ ބަދަލުގައި އެހެންބަޔަކާ ކާވެނިކުރެއްވުންވެސް ކަލޭގެފާނަކަށް ހުއްދަވެގެނެއް ނުވެތެވެ. ކަލޭގެފާނަށް ملك ވެގެންވާ އަޅު އަންހެނުން މެނުވީއެވެ. ކޮންމެ ކަމެއްގެ މައްޗަށް ބައްލަވާވޮޑިގެންވާ ކަލަކު ކަމުގައި اللَّه ވޮޑިގެންވެއެވެ.”\nފުރަތަމަ ރަސޫލާ އެކަންކުރެއްވީ ސިޔާސީ، އިޖުތިމާޢީ އަދި ތަޢުލީމީޙިކުމަތަކަށްޓަކާކަން ހަނދާންކޮށްލަންޖެހެއެވެ. އެޒަމާނަކީ މިހާރުހެން އަންހެންކުދިންނާއި ފިރިހެންކުދިން ލަދުވެތިކަންކުޑަ ޒަމާނެއްނޫނެވެ.\nއަންހެންބޭކަނބަލުން އެކަނބަލުންނަށް ދިމާވާ ޒާތީކަންތައްތަކާއި މެދު ސުވާލުކުރައްވައެވެ. އެއްދުވަހަކު އަންހެނަކު އޭނާ ޙައިޟުން ކެނޑިއްޖެކަމަށް ދެންނެވިއެވެ. ވިދާޅުވީ ކަފަކޮޅަކުން ޠާހިރުވެލައްވާށެވެ. މިކަންކަން އެކަނބަލުންނަށް ތަފްޞިލްކޮށްދެއްވީ އެކަލޭގެފާނުގެ އަނބިއަނބިކަނބަލުން ފިޔަވާ ދެން ކޮންބައެއްތޯއެވެ. މިކަންކަމަކީ ތަޢުލީމީ ޙިކުމަތްފުޅަށްނޫނީ ވެދާނެތޯއެވެ؟ ނަމަވެސް ޣައިރު މުސްލިމުންގެ ފިތުނަވެރި އަވާގައިޖެހިފައިވާ ބަޔަކު ފިޔަވާ އެކަލޭގެފާނަކީ އަމިއްލަ އެދުންފުޅަށް ގިނަ އަނބިންގެއްގުޅުއްވި ބޭފުޅެކޭ ބުނެފާނެތޯއެވެ. ޚުދު އެބައިމީހުންގެ ޢިލްމުވެރިންވެސް އެކަލޭގެފާނަށް ތަޢުރީފުކުރައްވާ މިންވަރު ފެށުމުގެ ބަސްތަކުންވެސް ހާމަވެއެނގިގެންދެއެވެ.\n25 އަހަރުގެ ފިރިހެނަކު 40 އަހަރުގެ މީހަކާ ކައިވެނިކުރެއްވުމުން އެކަލޭގެފާނުގެ ޝަހުވާނީއެދުން އިސްނުކުރައްވާކަން ފާހަގަކުރެވެއެވެ. ޚަދީޖަތުގެފާނު އަވަހާރަވުމުން މެނުވީ އެހެން އެއްވެސް މީހަކާ ކައިވެނި ނުކުރައްވައެވެ.\nޢާއިޝަތުގެފާނު ނޫނީ އެކަލެގެފާނު ކައިވެނިބައްލަވައިގެންފައިވަނީ ހުވަފަތްވެފައިވާ ބޭކަނބަލުންނާއެވެ. މިސާލަކަށް އުއްމުސަލަމާ ހިމެނެއެވެ. 60 އަހަރުގެ އުއްމުސަލަމާއާކައިވެނިބައްލަވައިގަތެވެ. ބޭނުމަކީ އެކަލޭގެފާނުގެ ގެއަށްގެންނަވާ ހިޔާވަހިކަން ދެއްވުމަށްޓަކައެވެ.\nމިޒަމާނުގެ ސިޔާސީ މާނައެއްގައެއްނޫނެވެ. ބަނިލްމުޞްޠަލަޤު ހަނގުރާމައިގައި ޖުވައިރިއްޔާ ނަމަކަށް ކިޔުނުމީހަކު ހައްޔަރުކުރެވުނެވެ. އެކަލޭގެފާނު އެކަމަނާއާއި ކައިވެނި ބައްލަވައިގަތުމުން ދެން އަސީރުންގެ ގޮތުގައި ހައްޔަރުކޮށްފައިތިބި ހުރިހާއެންމެން ދޫކޮށްލީ މިއީ އެކަލޭގެފާނުންގެ ޅިޔަނުންނޭ ކިޔާފައެވެ. އެކަލޭގެފާނު އެކަންކުރެއްވީ އެބޮޑު ޤަބީލާގެމީހުން ފައިސާ ދިނުމަކާނުލައި މިނިވަންކުރެއްވުމަށެވެ. މިއީ ކިހާބޮޑު ސިޔާސީ މަޤުޞަދެއްތޯއެވެ. މިކަމަކީ މިޒަމާނުގެ ޅަސިކުނޑިތަކުގެ ބޯބުރާންތިކޮށްލުމަށްޓަކައި ޔަހޫދީންނާއި ނަޞާރާއިން ދައްކާ ދޮގުވާހަކަތަކަށް ދެވިދާނެ ވަރަށްފުރިހަމަ ރައްދެކެވެ.\nއަބޫބަކުރުގެފާނަކީ އެންމެފުރަތަމަ އީމާންވި ފިރިހެނާއެވެ. އެނޫންކޮންމެ މީހަކުވެސް ފަސްޖެހިލިއެވެ. އެކަލޭގެފާނު ބޭރުފުށުން ނަސަބުގެގޮތުން ގުޅިވަޑައިގަތެވެ. މިފަދަ ބޭފުޅަކާއިމެދު ޢާއިލީގޮތުންވެސް ގާތްގުޅުމެއް އުފެއްދުމަކީ އެފަރާތުންވެސް އެދިވަޑައިގަންނަވާކަމެއްކަމުގައި ވިއެވެ. އެހެންކަމުން އަބޫބަކުރުގެފާނުގެ ދަރިކަނބަލުން ޢާއިޝާއާއި ކައިވެނި ބައްލަވައިގަތެވެ.\nބައެއްކަހަލަ ޖާހިލީ އާދަތައް ނައްތާލުން:\nޖާހިލިއްޔަޒަމާނުގައި ބައެއްމީހުން ދަރިންގެ ގޮތުގައި އެޑޮޕްޓް ކުރެއެވެ. މިގޮތުން ރަސޫލާވެސް ޒައިދު ބިން ޘާބިތު އެޑޮޕްޓްކުރެއްވިއެވެ. މިކަމާގުޅިގެން ކީރިތި ﷲ އެކަން ނަހީކުރައްވާ ޤުރުއާނުގައި އެންގެވިއެވެ. ވަކިހިސާބަކުން ޒައިދުގެ ޢާއިލާއިން ގެންދަން އުޅުމުން އޭނާ އެކަމަށް އިންކާރުކުރިއެވެ. ރަސޫލާ އެނާ އިޚުތިޔާރުކުރާގޮތެއް ބެއްލެވުމުން އޭނާ ރަސޫލާ އިޚުތިޔާރުކުރެއްވިއެވެ. ރަސޫލާގެ ބޮޑުދައިތާގެ ދަރިކަނބަލުން ޒައިނަބުބިންތިޖަހުޝް އާ ކީރިތިރަސޫލާ މިޒައިދުއާ ކައިވެނިކޮށްދެއްވިއެވެ.\nޒައިދު ޤަބޫލުކުރައްވާ ގޮތުގައި އެކަމަނާ ޙަވާލުކުރެއްވީ ހިތްޕުޅެވެ. ހަށިކޮޅު ޙަވާލެއްނުކުރައްވައެވެ. ދެން ޒައިދު ވަރިކުރެއްވިއެވެ. މާﷲ އެންގެވީ އެޑޮޕްޓްކުރުމުގެ ޙުކުމް ބާޠިލްކުރައްވާ ﷲގެ އަމުރުފުޅަށް ޒައިދުއާ ކައިވެނިކުރެއްވިއެވެ. ޢަރަބީންގެ މަލާމާތު ބަސްތަކަށްޓަކައި އެކަން ނުކުރައްވަން ހުންނަވަނިކޮށްވެސް އެކަލާނގެ އަމުރުފުޅަށެވެ. އޭގެކުރިން ކިޔާއުޅުނީވެސް ޒައިދުބުނި މުޙައްމަދެވެ.\nލަންދޫ އިންފޯގެ އެޑިޓަރުގެ ލިޔުންތައް ފެންނަނީ ވަރަށްބޮޑަށް ދިރާސާ ކޮށްފާ ހުންނަ ލިޔުންތަކެއްގެ ގޮތުގައެވެ. ވަރަށް ކަމުދޭ.


މަންޑޭލާ ރޫލްސް - Mahfooz's Blog\nadmin 07/02/2019\tޚިޔާލު اضف تعليق 266 ފަހަރު ކިޔާފައި\nUnited Nations Standard Minimum Rules for the Treatment of Prisoners ނުވަތަ މަންޑޭލާ ރޫލްސް އަކީ5އަހަރު ދުވަހުގެ ދިރާސާއަކަށްފަހު އެކުވެރި ދައުލަތްތަކުގެ ޖެނެރަލްސް އެސެމްބްލީއިން ފާސްކޮށްފައިވާ ގަވާއިދުތަކެކެވެ. މި އުސޫލުތަކަށް ޢަމަލުކުރަން ޤައުމުތަކުން އެއްބަސްވެ، ޖެނެރަލް އެސެމްބްލީއިން ފާސްކުރީ 17 ޑިސެމްބަރު 2015 ތާރީޚުގައެވެ. އޭގެ ކުރިންވެސް United Nations Congress on the Prevention of Crime and the Treatment of Offenders, ގެ ނަމުގައި އދ. ގެ އިކޮނޮމިކް އެންޑް ސޯޝަލް ކައުންސިލްއިން 31 ޖުލައި 1957 ގައި ޤަރާރެއް ފާސްކޮށްފައި އޮވެއެވެ.\n17 ޑިސެމްބަރު 2015 ގައި ފާސްކުރި އުސޫލަށް މަންޑޭލާ ރޫލްސް ގެ ނަން ދެވުނީ ސައުތު އެފްރިކާގެ ކުރީގެ ރައީސް ނެލްސަން މަންޑޭލާއަށް ނިސްބަތްކޮށެވެ. މަންޑޭލާއަކީ އުމުރުގެ ބޮޑުބައެއް ޖަލުގައި ހޭދަކުރި ސިޔާސީ ޝަޚްސިއްޔަތެކެވެ.\nކޮންމެ މީހަކުމެ ނިދުމަށް އެކަށީގެންވާ އިންތިޒާމު ހަމަޖެއްސުމަށް މަންޑޭލާ ރޫލްސް ބާރު އަޅައެވެ. ރާއްޖޭގެ ޖަލުތަކުގައި އެ ގަވާއިދުގެ މާނައަކީ ކުނަލަކާއި ބާލީހެކެވެ. ކެތްނުވާ ވަރަށް ހޫނުވިޔަސް ސިމެންތި އަށީގައި ކުނާ އަޅާލައިގެން އޮތުން ނޫން ގޮތެއް ނޯވެއެވެ.2އަހަރުގެ ޙުކުމް ތަންފީޛްކޮށް ނުކުންނަ މީހާގެ މައިބަދައިގެ މައްސަލަޖެހި އުމުރުދުވަހަށް ބޭސްކުރަން ޖެހިފައިހުރީ މަދެއްކޮށެއް ނޫނެވެ. ރާއްޖޭގެ ޖަލުގައި ބައެއް ޚާއްސަ މައިބަދަތަކަކަށް ގޮދަޑި ހަމަޖައްސައިދެއެވެ. އެކަން ހަމަޖެހެނީ އާދޭސް ދަންނަވައިގެންނާއި، ރުޅި ގަދަވެގެންނާއި، ކެއުން ހުއްޓާލައި ބަނޑުހައިހޫނުކަމުގެ ހަޅުތާލެއް ކުރުމުން ނުވަތަ ގޮދަޑިއެއް ދިނުމަށް ޑޮކްޓަރު އިރުޝާދު ދިނުމުންނެވެ.\nކުރިއަށް ސިޔާސީ ޕާޓީއެއް އުފެއްދުން\nފަހަތަށް ޕްރައިމަރީގައި ވާދަކޮށް ބަލިވާ ކެންޑިޑޭޓުން އިންތިޚާބުގައި ވާދަކުރުން މަނާކުރުން.


Islaam Dheenah Unikameh Aisdhaane Vaahakaeh Dhekevumun Alhugandu Ekamah Thaubaa Vehjjain - Jabir އިސްލާމް ދީނަށް އުނިކަމަށް އައިސްދާނެ ވާހަކައެއް ދެކެވުމުން އެކަމަށް އަޅުގަނޑު ތައުބާވެއްޖައިން – ޖާބިރު – Huvadhoo News Islaam Dheenah Unikameh Aisdhaane Vaahakaeh Dhekevumun Alhugandu Ekamah Thaubaa Vehjjain - Jabir Huvadhoo News\nއިސްލާމް ދީނަށް އުނިކަމަށް އައިސްދާނެ ވާހަކައެއް ދެކެވުމުން އެކަމަށް އަޅުގަނޑު ތައުބާވެއްޖައިން – ޖާބިރު\nދީނީ މިންގަނޑުތަކުން ބޭރުވެ، ރާއްޖޭގައި އެހެން ދީންތަކަށް ފުރުސަތު ދިނުމަށް ގޮވާލި މައްސަލާގައި ބޮޑެތި ފާޑުކިޔުންތައް އަމާޒުވުމާއެކު ކާށިދޫ ދާއިރާގެ މެމްބަރު އަބްދުﷲ ޖާބިރު މާފަށް އެދި ތައުބާވެއްޖެ އެވެ.\nސަރުކާރުގެ ފަރާތުން މިހާރު މަޖިލީހަށް ހުށަހަޅާފައިވާ ހެއްކާބެހޭ ބިލާ ގުޅޭގޮތުން އިއްޔެގެ ޖަލްސާގައި ކުރިއަށްދިޔަ ބަހުސްގައި ވާހަކަ ދައްކަވަމުން ޖާބިރު ވިދާޅުވެފައިވަނީ، ގުރުއާން ތަހުޒީބު ކަމަށާއި ﷲ ވޮޑިގެންވާކަމަށެވެ. އަދި ﷲ ސުބުހާނަހޫ ވަތައާލާގެ މިންވަރުފުޅުން އަޅުގަނޑުމެންނަކީ ސުންނީ މުސްލިމުން ކަމަށާއި، މިރާއްޖޭގައި މާ މޮޅު ދީންވެރިއަކު ނެތްކަމަށެވެ. އަދި އެންމެން ނަމާދުކުރުމަށް ގޮވާލާ އޭނާވަނީ އެހެން ދީންތަކަށްވެސް މިރާއްޖޭގައި ނަމާދުކޮށް އުޅެވޭނެ ގޮތުގެ މައްޗަށް މިގައުމުގައި އެހެން ދީންތަކުގެ މީހުންނަށް އައިސް ނަމާދުކޮށް އުޅެވެން ޖެހޭ ގޮތް އުފައްދަން ޖެހޭ ކަމަށް ބުނެފައެވެ.\nޖާބިރުގެ މިވާހަކަތައް ސަރުކާރުގެ އިސްވެރިންނާއި މިނިސްޓަރުން ކުށްވެރިކޮށްފައިވާއިރު، ގިނަ ބަޔަކު ދަނީ ޖާބިރު ދެއްކި ވާހަކަތަކުގެ ސަބުން އޭނާ ވަގުތުން ހައްޔަރުކުރަން ޖެހޭ ކަމަށް ބުނެ މީސްމީޑިއާގައި އަޑުއުފުލަމުންނެވެ.\nރާއްޖޭގައި އެހެން ދީންތަކަށް ފުރުސަތު ދިނުމަށް ޖާބިރު ގޮވާލުމުން އެކަން އިސްލާމިކް މިނިސްޓްރީންނާއި ފަތުވާ މަޖިލީހުންވެސް ވަނީ ކުށްވެރިކޮށްފައެވެ. އަދި އޭނާއަށް ފިޔަވަޅު އެޅުމަށް ދީނީ އިލްމުވެރިންވެސް ވަނީ ގޮވާލާފައެވެ.\nފާޑުކިއުންތައް އަމާޒުވަމުންދާތީ، އޭނާ ވަނީ މިހާރު ދެކެވުނު ވާހަކަތަކަށް ރައްޔިތުންގެ ކިބައިން މާފަށް އެދިފައެވެ. އެގޮތުން އޭނާ ވިދާޅުވީ، އެފަދައިން ވިދާޅުވެވުނީ ޖޯޝުގައި ކަމަށާއި އަދި މި ގައުމުގައި އެހެން ދީންތަކަށް ފުރުސަތު ދެވިގެން ނުވާނެ ކަމަށް ވިދާޅުވެ، އޭނާ ވަނީ އެ މަޖިލީހުގައި ދެއްކެވި ވާހަކަތައް އަނބުރާ ގެންދަވައިފަ އެވެ.\nއަޅުގަނޑަށް އެހެން ބުނެވުނީ ޖަޒުބާތުގައި. ވަރަށް ބޮޑަށް މާފަށް އެދެން. ޖާބިރު ދެން އެކަހަލަ ވާހަކައެއް ނުދައްކާނެ. އިސްލާމް ދީނަށް އުނިކަމަށް އައިސްދާނެ ވާހަކައެއް ދެކެވުމުން އެކަމަށް އަޅުގަނޑު ތައުބާވެއްޖައިން. އަޅުގަނޑުގެ ތައުބާ ގަބޫލުކުރައްވައި، ކުރެވެނު ކުށަށް މާފުކުރައްވާށި. އާމީން.\nޖާބިރު މިއަދު މާފަށް އެދިވަޑައިގެންފައިވާއިރު، އޭނާ ދެއްކެވި ވާހަކަ މަޖިލީހުގެ އިދާރާގެ އިސްނެގުމާއެކު އަންނަނީ ބަލަމުންނެވެ.\nއެގޮތުން، ދިވެހި ދައުލަތުގެ ދީނަކީ އިސްލާމް ދީން ކަމަށާއި އެ ދީނަކީ ރާއްޖޭގެ ގާނޫނުގެ އެންމެ މައިގަނޑު މަސްދަރުގެ އިތުރުން އިސްލާމް ދީނުގެ އަސްލަކާ ހިލާފު އެއްވެސް ގާނޫނެއް ނުހެދޭނެކަމަށް ގާނޫނުއަސާސީގެ 10 ވަނަ މާއްދާގައި ސާފުކޮށް ބުނެފައި ވެ އެވެ.\nއެހެންކަމުން، ޖާބިރާމެދު އެއްވެސް ފިޔަވަޅެއް އެޅޭނީ އޭނާ ދެއްކެވި ވާހަކަ އިސްލާމްދީނުގެ އަސްލަކާ ހިލާފުކަމަށް ކަނޑައެޅިއްޖެނަމަ އެވެ.\nއެ މައްސަލައާ ގުޅޭގޮތުން، މަޖިލީހުގެ ސުލޫކީ ކޮމެޓީގެ މުގައްރިރު އަދި ކުޅުދުއްފުށީ އުތުރު ދާއިރާގެ އެމްޑީޕީގެ މެމްބަރު ޔާސިރު އަބްދުލްލަތީފް ވިދާޅުވީ ޖާބިރު ދެއްކެވި ވާހަކަ ސަމާލުކަމަށް އައިސްފައިވާ ކަމަށާއި އެކަން ބަލަމުން އަންނަ ކަމަށެވެ.\nމަޖިލީހުގެ ތަޅުމުގައި ވެސް އެހެން މެމްބަރުންނާ ހިލާފަށް އުޅުއްވާ ޖާބިރުގެ އަމަލުތައް މިފަހުން ވަނީ މާބޮޑަށް ގޯސްވެފަ އެވެ. އެގޮތުން ޖާބިރު މީސްމީހުންނާ ފޯނުން ގުޅުއްވައި ހަޑިހުތުރު ބަހުން މުއާމަލާތްކޮށްފައިވާ އޯޑިއޯތަކެއް ލީކުވެފައިވާއިރު މަގުމަތީގައިވެސް ޖާބިރުގެ އަމަލުތައް ފެންނަމުންދަނީ އެހާ ރަނގަޅަކަށް ނޫންކަން ފާހަގަކޮށްލެވެއެވެ.


SunOnline: India ge Rahvehi kamuge gaanoonaa dhekolhah kandu magun gina bayaku muzaaharaakoffi\nއިންޑިއާގެ ރަށްވެހިކަމުގެ ގާނޫނާ ދެކޮޅަށް ގިނަ ބަޔަކު ކަނޑުމަގުން މުޒާހަރާކޮށްފި\nއަހުމަދު ޖައިޝަން 16 Jan 2020, 12:20\nމެންގަލޫރުގައި ކަނޑުމަގުން ގިނަ ބަޔަކު މުޒާހަރާކޮށްފައިވޭ --- ފޮޓޯ : އެންޑީޓީވީ\nއިންޑިއާގެ ރަށްވެހިކަމުގެ ގާނޫނަށް ދާދި ފަހުން ގެނައި ބަދަލާ ގުޅިގެން ކަރުނާޓަކާގެ ސްޓޭޓެއް ކަމަށްވާ މެންގަލޫރުގައި އެތައް ބަޔަކު ކަނޑު ބޯޓުތަކުގައި އެއްވެއްޖެ އެވެ.\nދާދިފަހުން ސޯޝަލް މީޑިއާގައި އާންމުކޮށްފައިވާ ވީޑިއޯތަކުން އެނގޭގޮތުގައި ގިނަ ބަޔަކު ވަނީ އެކި ކަހަލަ އޮޑިފަހަރުތަކުގައި ރަށްވެހި ކަމުގެ ގާނޫނާ ދެކޮޅަށް އަޑުއުފުލާފަ އެވެ. އެ ފަރާތްތަކުން ދަތުރުކޮށްފައި ވަނީ މެންގަލޫރުގެ އުއްލަލް އިން ފެށިގެން އަދިޔާރަށެވެ.\nސޯޝަލް މީޑިއާގައި ދައުރުވަމުންދާ ފޮޓޯތަކުން އެނގޭ ގޮތުގައި އާންމުން ނުރުހުން ފާޅުކުރުމަށް އެއް ސަރަހައްދަކަށް އެއްވެފައިވާ ކަމަށެވެ. އެގޮތުން ބޭރުގެ ބައެއް ނޫސްތަކުން ބުނާގޮތުގައި މެންގަލޫރުގައި ކުރިއަށް ދިޔަ އެއްވުމުގައި ދެ ލައްކައަށް ވުރެ ގިނަ މީހުން ބައިވެރިވެފައިވެ އެވެ.\nއެ މުޒާހަރާ އިންތިޒާމުކުރި ކޮމިޓީގެ މެމްބަރެއްކަމަށްވާ މުހައްމަދު އާސިފް ބުނީ އެތަނަށް އެއްވެފައިވާ ހުރިހާ އެންމެނަކީ ރަށްވެހިކަމުގެ ގާނޫނަށް ގެނައި ބަދަލު ގަބޫލު ނުކުރާ މީހުން ކަމަށެވެ.\nމެންގަލޫރުގެ މުޒާހަރާއަށް ދެ ލައްކައަށްވުރެ ގިނަ މީހުން އެއްވެފައިވޭ --- އެންޑީޓީވީ\n"އަޅުގަނޑުމެން ގަބޫލެއް ނުކުރަން އެ ނިންމުމަކީ ގާނޫނާ އެއްގޮތް ނިންމުމެއް ކަމަށް. އެހެންނަމަވެސް އަޅުގަނޑުމެން ކުރިއަށް ގެންދިޔަައީ ސުލްހަވެރި މުޒާހަރާއެއް. މުޒާހަރާ ކުރިއަށް ވެސް ގެންދަން ވާނީ ސުލްހަވެރިކޮށް،" އާސިފް ބުންޏެވެ.\nމުޒާހަރާ ކުރިއަށް ގެންދިޔަ ސަރަހައްދުގައި ދިރިއުޅޭ މުސްލިމުންގެ ވިޔަފާރިތައް ވަނީ އިއްޔެ މެންދުރުގެ ފަހުން ބަންދުކޮށްފަ އެވެ. އެއީ އެ މުޒާހަރާއަށް އޮތް ސަޕޯޓު ދެއްކުމަށް ކަމަށް ބޭރުގެ ނޫސްތަކުން ބުނެ އެވެ.\nއިންޑިއާއިން ރަށްވެހިކަމުގެ ގާނޫނަށް ގެނައި އިސްލާހުގައި ވަނީ އެގައުމަށް ގަވާއިދާ ހިލާފަށް އެތެރެވާ އަފްގާނިސްތާން، ޕާކިސްތާން އަދި ބަންގުލަދޭޝްގެ މުސްލިމު ނޫން މީހުންނަށް ރަށްވެހިކަން ލިބޭނެ ގޮތް ހަދައިފަ އެވެ.\nއިންޑިއާގެ ސަރުކާރުން ވަނީ އެ އިސްލާހު ފާސް ކުރީ މުސްލިމުންގެ އާބާދީ ބޮޑު ގައުމުތަކުގައި އެހެން ދީނަކަށް ތަބާވުމުގެ ސަބަބުން އަނިޔާއާ ފުރައްސާރައާ ކުރިމަތިލާން ޖެހޭ މީހުންނަށް ރައްކާތެރިކަން ދިނުމުގެ ގޮތުން ކަމަށް ބުނެފަ އެވެ.\nބޯޓު ދުއްވަނީ ކޮން ބައެއްކަން ސާފުކޮށް ނުދިން\nބާބުރީ މިސްކިތް ތަޅާލުމުގައި އުޅުނު ލީޑަރުން ކުށްވެރިނުވި


SunOnline: Uhudh Hanguraama - 9\nމަދީނާގެ އުތުރުގައި ވާ، 3,533 ފޫޓު އުސްމިނުގެ އުހުދު ފަރުބަދަ. މިއީ ކާފަރުންނާ ދެކޮޅަށް މުސްލިމުން ކުރި ދެވަނަ ހަނގުރާމަ ކުރެވުނު ސަރަހައްދު -- ފޮޓޯ: ވިކިޕީޑިއާ\nއުޙުދު ހަނގުރާމަ - 9\n10 މަސް3ހަފްތާ ކުރިން - 31 އޯގަސްޓް 2017 0\nދިޔަތިކިއަބްދުﷲ ފާރޫގް ހަސަން\nކައުސާހިބާ ޞައްލަﷲ ޢަލައިހި ވަސައްލަމަގެ ލާމަސީލު ޤިޔާދަތާއި ކެތްތެރިވެ ވަޑައިގަތުމާއި، ސާބިތުވެވަޑައިގެންހުންނެވުމާއި، ކެރިވަޑައިގަތުމުގެ ތާރީޚީ ހަނދާނެއް\nއަބޫސުފްޔާނުގެ ރޭއްވެވުން އޮންނާނެގޮތް އިތުރުސާހިބާ އަށް ތަޞައްވުރު ކުރެއްވުނެވެ. އަބޫސުފްޔާނު އެހާ އަވަސްކޮށްލައްވައިގެން އެއުޅުއްވަނީ މަކަރެއް ހައްދަވަންކަން ޔަޤީންކުރެއްވުނެވެ. އިތުރުސާހިބާ އެކަން ވިސްނައިވަޑައިގެންނެވީ ހަނގުރާމައިގެ ދެވަނަ މަރްޙަލާގައި ޤުރައިޝުންގެ ކޮޅަށް ތިލަފަތްބަރުވެލައިފައި އޮތުމާއި އެބައިމީހުނަށް ކާމިޔާބުވުމުގެ އެކަށޭނަކަން އޮތުމާއެކުވެސް އަބޫސުފްޔާނު އެހާ އަވަސްއަރުވައިލައްވައިގެން އެނބުރިވަޑައިގަންނަވާތީއެވެ. ޤުރައިޝުން މިހަނގުރާމަޔަށް ނުހަނު ބޮޑު ޚަރަދެއްކޮށްފައި އޮތުމާއެކު އަބޫސުފްޔާނު ފަދަ ދުނިޔެ ދެނެވަޑައިގަންނަވާ ތަޖްރިބާކާރު ކޮމާންޑަރަކު ހުސްއަތްޕުޅާ އެނބުރިވަޑައި ނުގަންނަވާނެކަން ޔަޤީންކުރެއްވޭތީއެވެ.\nއިތުރުސާހިބާ ޞައްލަﷲ ޢަލައިހި ވަސައްލަމަ ހަމަ އެވަގުތު އަބޫސުފްޔާނުގެ ރޭއްވެވުން ނާކާމިޔާބު ކޮށްލެއްވުމުގެ މަސައްކަތްޕުޅު ފެއްޓެވިއެވެ. އިތުރުސާހިބާ ޞައްލަﷲ ޢަލައިހި ވަސައްލަމަ ޢަލީ ބިން އަބީޠާލިބު ރަޟިޔަﷲ ޢަންހު އަށް އެންގެވިއެވެ. " ޤައުމުގެ މީހުންގެ ފަސްފަހަތުން ވަޑައިގެން އެބައިމީހުން ހަދާނަހަދާގޮތް ބައްލަވާށެވެ. އެބައިމީހުން އަސްތަކަށް ސަވާރުވެގެން ޖަމަލުތައް ގޮވައިގެންދާނަމަ އެމީހުންގެ މަޤްޞަދަކީ ވަގުތުން މަދީނާއަށް ޙަމަލަދިނުމެވެ. ޖަމަލަށް ސަވާރުވެ އަސްތައް ގޮވައިގެންދާ ނަމަ އެމީހުން އެއުޅެނީ މައްކާއާ ދިމާޔަށް ގޮސްލައިފައި އެނބުރި އަންނަން ޤަޞްދުކޮށްގެންނެވެ. ކޮންމެ ގޮތެއްގައިވެސް އަހަރެމެން އަވަހަށް ސަމާލުވާންޖެހޭނެއެވެ."\nޢަލީގެފާނު ވަޑައިގެން ބައްލަވައިލެއްވިއިރު ޤުރައިޝުން ދަނީ ޖަމަލަށް ސަވާރުވެ އަސްތައް ގޮވައިގެންނެވެ. ނަމަވެސް އިތުރުސާހިބާ ޞައްލަﷲ ޢަލައިހި ވަސައްލަމަ ރައްކާތެރިވެވަޑައިގެންނެވުމުގެ ފިޔަވަޅު އެޅުއްވިއެވެ. މުޖާހިދުންގެ ހަތްދިހަ ބޭކަލުން ހޮއްވަވައި ޤުރައިޝުންގެ ފަހަތުން އެއުރެންގެ ހޯހިރި ބައްލަވަން ފޮނުއްވިއެވެ. އެބޭކަލުންގެ ތެރޭގައި އަބޫބަކުރުއްޞިއްދީޤު ރަޟިޔަﷲ ޢަންހު އާއި އައްޒުބައިރު ބުނުލް ޢައްވާމު ރަޟިޔަﷲ ޢަންހު ފަދަ ތަޖްރިބާކާރު އަސްކަރީ ބޭކަލުން ހިމެނުއްވިއެވެ.\nއެއަށްފަހު އިތުރުސާހިބާ އަވަސްވެވަޑައިގެންނެވީ ޝަހީދުންގެ ޖަނާޒާގެ ކަންތައް ނިންމެވުމަށެވެ. ޖަނާޒާގެ ކަންތަކުން ނިމިވަޑައިގެން ޞަޙާބީންގެ ހުރިހާ ބޭކަލުން ބައިވެރިކުރައްވައިގެން މާތްﷲގެ ޙަޟުރަތަށް ޘަނާ ވިދާޅުވެ ވަރަށް ފުރިހަމަ ދުޢާފުޅެއް ކުރެއްވިއެވެ. ދުޢާފުޅަށްފަހު ހަމަ އެދުވަހު މަދީނާއަށް ވަޑައިގެން މަދީނާގައި ކުއްލި ނުރައްކަލުގެ ޙާލަތު ޤާއިމުކުރެއްވިއެވެ. ސަލާމަތީ ކަންތައް ވަރުގަދަކުރެއްވިއެވެ. މަގުތަކުގައި ފޯރިމެރުމުގެ އިންތިޒާމު ހަމަޖެއްސެވިއެވެ.\nކައުސާހިބާ ޞައްލަﷲ ޢަލައިހި ވަސައްލަމަ އެރޭ ހޭދަކުރެއްވީ އުޙުދު ހަނގުރާމައިގެ ނަތީޖާއާއި، އެހަނގުރާމައިގެ ސަބަބުން ޢަރަބިކަރައިގެ ސިޔާސީ މަސްރަޙަށް އަންނާނެ ބަދަލުތަކާމެދު ފިކުރުކުރެއްވުމުގައެވެ. މައްކާގެ ލަޝްކަރު ކޮންމެވެސް މަރުޙަލާއަކުން އެނބުރި އައުމުގެ އެކަށޭނަކަން އޮތުމާއެކު މަދީނާގެ ދިފާޢަށްޓަކައި ހަރުދަނާ ފިޔަވަޅެއް އަޅުއްވަން ކައުސާހިބާ ބޭނުންފުޅުވިއެވެ. ހަމައެފަދައިން ލަޝްކަރާއިގެން މަދީނާއިން ބޭރަށް ނިކުމެވަޑައިގެން މުސްލިމުންގެ އާރާއި ބާރަށް ބަދަލެއް ނާންނަކަން މަދީނާގެ އަވަށްޓެރި ޢަރަބީޤަބީލާތަކަށް ދައްކައިލެއްވުމަކީވެސް މުހިންމުކަމެއް ކަމުގައި ދެކެވަޑައިގެންނެވިއެވެ.\nއެހެންކަމުން ހިޖްރައިން ތިންވަނަ އަހަރުގެ ޝައްވާލުމަހުގެ އަށްވަނަ ރޭގެ ފަތިހު މޫނުއަނދިރިކަން ހުއްޓައި މުޝްރިކުންގެ ފަހަތުންދާން ނިކުތުމަށް މުސްލިމުންނަށް އަމުރުކުރައްވައިފިއެވެ. ހަމައެއާއެކު އުޙުދު ހަނގުރާމައިގައި ބައިވެރިނުވާ އެކަކުވެސް މުސްލިމުންނާއެކު ނުނިކުންނަންވެސް އެންގެވިއެވެ.\nމުސްލިމުން ހަނގުރާމަޔަށް ނުކުތަ ނުދީ ހުއްޓުވަން މުނާފިޤުން ވަރަށް ބޮޑަށް މަސައްކަތްކުރިއެވެ. ޤުރައިޝުންގެ އާރާއި ބާރާ ބެހޭގޮތުން އެތައް ތަނެއް ކަންބޮޑުކޮށް ހަދަހަދައިގެން ވާހަކަދެއްކިއެވެ. މުސްލިމުން ބިރުގަންނަވައިލެވޭތޯ މުނާފިޤުން ނުފޮރުޅާ އެންމެ ގާކޮޅެއްވެސް ދޫކޮށެއްނުލައެވެ.\nނަމަވެސް މުސްލިމު މުޖާހިދުން އިތުރު ސާހިބާގެ ދަޢުވަތަށް ލައްބައިކައެވެ ވިދާޅުވެ ޖަވާބުދެއްވިއެވެ. ޒަޚަމުވެފައިތިއްބެވި ބޭކަލުންވެސް އެބޭކަލުންގެ ޒަޚަމުތަކުގައި ބޭސްއަޅުއްވައިގެން އިތުރު ހިތްވަރުފުޅާއި ޖޯޝާއެކު އަވަސްއަވަހަށް އިސްލާމީ ލަޝްކަރުގެ ދިދައިގެ ދަށަށް ޖަމާވެވަޑައިގެންނެވިއެވެ. އުޙުދު ހަނގުރާމައިގައި ބައިވެރިވެވަޑައިގެންނެވި ބޭކަލުންގެ ތެރެއިން ހަމްރާއުލްއަސަދަށް ވަޑައިނުގެންނެވުނީ ދެބޭކަލަކަށެވެ. އެދެބޭކަލުންނަކީ މާލިކެވެ ކިޔުނު އަންޞާރިއްޔަ ބޭކަލަކާއި ޝައްމާސެވެ ކިޔުނު މުހާޖިރިއްޔަ ބޭކަލެކެވެ.( ރަޟިޔަﷲ ޢަންހުމް) އެދެބޭކަލުން އުޙުދުގެ މައިދާނުން މަދިނާއަށް ގެނެވުނުއިރުވެސް ވަރަށް ހާލުކޮޅުދެރައެވެ. މާލިކުގެފާނާ ހަވާލުވެވަޑައިގެން އެކަލޭގެފާނަށް ހޭހަންކުރެއްވީ ޢާއިލާގެ މެމްބަރުންނެވެ. ޝައްމާސުގެ ކައިރި ތިމާގެފުޅު ބޭކަލަކު ނުވަތަ ބޭކަނބަލަކު މަދީނާގައި ވަޑައިގެން ނެތުމާއެކު އެކަލޭގެފާނު އެންމެ ފުރަތަމަ ގެންދެވުނީ އުއްމުލް މުއުމިނީން އައްސައްޔިދާ ޢާއިޝާ ޞިއްދީޤާ ރަޟިޔަﷲ ޢަންހާގެ ކޮޓަރިކޮޅަށެވެ. ނަމަވެސް އައްސައްޔިދާ އުއްމުސަލަމަތު ރަޟިޔަﷲ ޢަންހާ (ފަހުން އުއްމުލް މުއުމިނީން އައްސައްޔިދާ އުއްމުސަލަމަތު ރަޟިޔަﷲ ޢަންހާ) ވަނީ ޝައްމާސުގެފާނާ ޙަވާލުވެވަޑައިގެންފައެވެ. އެކަމަނާގެ ޤަބީލާގެ ބޭކަލަކަށް ވާތިއެވެ. އެދެބޭކަލުންވެސް ވަނީ އިތުރުސާހިބާ ހަމްރާއުލްއަސަދުގައި ހުންނަވަނިކޮށް އަވާހަރަވެފައެވެ. އެދެބޭކަލުންވެސް ފަސްދާނުލެވުނި އުޙުދުގެ ޝަހީދުންގެ އަރިހުގައި އުހުދުގައެވެ. އިތުރު ސާހިބާ ހަމްރާއުލް އަސަދަށް ފުރާވަޑައިގަތުމުގެ ކުރީންވަނީ އެކަމުގެ އިރުޝާދުދެއްވައިފައެވެ.\nއުޙުދު ހަނގުރާމަޔަށް އަޤްދުކުރެއްވި ދިދަ އޭރުއޮތީ މޮއްސަވައިނުލައްވައި ބާއްވަވައިފައެވެ. އެހަނގުރާމަ ފުރިހަމަ ނިމުމަކަށް ނާންނަކަމަށް ފެނިވަޑައިގަންނަވާތީއެވެ. ކައުސާހިބާ ޞައްލަﷲ ޢަލައިހި ވަސައްލަމަ އެދިދަ ދެއްވީ ޢަލީ ބިން އަބީ ޠާލިބު ރަޟިޔަﷲ ޢަންހުއަށެވެ. ކައުސާހިބާ ޞައްލަﷲ ޢަލައިހި ވަސައްލަމަ ހަލުއި ދަތުރުފުޅެއްކުރައްވައި ޙަމްރާއުލްއަސަދަށް ވަޑައިގެންނެވީ ޝައްވާލުމަހުގެ އަށްވަނަ ދުވަހުގެ ހަވީރުއެވެ. ޙަމްރާއުލްއަސަދަކީ މައްކާއާ ވީފަރާތުގައި މަދީނާއާ އަށް މޭލު ދުރުގައި އޮންނަ މަންޒިލެކެވެ. ދުޝްމިނުންނަށް މަދީނާއާ ޙަމަލަދެވޭން އޮންނަނީ އެދިމާއިންނެވެ. ކައުސާހިބާ ޞައްލަﷲ ޢަލައިހި ވަސައްލަމަ އިސްލާމީ ލަޝްކަރު ރައްކާތެރިކުރައްވަން ވަރަށް ފުރިހަމަ އިންތިޒާމުތަކެއް ހަމަޖެއްސެވިއެވެ. މުޝްރިކުން ރޭގަނޑު ޙަމަލައެއް ދީފާނެކަމަށްޓައެވެ. އިތުރު ސާހިބާ ޞައްލަﷲ ޢަލައިހި ވަސައްލަމަ އިސްލާމީ ލަޝްކަރުގެ އަސްކަރުގާހު ވަރަށް ބޮޑަށް ފަތުރައިލެއްވިއެވެ. ކޮންމެ މުޖާހިދަކުވެސް އިރު އޮއްސުމުން ވަކި އަލިފާންގަނޑެއް ޖައްސަވަންވެސް އިރުޝާދުދެއްވިއެވެ. ލަޝްކަރުގެ ހައިބަތު ވީހައިވެސް ބޮޑެއްކޮށް ދުރުތިބީންނަށް ދެއްކެވުމަށްޓަކައެވެ.\nކައުސާހިބާ ޞައްލަﷲ ޢަލައިހި ވަސައްލަމަ ވިދިގެންއައި ދުވަހުގެ ހެނދުނު އިރުއެރުމާއެކު އިސްލާމީ ލަޝްކަރުގެ ސަފުތައް އިންތިޒާމުކުރައްވައި ހަނގުރާމައެއްގެ ތައްޔާރީތައް ފުރިހަމަކުރެއްވިއެވެ. މިތާނގައި ފާހަގަކޮށްލަންޖެހޭ ނުކުތާއެއް އެބައޮތެވެ. އުޙުދުގެ ދުވަހު މުސްލިމުންނަށް ބޮޑެތި ޖާނީ ގެއްލުންތަކެއް ލިބިފައިއޮތުމާއި، ކަންބޮޑުވާންޖެހޭފަދަ ބައެއްކަންތައްތައް ހުރުމާއެކުވެސް މުސްލިމުންގެ ހިތްތައް ހުރީ ޖިހާދުގެ ޝައުޤުން ފުރިއުތުރި އަރައަރައެވެ. މުސްލިމުންގެ ޢަސްކަރީ އަޚްލާޤިއްޔާތު ވަރަށް ފުރިހަމައެވެ. އޭގެ އެއް ސަބަބަކީ މުސްލިމުންގެ އީމާންކަމުގެ ވަރުގަދަކަމެވެ. ދެވަނަ ސަބަބަކީ އިސްލާމްދީނުގެ ނަބިއްޔާ ޞައްލަﷲ ޢަލައިހި ވަސައްލަމަގެ ޤިޔާދަތާމެދު މުސްލިމުންގެ ހިތްތަކުގައި ފުރިހަމަ ޔަޤީންކަން އޮތުމެވެ. ހަމައެއާއެކު މުސްލިމުން ތިބީ ކުރީދުވަހު ހެދުނު ގޯސް ރަނގަޅުކޮށް ލިބުނުގެއްލުމުގެ ބަދަލުހިފަންވެސް ވަރަށް ބޮޑަށް އެދިއެދިއެވެ. އެކަމަށް ކެތްތެރިކަން ކުޑަވެފައެވެ. އެހެންކަމުން މުސްލިމުންގެ ސަފުތަކުން ފެންނަމުން ދިޔައީ ހައިބަތާ އިންތިޒާމުގެ ވަރުގަދަކަމެވެ. އަސްކަރީ ރޭވުންތަކުގެ ފުރިހަމަކަމެވެ.\nޙަމްރާއުލްއަސަދުގެ ސަރަހައްދަކީ ޚުޒާޢަތު ވަންހައިގެ މީހުން ދިރި އުޅޭ ސަރައްޙައްދެވެ. އޭރު އެމީހުން އިސްލާމެއް ނުވެއެވެ. ޤުރައިޝުންނާއި އެބައިމީހުންނާދެމެދު ޢަޤީދީ ގުޅުމާއި ރަޙްމަތްތެރިކަމުގެ ގުޅުން އޮވެއެވެ. ނަމަވެސް އެބައިމީހުންގެ ހަމްދަރުދީ އޮތީ މުސްލިމުންނާއެކުގައެވެ. ސަބަބަކީ ޚުޒާޢަތުވަންހައަކީ ކައުސާހިބާ ޞައްލަﷲ ޢަލައިހި ވަސައްލަމަގެ ކާފާފުޅު ޢަބްދުލް މުއްޠަލިބުގެފާނު ޒަމާނުއްސުރެ ހާޝިމުވަންހައިގެ ޙަލީފުންކަމެވެ.\nޚުޒާޢަތުވަންހައިގެ ރައީސުންކުރެ މަޢުބަދު ބިން އަބީ މަޢުބަދު ކައުސާހިބާ ޞައްލަﷲ ޢަލައިހި ވަސައްލަމަގެ އަރިހަށް ވަޑައިގެންނެވިއެވެ. ސީރަތު ޢިލްމުގެ ބައެއް އެދުރުން ވިދާޅުވާގޮތުގައި އޭރު އޭނާ އިސްލާމްވެވަޑައެއް ނުގަންނަވައެވެ. ބައެއް ޢިލްމުވެރީން ވިދާޅުވާގޮތުގައި އޭނާ އިސްލާމްވެވަޑައިގެންނެވީ އެދުވަހުއެވެ. އޭނާ ވިދާޅުވިއެވެ.\n" އޭ މުޙައްމަދުގެފާނެވެ! މާތްﷲ ގަންދެމެވެ. ކަލޭގެފާނަށާއި ކަލޭގެފާނުގެ އެކުވެރީންނަށް ލިބިވަޑައިގެންނެވި ގެއްލުމާމެދު އަޅުގަނޑު ވަރަށް ދެރަވިއެވެ. އަޅުގަނޑުގެ އެދުމަކީ މާތްﷲ ކަލޭގެފާނު ހެޔޮ ޙާލުކޮޅުގައި ލެހެއްޓެވުމެވެ." ކައުސާހިބާ ޞައްލަﷲ ޢަލައިހި ވަސައްލަމަ އޭނާއާ ސިއްރު މަޝްވަރާތަކެއް ކުރެއްވިއެވެ. ވާހަކަފުޅު ނިންމައިލައްވަމުން ވިދާޅުވިއެވެ. "އަވަހަށް އަބޫސުފްޔާނުގެ އަރިހަށް ދާށެވެ. އޭނާގެ ހިތަށް ބިރުވެރިކަން ވައްދާށެވެ."\nއޭރު ޤުރައިޝުން ތިބީ ޙަމްރާއުލްއަސަދާ ޖެހިގެން އޮތް މަންޒިލެއްކަމުގައިވާ އައްރައުޙާގައި ބަނޑަހަ ޖައްހައިގެންނެވެ. އައްރައުޙާއަކީ މަދީނާއާ ސަތިރީސްމޭލު ދުރުގައި އޮންނަ މަންޒިލެކެވެ. ކައުސާހިބާ ޞައްލަﷲ ޢަލައިހި ވަސައްލަމަ އަށް ލާފާކުރެއްވުނީ މުޅީން ރަނގަޅަށެވެ. ޤުރައިޝުން އައްރައުޙާގައި ތިބެ މަޝްވަރާކުރަމުން ގެންދިޔައީ މަދީނާއަށް ޙަމަލަދިނުމާ ބެހޭގޮތުންނެވެ. މުޝްރިކުންގެ އެއްބަޔަކު ވާހަކަ ދައްކަމުން ގެންދިޔައެވެ. އަހަރެމެން މިއަންނަނީ އެއްވެސް ކަމެއް ކޮށްފައެއް ނޫނެވެ. އެބައިމީހުންކުރެ ބޮޑުންގެ ބަޔަކު ޤަތުލުކޮށްފައި އެހައިތަނުން އެމީހުން ދޫކޮށްލައިފައި އައުމުން މުސްތަޤްބަލުގައިވެސް އެމީހުން އަހަރެމެންގެ ބޮލުގައި ރިހުމަކަށް ވާނެއެވެ. ވުމާއެކު އެނބުރި ދަމާހިނގާށެވެ. އެބައިމީހިންގެ ހުރިހާ ބާރެއް މުލުން އުފުރައިއުކައިނުލައި ހުއްޓައިލައިގެން ނުވާނެއެވެ.\nއަބޫސުފްޔާނާއި އޭނާގެ މުޝްރީންކުރެ ޒުވާން ގިނަ ބައެއްގެ ޚިޔާލު މިގޮތަށް ހުރި ކަމުގައިވިޔަސް ޒިންމާދާރު ބައެއް އޮފިސަރުން އެކަމަކާ އެއްބަހެއްނުވެއެވެ. މިގޮތުން ފާހަގަކޮށްލެވޭ އެކަކީ ޞަފުވާން ބިން އުމައްޔަތެވެ. ޞަފުވާނު ވިދާޅުވިއެވެ. " އޭ މީސްތަކުންނޭވެ! ތިޔަހެން ނަހަދާށެވެ! އުޙުދު ހަނގުރާމައިގައި ބައިވެރިނުވި މުސްލިމުންވެސް މިހާރު ތިޔަބައިމީހުންނާ ދެކޮޅަށް ނިކުންނާއެވެ. އެހެންކަމުން ލިބިފައިވާ ފަތަޙައިގެ ރީތި ނަމާއިގެން މައްކާއަށް ދަމާހިނގާށެވެ. އަހަރެމެން އެނބުރި ގޮސް މަދީނާއަށް ޙަމަލަދީފިނަމަ އެނބުރޭ އޮއިވަރެއްގެ ތެރެއަށް ވަދެވިދާނެތީ އަހަރެން ބިރުގަނެވެ. މިހާރުވެސް އެމީހުން އެތިބީ ބަލިވެފައެއް ނޫނެވެ."\nނަމަވެސް މުޝްރިކުންގެ ތަނަވަސް އަކްސަރިއްޔަތެއްގެ މީހުން އެގޮތް ޤަބޫލެއްނުކުރިއެވެ. އެމީހުން ނިންމީ އެނބުރި މަދީނާއަށް ދާގޮތަށެވެ. މަޢުބަދު ބިން އަބީ މަޢުބަދު އަލްޚުޒާއީއަށް އައްރައުޙާއަށް ވަޑައިގެންނެވުނީ މުޝްރިކުން ދަތުރަށް ނިކުންނާން އުޅެނިކޮށެވެ.\nމަޢުބަދު މުސްލިމުންނާ ބައްދަލުކުރެއްވިކަމެއް އަބޫސުފްޔާނަކަށް އެނގިވަޑައެއްނުގަންނަވައެވެ. މަޢުބަދަކީ އަބޫސުފްޔާނުގެވެސް ރަޙްމަތްތެރިޔެކެވެ. އެހެންކަމުން އަބޫސުފްޔާން އޭނާއާ ސުވާލުކުރެއްވިއެވެ. " މަޢުބަދެވެ! ތިބާއާއެކުގައި ވަނީ ކޮން ޚަބަރެއް ހެއްޔެވެ؟"\nމަޢުބަދު ވަރުގަދަ ފިކުރީ ޙަމަލައެއް ދެއްވަމުން ވިދާޅުވިއެވެ. " މުޙައްމަދުގެފާނު އެކަލޭގެފާނުގެ އެކުވެރީން ގޮވައިގެން ތިބާ ހޯއްދަވަން ނިކުމެވަޑައިގެންފިއެވެ. އެކަލޭގެފާނުގެ އަރިހުގައި އެވާފަދަ ބޮޑު ލަޝްކަރެއް އަހަރެން މީގެކުރީން ދުވަހަކުވެސް ދެކެފައެއްނުވެއެވެ. އެ އެންމެންވެސް ތިބީ ތިޔަބައިމީހުންދެކެ އިންތިހާޔަށް ރުޅިގަދަވެފައެވެ. އުޙުދުގައި ބައިވެރިނުވާ މީހުންވެސް މިފަހަރު ނުކުތެވެ. އެމީހުންވެސް ތިބީ ކުރެވުނު ދެރަކަމާމެދު ވަރަށް މޮޅިވެފައެވެ. ތިމާމެންގެ އަޚުންގެ ބަދަލު ހިފަން ކެތްމަދުވެފައެވެ. ތިޔަބައިމީހުން ދެކެ އެމީހުން އަރައިގެންފައި އެތިބަވަރަށް ބަޔަކު މީހުންދެކެ ބަޔަކު ރުޅިއަރައިގެންފައި ތިއްބައެއް އަހަރެން ނުދެކެމެވެ."\nއަބޫސުފްޔާން ވިދާޅުވިއެވެ. " އަޚާއެވެ! ތިޔަ ދައްކަވަނީ ކޮންކަހަލަ ވާހަކަފުޅެއްތޯއެވެ؟"\nމަޢުބަދު ވިދާޅުވިއެވެ. " ވަ ﷲ އެވެ! ތިބާ ދަތުރުފެއްޓެވުމުގެ ކުރީން މުޙައްމަދުގެފާނުގެ ލަޝްކަރުގެ އަސްތަކުގެ ނިތްކުރިތައް ފެނިވަޑައިގަންނަވާނެއެވެ. ނުވަތަ މުސްލިމުންގެ އިސްލަޝްކަރު އެހެރަ ފަރުބަދަމަތީން ފައިބާތަން ހަމަ މިހާރު ފެންނާން ނުފަށާނެކަމެއްވެސް ނޭނގެއެވެ."\nއަބޫސުފްޔާން ވިދާޅުވިއެވެ. " ވަ ﷲ އެވެ! އަހަރެމެންވަނީ އެނބުރި ގޮސް އެބައިމީހުންގެ އާރާއި ބާރު ކަނޑުވައިލަން ނިންމައިފައެވެ."\nމަޢުބަދު ވިދާޅުވިއެވެ. އެއްގޮތަކަށްވެސް ތިޔަހެން ނަހައްދަވާށެވެ. އަޅުގަނޑަކީ ތިބާއަށް ހެޔޮއެދޭ އެކުވެރިއެކެވެ. މަޢުބަދު އޭނާގެ ކުޅަދާނަފުޅު ބަސްމޮށުންތެރިކަމާއި، މޮޅުޅެންތަކުން މައްކާގެ މީހުން ބިރުގަންނަވައި ލެއްވިއެވެ. ނަތިޖާއެއްގެ ގޮތުން މުޝްރިކުންގެ ހިތްވަރު އެލިއްޖެއެވެ. އަތްފައި ފިނިވެއްޖެއެވެ. ތިމާމެންނަށް އެންމެ ލާބަހުރި ގޮތަކީ އަވަހަށް މައްކާއަށް އެނބުރިދިއުން ކަމުގައި ނިންމައިފިއެވެ. ނަމަވެސް އަބޫސުފްޔާނުވެސް މައްކާއަށް ދަތުރުފައްޓަވަމުން މުސްލިމުންނާ ދިމާޔަށް އަޢުޞާބީ ޙަމަލައެއް ފޮނުއްވައިލެއްވިއެވެ. މުސްލިމުން އޭނާގެ ލަޝްކަރު ފަހައި އައުން ހުއްޓުވުމުށްޓަކައެވެ.\nޤުރައިޝުންގެ ގާތުން ލައިފައި މަދީނާއާވީކޮޅަށް ދަތުރުކުރި ޢަބްދުލްޤައިސުވަންހައިގެ ޤާފިލާއަކަށް ގޮވައިލައްވައިފައި އަބޫސުފްޔާނު ވިދާޅުވިއެވެ. " އަހަރެން ދޭ ޚަބަރެއް މުޙައްމަދުގެފާނުގެ އަރިހަށް ގެންގޮސް ދެވިދާނެހެއްޔެވެ؟ އަހަރެން ވަޢުދުވަމެވެ. އެކަންކޮށްދީފިނަމަ ތިޔަބައިމީހުން ޢުކާޒުގެ ބާޒާރަށް އައުމުން ތިޔަބައިމީހުންގެ މިޖަމަލަށް ކިރިޔާ އުފުލޭ ވަރަށް ހިކިބޭމިސްކަދުރު ދޭނަމެވެ."\nޢަބްދުލް ޤައިސުވަންހައިގެ ޤާފިލާ އެކަން ޤަބޫލުކުރުމުން އަބޫސުފްޔާނު ވިދާޅުވިއެވެ. "އަހަރެމެން މުޙައްމަދުގެފާނާއި އެކަލޭގެފާނުގެ އެކުވެރި ކަތިލައި ހުސްކުރަން އެބަ އާދެއޭ ދަންނަވާށެވެ."\nއެޤާފިލާ ޙަމްރާއުލްއަސަދުގެ ތެރެއިން ދަތުރުކުރިއިރު މުސްލިމުންނަށް އެޚަބަރުދިނެވެ.\nދީން ދީނާއި ދުނިޔެ ދީނާއި ދުނިޔެ 2017\nއިސްލާމީ ދަޢުވަތު ޢަރަބި ޤަބީލާތަކަށް -23 ހަފްތާ3ދުވަސް ކުރިން\nބަރަކާތްތެރި ރަމަޟާންމަހުގެ ފިލާވަޅު 1 މަސް4ދުވަސް ކުރިން\nއަހަރެން ފިކުރާވި އިސްލާމްދީން: އިސްލާމްދީން ފެތުރުމާއިކަނޑި 1 މަސް2ހަފްތާ ކުރިން\nއަހަރެންފިކުރާވި އިސްލާމްދީން : މުސްލިމުން ދީނީތަޢައްޞުބުގައި ފައްޅިތައް މުގުރިކަމުގައިބުނެވޭ މައްސަލަ2މަސް3ހަފްތާ ކުރިން\nއިސްލާމީ ދަޢުވަތު ޢަރަބި ޤަބީލާތަކަށް2މަސް3ހަފްތާ ކުރިން


ޑރ. ޢަބްދުއްޞަމަދު މެމޯރިއަލް ހޮސްޕިޓަލް - 18 މަގާމު\nގދ. މަޑަވެލީ ޞިއްޙީ މަރުކަޒު – 04 މަގާމު\nގދ. ހޯޑެއްދޫ ޞިއްޙީ މަރުކަޒު – 01 މަގާމު\nގދ. ނަޑެއްލާ ޞިއްޙީ މަރުކަޒު – 02 މަގާމު\nގދ. ފިޔޯރީ ޞިއްޙީ މަރުކަޒު – 01 މަގާމު\nގދ. ރަތަފަންދޫ ޞިއްޙީ މަރުކަޒު – 02 މަގާމު\nގދ. ވާދޫ ޞިއްޙީ މަރުކަޒު – 03 މަގާމު\nގދ. ފަރެސްމާތޮޑާ ޞިއްޙީ މަރުކަޒު – 04 މަގާމު\nގދ. ގައްދޫ ޞިއްޙީ މަރުކަޒު – 05 މަގާމު\nގދ. މަޑަވެލީ ޞިއްޙީ މަރުކަޒު\nގދ. ހޯޑެއްދޫ ޞިއްޙީ މަރުކަޒު\nގދ. ނަޑެއްލާ ޞިއްޙީ މަރުކަޒު\nގދ. ފިޔޯރީ ޞިއްޙީ މަރުކަޒު\nގދ. ރަތަފަންދޫ ޞިއްޙީ މަރުކަޒު\nގދ. ވާދޫ ޞިއްޙީ މަރުކަޒު\nގދ. ފަރެސްމާތޮޑާ ޞިއްޙީ މަރުކަޒު\nމަސައްކަތަށް ނުކުންނަ ކޮނމެ ދުވަހަކަށް -/188ރ (ހޮސްޕިޓަލް)\nމަސައްކަތަށް ނުކުންނަ ކޮނމެ ދުވަހަކަށް -/150ރ (ޞިއްޙީ މަރުކަޒު)\n1- ފުރިހަމަކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމް (ވަޒީފާއަށް އެދޭ ފޯމް ޑރ. ޢަބްދުއްޞަމަދު މެމޯރިއަލް ހޮސްޕިޓަލުގެ އޮފީހުން ލިބެންހުންނާނެއެވެ. )\n2- ވަޒީފާއަށް އެދޭ ފަރާތުގެ ވަނަވަރު ( ގުޅޭނެ ފޯނު ނަންބަރާއި، އީމެއިލް އެޑްރެސް ހިމެނޭގޮތަށް )\n3- ވަޒީފާއަށް އެދޭފަރާތުގެ ދިވެހި ރައްޔިތެއްކަން އަންގައިދޭ، މުއްދަތު ހަމަނުވާ ކާޑުގެ ދެފުށުގެ ލިޔުންތައް ފެންނަ، އަދި ލިޔެފައިވާ ލިޔުންތައް ކިޔަން އެނގޭފަދަ ކޮޕީއެއް.\n4. ސިވިލް ސަރވިސް އަށް / ސަރުކާރަށް ޚިދުމަތް ކުރުމުގެ އެއްބަސްވުމެއް އޮތް މުވައްޒަފުން، ކުރިމަތިލާ މަގާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާ މެދު އިޢުތިރާޒެއްނެތްކަމަށް، އެ މުވައްޒަފު ވަޒީފާ އަދާކުރާ އޮފީހުގެ ލިޔުން.\n(ހ) ސިވިލް ސާރވިސްގެ ވަޒީފާއެއްގައި، ދައުލަތުގެ މުއައްސަސާއެއްގައި ނުވަތަ ސަރުކާރު ހިއްސާވާ ކުންފުންޏެއްގައި ނުވަތަ ޤައުމީ ނުވަތަ ބައިނަލްއަޤުވާމީ ޖަމިއްޔާ/ ޖަމާއަތެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީނަމަވެސް) ވަކިވަކިން ބަޔާންކޮށް، އެއޮފީހަކުން ދޫކޮށްފައިވާ ލިޔުން.\n(ށ) އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީނަމަވެސް) ވަކިވަކިން ބަޔާންކޮށްފައިވާ އަދި މަސައްކަތް ކޮށްފައިވާ ތަނުގެ މުވައްޒަފުންގެ ޢަދަދު ބަޔާންކޮށް އެއޮފީހަކުން ދޫކޮށްފައިވާ ލިޔުން، ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް.\n(ނ) އުވާލާފައިވާ ދައުލަތުގެ އިދާރާތަކާއި ސަރުކާރު ހިއްސާވާ ކުންފުންޏެއްގައި މަސައްކަތް ކޮއްފައިވާނަމަ، އާދާކޮއްފައިވާ ވަޒީފާ، ވަޒީފާގެ މުއްދަތާއި، ވަޒީފާގެ މަސްއޫލިއްޔަތު (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް.\n(ރ) ޤައުމީ ނުވަތަ ބައިނަލްއަޤުވާމީ ޖަމިއްޔާ/ ޖަމާއަތެއްގައި މަސައްކަތް ކޮއްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީނަމަވެސް) ވަކިވަކިން ބަޔާންކޮށް، އެއޮފީހަކުން ދޫކޮށްފައިވާ ލިޔުން އަދި އެ ޖަމިއްޔާ/ ޖަމާއަތަކީ ހިންގަމުންދާ ޖަމިއްޔާ/ ޖަމާއަތެއްކަން ބަޔާންކޮށް އެތަނަކުން ދޫކޮއްފައިވާ ލިޔުން.\nވަޒީފާއަށް އެދޭ ފޯރމު ޑރ. ޢަބްދުއްޞަމަދު މެމޯރިއަލް ހޮސްޕިޓަލުގެ އޮފީހުން ލިބެން ހުންނާނެއެވެ. މަޤާމަށް އެދި ހުށަހަޅުއްވާ ތަކެތި ހުށަހަޅުއްވާނީ 01 ޑިސެމްބަރ 2020 ވާ އަންގާރަ ދުވަހުގެ 13:30 ގެ ކުރިން ޑރ. ޢަބްދުއްޞަމަދު މެމޯރިއަލް ހޮސްޕިޓަލުގެ އޮފީހަށެވެ. ހުށަހަޅުއްވާ ތަކެތި އީ-މެއިލް [email protected] ޒަރީޢާއިންވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ ޢަދަދަށް ވަޒީފާއަށް އެދޭ ފޯރމް ބަލައިގަނެވޭނެއެވެ.\nމިމަޤާމަށް މީހަކު ހޮވުމަށް ބާއްވާ އިންޓަރވިޔޫ 2020 ޑިސެމްބަރ މަހުގެ ތެރޭގައި އޮންނާނެއެވެ. އިންޓަރވިޔޫ އޮންނާނީ ޑރ. ޢަބްދުއްޞަމަދު މެމޯރިއަލް ހޮސްޕިޓަލުގައެވެ.\n07 ރަބީޢުލްއާޙިރް 1442


Iuthiraaf ge ebbasvumeh hedhee beyrah fonuvan ebbasvumun: Adeeb | Mihaaru\nއިއުތިރާފް އެއްބަސްވުން ހެދީ ބޭރަށް ފޮނުވަން ދައުލަތުން އެއްބަސްވުމުން: އަދީބު\nއަދީބު: އިއުތިރާފްގެ އެއްބަސްވުމެއް ދައުލަތާ އެކު ހެދީ ބޭރަށް ފޮނުވަން އެއްބަސްވުމުން ކަމަށް އޭނާ ވިދާޅުވޭ -- މިހާރު ފޮޓޯ/ހުސައިން ވަހީދު\n12 ޖުލައި 2020 - 12:53\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ) ގެ ޚިޔާނާތާ ގުޅިގެން އަދީބުގެ މައްޗަށް ހަތް ދައުވާއެއް ދައުލަތުން ކުރެ އެވެ. އެއީ ޚިޔާނާތްތެރިވުމުގައި ބައިވެރިވުމުގެ ދެ ދައުވާ އާއި މަނީ ލޯންޑްރިންގެ ދެ ދައުވާ އާއި މަގާމުގެ ނުފޫޒު ބޭނުންކޮށްގެން ނާޖާއިޒު ފައިދާ ހޯދުމުގެ ދައުވާއަކާއި މަގާމުގެ ނުފޫޒު ބޭނުން ކޮށްގެން ނާޖާއިޒު ފައިދާ ހޯދައި ދިނުމުގެ ދައުވާއެއްގެ އިތުރުން ރަސްމީ ހައިސިއްޔަތު ނަހަމަ ގޮތުގައި ބޭނުން ކުރުމުގެ ދައުވާ އެކެވެ.\nއެ މައްސަލައިގައި އަދީބާއި ދައުލަތާ ދެމެދު އޮތީ ކުށަށް އިއުތިރާފު ވުމާއި ތަހުގީގަށް އެއްބާރުލުން ދިނުމުގެ އެއްބަސްވުމެއް ހަދައިފަ އެވެ.\nމިއަދު ބޭއްވި އަޑުއެހުމުގައި، މައްސަލަ ބައްލަވާ ގާޒީ އެ އެއްބަސްވުމާ ގުޅޭގޮތުން ސުވާލު ކުރެއްވުމުން ދައުލަތުން ބުނީ އެއްބާރުލުން ދިނުމުގެ އެއްބަސްވުމެއް ހެދީ އަދީބު އެގޮތަށް ބޭނުންފުޅު ވާތީ ކަމަށެވެ. ފަހުން ޖިނާއީ އިޖުރާއާތުގެ ގާނޫނުގައި ބުނާ ފަދަ ކުށަށް އިއުތިރާފުވުމުގެ އެއްބަސްވުމެއް ވެސް އޮންނާނެ ކަމަށާއި ދައުވާތައް އުފުލީ އެ އެއްބަސްވުމުގެ ދަށުން ކަމަށް ދައުލަތުން ބުންޏެވެ.\nއެކަމަކު އަދީބު ވިދާޅުވީ، އެ އެއްބަސްވުމުގައި އެ މަނިކުފާނު ސޮއިކުރެއްވީ ޖަލަށްލާފައި ވަނިކޮށް، ކުރިމަތިވި ސިއްހީ މައްސަލަތަކަށް ފަރުވާ އަށް ހޯދަން ރާއްޖެ އިން ބޭރަށް ވަޑައިގަތުމުގެ ހުއްދަ ހޯއްދަވަން ކަމަށެވެ. އެ އެއްބަސްވުމުގައި ސޮއިކުރައްވަން އެދިވަޑައިގަތީ އޭރުގެ ޕްރޮސެކިއުޓާ ޖެނެރަލް އާއިޝަތު ބިޝާމާއި އޭރުގެ ފުލުހުންގެ ބައެއް އިސް އޮފިސަރުން އެ މަނިކުފާނާ ބައްދަލު ކުރުމަށް ފަހު ކަމަށާއި އިއުތިރާފުގެ ބަޔާނެއް ވެސް ނެގުމަށް ފަހު، ރާއްޖެ އިން ބޭރަށް ވަޑައިގެންނެވުނީ އޭގެ ފަހުން ކަމަށް އަދީބު ވިދާޅުވި އެވެ.\n"އެ ބޭފުޅުން ވިދާޅުވީ އެއްބަސްވުމުގައި ސޮއިކޮށްފައި ދެވިދާނެއޭ ބޭސްފަރުވާ އަށް. އެ ބޭފުޅުން އެކުލަވާލީ ވެސް. އަޅުގަނޑަކީ އެކަހަލަ އެއްބަސްވުން ހަދަން އެނގޭ މީހެއް ނޫން. އަޅުގަނޑު ހުރީ އެއްބާރުލުން ދޭން ތައްޔާރަށް،" އަދީބު ވިދާޅުވި އެވެ.\nއެ މަނިކުފާނު ވިދާޅުވި ގޮތުގައި ތަހުގީގަށް އެއްބާރުލުން ދެއްވަން އަމިއްލަފުޅަށް ވެސް ބޭނުންވެ އެވެ. އެކަމަކު އެ އެއްބަސްވުމާ ގުޅޭގޮތުން އިޖުރާއީ އެތައް މައްސަލައެއް އެ މަނިކުފާނުގެ ވަކީލުން ފާހަގަކުރަމުން ގެންދަނިކޮށް، އެއްބަސްވުމުގައި ސޮއިކުރެއްވީ ބޭސްފަރުވާ އަށް ކޮންމެހެން ވަޑައިގަންނަވަން ބޭނުންފުޅު ވާތީ ކަމަށް ވެސް އަދީބު ވިދާޅުވި އެވެ.\n"އަޅުގަނޑު ދެންނެވިން ބޮޑަށް ބޭނުންވަނީ ބޭސްފަރުވާއޭ. އެހެންވީމާ ވަކީލަށް ދެންނެވި އިތުރު އެއްޗެއް ނުދަންނަވަން މިކަމުގައި،" އަދީބު ވިދާޅުވި އެވެ.\nއަދީބު ވިދާޅުވީ އެމްއެމްޕީއާރުސީގެ ޚިޔާނާތުގެ މައްސަލަތައް ކުރިން ތަހުގީގުކޮށް ނިންމި ކަމަށާއި އޭގެ ފަހުން އަލުން އެ ތަހުގީގު ހިންގި ގޮތެއް ސާފުނުވާ ކަމަށެވެ. އެކަމަކު ދައުވާތަކަށް އިންކާރުކުރާ ކަމަށް ސީދާ ވިދާޅެއް ނުވެ އެވެ.\nކަރެކްޝަނަލް ސާވިސްގެ ބެލުމުގެ ދަށުގައި ހުރި މީހަކު ބޭސްފަރުވާ އަށް ފޮނުވަން ޝަރުތުކޮށް، ޕީޖީ އަށް އެއްބަސްވުމެއް ހެދެނީ ކޮން ހަމައަކުންތޯ ވިދާޅުވެ، ގާޒީ އިސްމާއިލް ރަޝީދު ސުވާލު ކުރެއްވި އެވެ.\nޖަވާބުގައި ދައުލަތުން ބުނީ ފަރުދުންގެ ހައްގުތަކާއި މިނިވަންކަން ހިމާޔަތް ކުރުމަކީ ގާނޫނުއަސާސީން ޕްރޮސެކިއުޓާ ޖެނެރަލްގެ ޒިންމާއެއް ކަމަށާއި އެހެންވެ އެފަދަ ޝަރުތެއް ހިމަނައިގެން އެއްބަސްވުމެއް ހަދަން ހުރަހެއް ނެތް ކަމަށެވެ.\nއޭގެ ރައްދުގައި އަދީބު ވިދާޅުވީ، ޖަލުތަކާއި ޕެރޯލްގެ ގާނޫނު އޮތްގޮތުން ކަމާބެހޭ ޑޮކްޓަރުން ލަފާ ދީފި ނަމަ، ގައިދީން ބޭރަށް ފޮނުވަން ލާޒިމު ވާނެ ކަމަށާއި އެކަމަކު އެ މަނިކުފާނަށް އެ ހައްގު ނުދީ ގަސްދުގައި ހިފެހެއްޓީ ކަމަށެވެ. އެ މައްސަލައިގައި ކޯޓަށް ވަޑައިގަތުމުން ވެސް އެ ހައްގަށް ހުރަސް އެޅީ ކަމަށް އަދީބު ވިދާޅުވި އެވެ.\nދައުލަތުން ބުނީ ގާނޫނުގައި ބުނާ ފަދަ އިއުތިރާފުގެ އެއްބަސްވުމެއް އަދީބާ އެކު ހެދީ ބޭސްފަރުވާގެ ކަންކަން ނިމިގެން އެ މަނިކުފާނު ރާއްޖެ ވަޑައިގަތް ފަހުން ކަމަށެވެ. އެފަދަ އެއްބަސްވުމެއް އޮތަސް، ކުށަށް އިންކާރު ކުރުމުގެ ހައްގު އަދީބަށް އޮންނާނެކަން ދައުލަތުން ފާހަގަކުރި އެވެ.\nއަދީބުގެ މައްޗަށް ކުރިން ކުށް ސާބިތުވި އަދި ފަހުން ހައި ކޯޓުން ހުކުމް ބާތިލްކުރި ޅ. މާބިންހުރާގެ މައްސަލައިގެ ވާހަކަ ވެސް އެއްބަސްވުމުގައި ހިމަނާފައި އޮތުމުން އެކަމާ ބެހޭގޮތުން ވެސް ގާޒީ ސުވާލު ކުރެއްވި އެވެ.\nޖަވާބުގައި ދައުލަތުން ބުނީ މާބިންހުރާގެ މައްސަލައިގައި އަދީބަށް އިއްވި އަށް އަހަރުގެ ޖަލު ހުކުމް ހައި ކޯޓުން ބާތިލްކުރި މައްސަލަ ދައުލަތުން ސުޕްރީމް ކޯޓުގައި އިސްތިއުނާފް ކޮށްފައި ވަނިކޮށް، އެ އެއްބަސްވުމުގެ ދަށުން އެ މައްސަލަ ވެސް ފަހުން އަނބުރާ ގެންދިޔައީ ކަމަށެވެ. މިހާރު ދައުވާތައް ކުރަނީ ވަކިވަކި ރަށްތަކާ ގުޅިގެން ވަކި ދައުވާތައް ކުރުމުގެ ބަދަލުގައި ހުރިހާ ރަށްތަކާއި މުއާމަލާތްތަކެއް ހިމެނޭ ގޮތަށް ޖޮއިންޓް ދައުވާތަކެއްގެ ގޮތުގައި ކަމަށް ވެސް ދައުލަތުން ބުންޏެވެ.\nގާޒީ ދެން ދައުލަތާ ސުވާލު ކުރެއްވީ ސުޕްރީމް ކޯޓުން ފެބްރުއަރީ 1، 2018 ގައި ނެރުނު އަމުރާ ގުޅޭ ގޮތުންނެވެ. އެ އަމުރުގައި އަދީބު ވެސް ހިމެނޭކަން ފާހަގަ ކުރައްވައި، އެ އަމުރުގެ ދަށުން ބައެއް ބޭފުޅުން ދޫކޮށްލަން އޭރު ސުޕްރީމް ކޯޓުން އެންގީ ސިޔާސީ ނުފޫޒު ވަދެފައިވާ ކަމަށް ބުނެ ކަމަށާއި އެހެންވެ، ކުރިން އެ މައްސަލަ ބެލި ފުލުހުން ހިމަނައިގެން އަލުން އެ މައްސަލަތައް ބެލުމަކީ ރަނގަޅު ކަމެއްތޯ ގާޒީ ސުވާލު ކުރެއްވި އެވެ.\nޖަވާބުގައި ދައުލަތުން ބުނީ އެ އަމުރު އޮތްގޮތުން، ސިޔާސީ ނުފޫޒު އޭރު ފޯރުވީ ފުލުހުންނަށް ކަން އެނގެން ނެތް ކަމަށެވެ. ފަހުން ތަހުގީގު ހިންގީ ފުލުހުން އެކަނި ނޫން ކަމަށާއި އެންޓި ކޮރަޕްޝަން ކޮމިޝަން (އޭސީސީ) އާއި ރިޔާސީ ކޮމިޝަން ވެސް އެ ތަހުގީގުގައި ބައިވެރިވި ކަމަށް ދައުލަތުން ބުންޏެވެ.\nއޮންލައިންކޮށް ކުރިއަށް ގެންދިޔަ އެ އަޑުއެހުން ނިންމާލައްވަމުން ގާޒީ ވިދާޅުވީ މިއަދުގެ އަޑުއެހުން ބޭއްވީ އެއްބަސްވުމާ ގުޅޭގޮތުން އިޖުރާއީ ބައެއް ކަންކަން ފާހަގަވުމުން އެކަން ސާފުކުރެއްވުމަށް ކަމަށެވެ. ދެން އޮންނަ އަޑުއެހުމެއްގައި އެ ކަންކަމާ މެދު ގޮތެއް ނިންމަވާނެ ކަމަށް ވެސް ގާޒީ އިސްމާއިލް ވިދާޅުވި އެވެ.\nއެމްއެމްޕީއާރުސީގެ ޚިޔާނާތާއި ރިޔާސީ ލޯންޗުކޮޅުގައިި އެއްޗެއް ގޮއްވާލި މައްސަލައިގެ އިތުރުން ފިސްތޯލައެއް ގެންގުޅުނު ކަމަށް ބުނެ ވެސް އަދީބުގެ މައްޗަށް 33 އަހަރުގެ ޖަލު ހުކުމެއް ކުރިން އިއްވި އެވެ. އެކަމަކު ފަހުން މަތީ ކޯޓުތަކުން އެ ހުކުމް ވަނީ ބާތިލްކޮށްފަ އެވެ.\nކުށްކުރުން ކްރިމިނަލް ކޯޓް ކުރީގެ ނައިބު ރައީސް އަދީބު އެމްއެމްޕީއާރްސީގެ ކޮރަޕްޝަން އަހުމަދު އަދީބު ކޮރަޕްޝަން ފުލުހުން ޕީޖީ އޮފީސް ޕްރޮސެކިއުޓާ ޖެނެރަލް އައިޝަތު ބިޝާމް\n30 ކޮމެންޓް, 90 ރިއެކްޝަންސް\nއިބޫ މާދަމާ އަށް ވިސްނާގެން މީހުންނާއި ޑީލް ހަދާތި އަޅުގަނޑެއް ބޭނުމެއް ނޫން މަނިކުފާނު ޖަލުގެ ހޫނު ގޮޅީގައި އޮންނަ ތަން ދެކޭކަށް. ޕޮލިހަށް ހާޒިރު ކުރަން ފަށާ ދުވަހުން ފެށިގެން ހުކުމާއި ހަމޔަށް މަނިކުފާނު ލޮލުން ފައިބާ ކަުނަ ތަކުން ވަރަށް އަސަރު ކުރާނެ.\nމިކަމުގައި ދައުލަތުގެ ކުށެއް ނެތް. އެެއްބަސްވެވުނު ގޮތަށް އަދީބު ޓަގުބޯޓަކުން ފުރުވާލެވުނު.\nދަޢުލަތުގެ ބެއިތުލްމާލު ދިރުވާލާފަ ކޮން ސްޓަންޓެއް ޖައްސަން މިއުޅޭނީ ޢުމުރަށް ޖަލަށް ލީމާ ނިމުނީ! މި މީހުންގެ ވަކީލުންނަށް ދާ ދެފުއް ދެގޮތް މީހުންގެ ހުރި ...............؟\nބޮޑަށް ބޭނުންވީ ފިލައިގެން ދާން. ވައްކަންކޮށްގެން މިލިޔަނުން ދައުލަތުން ކައްވާލި ޑޮަލަރު ތަށް ހުންނާނެތާ!\nވެރިމިހާ އަކީ އޭނާގެ ވެރިކަން ހިނގާ ސަރަޙައްދުގައި މަރުވާ ބުޅަލަށްވެސް ޒިންމާވާންޖެހޭ މީހެއްކަން ޢުމަރުގެފާނުގެ ސިޔަރަތުން އެނގޭހިނދު، ރައީސް ޢައްޔަނުކުރި އޭނާގެ އެންމެ އަރިސް ނައިބުގެ ކުށްތަކަށް ރައީސް ޒިންމާވާންނުޖެހޭނެ ގޮތަކީ އިސްލާމީ ޙުކުމްތަކާއި ސަޙާބީންގެ ސިޔަރަތާއި މުޅިންޙިލާފު ވާހަކަތަކެކެވެ. މިކަން ނުދަންނަ ބަޔަކު ދީނާ ޤައުމުގެ ދިފާޢުގައި ކިތަންމެ ހަޅޭކެއްލެވިޔަސް ލާދީނީ ފަރާތްތަކުގެ ވަކިތަކުން މިންޖުވާނެގޮތެއް އަހަރެންނަކަށް ނުފެނޭ!\nވައްކަމުގެ ތުހުމަތު ކުރެވޭ މުޖުރިމަކާއެކު ސަރުކާރުން ޑީލް ހަދުމަކީ ލަދުވެތިވާންޖެހޭ ކަމެއް. މިކަމުން އެގެނީ ވަކިބަޔަކު ހައްޔަރުކުރުމަށް ނުވަތަ ޖަލަށް ލުމަށް ސަރުކާރުން ކަންތަށް ވިލަރެސްކޮށްފައިވާކަން.\nވަރަށް ބޮޑުތެދެއް ތިބުނީ، ވަކިބަޔަކު ނުވަތަ ވަކިމީހަކު ފްރޭމް ކުރަން މިސަރުކާރުން މުޖްރިމަކާއެކު ޑިލްހެދި!\nމިއީ ދުނިޔޭގެ ބޮޑެތި ގައުމުތަކުގަވެސް ކުރާކަމެއް. ވައްކަމުގައި ޢަމަލީގޮތުން ބައިވެރިވެ އެންމެ އިސް ރޯލެއް ކުޅުނީ އަދީބް. މައްސަލައިގެ ހަގީގަތް އެންމެބޮޑަށް އެގޭނީ އޭނަޔަށް. އެހެންވީމަ އަދީބުގެ ފަރާތުން އެއްބާރުލުން ދޭން އެއްބަސްވެ، ކުށަށް ކަނޑައެޅިފައި އޮންނަ އެންމެ ކުޑަ ދައުވާއެއް ކުރުމުގެ އިޚްތިޔާރު ދައުލަތަށް ލިބިގެންވޭ. އަދީބް ގެ ފަރާތުން ލިބޭ މަޢުލޫމާތަކީ މިކަމުގަ އެންމެ މުހިންމު މަޢުލޫމާތަށްވާނީ.\nޕީޖީ ގެ ހުރި ދެކޮޅު ނުޖެހޭކަން މިއެގެނީ.\nސިއްރު ޑީލް ހެދުމާ، ވައްކަން ކުރުމާ، ފުރައްސާރަ ކުރުމާ، މިއީ ސަރުކާރު ލެވަލަ ގައި ކުރާ ކަންކަން. މިފަދަ އެހެން ގައުމެއް މިހާރު ދުނިޔޭގައި ވާނެބާ އޭ އަޅުގަނޑު ހިތައްއަރާ. ދިވެހިން ހާދަ ދަށު ދަރަޖަ އަކަށް ވެއްޓިއްޖެއޭ.\nއެހެންވީމާ ދައުލަތުން ރިޝްވަތު ހުށަހެޅީ. އަދީބު ރިޝްވަތު ބަލައިގަތީ. އަދީބަށް މީ އާކަމަކަށް ނުވެދާނެ އެކަމަކު ދައުލަތުން ކުރީމާ ގޯސް ނުވާނެތަ؟ މި ނުވާނެތަ ނުފޫޒުން އެއްބަސް ކުރުވުމަކަށް؟ ހެކި ނެތީތަ ވާ ވަރަށް މި ގޮތަށް ޑީލް ހަދަން ޖެހެނީ؟ ހެކި ނެތް ހެނެއް ހިޔެއްނުވޭ. މި ސަރުކާރުންވެސް ގޭމް ކުޅެނީ ހަމަ މިމީހުންނާ އެކީވެސް.\nމީވެސް ބާވަތެއްގެ ރިޝްވަތެއްނޫންތަ؟


މި ދުވަސްކޮޅު ބިޓާ ވަރަށް މައްސަލަ ޖެހޭދޯ؟ – Dhen.mv\nމި ދުވަސްކޮޅު ބިޓާ ވަރަށް މައްސަލަ ޖެހޭދޯ؟\nApril 13, 2020 - 3:26 am\nކޮވިޑް19 އާއި ގުޅިގެން ދުނިޔެ މިވަނީ ހުއްޓުމަކަށް އައިސްފައެވެ. ގައުމުތައް ވަނީ ލޮކްޑައުންކޮށްފައެވެ. ޒަރޫރީ ބޭނުންތަކަށް ނޫނީ ބޭރަށް ދިޔުން މަނަލެވެ. އިޖުތިމާއީ ގައިދުރުކަން ބަހައްޓަން ޖެހެއެވެ. މިހުރިހާ ކަމަކާއެކު އަހަރެމެންގެ ދުވަހުގެ ރޫޓިން އަށް މިވަނީ ބޮޑެތި ބަދަލުތަކެއް އައިސްފައެވެ. ގޭގައި އޮންނަން ޖެހި ރަހުމަތްތެރިންނާއި ލޯބިވެރިންނާއި ބައްދަލުކުރުމަށް މިވަނީ ހުރަސްއެޅިފައެވެ.\nއެއް ރަށުގައި ތިބެމެ ވެސް ލޯންގް ޑިސްޓެންސިން ރިލޭޝަންޝިޕް އެއްގައި އުޅެން ޖެހުމަކީ ފަސޭހަކަމެއް ނޫނެވެ. ލޯންގް ޑިސްޓެންސިން ރިލޭޝަންޝިޕްތަކަކީ ވަރަށް ބޮޑު ކޮމިޓްމެންޓެއް އެއަަށް ދޭން ޖެހޭ ގުޅުމެކެވެ. އެހެންނޫންނަމަ ދެމީހުންގެ ދޭތެރޭގައި މައްސަލަތައް ޖެހުމަކީ ދުރުގައިވާ ކަމެއް ނޫނެވެ. ލޯބިވެރިޔާ ނުވަތަ ރަހުމަތްތެރިއެއް ކަމުގައި ވީނަމަވެސް މެއެވެ.\nކޮންމެ ދުވަހަކު ދިމާވަމުންއައި މީހުންނާއި ދިމާނުވެ ތިބެން ޖެހުމަކީ ވެސް ގުޅުންތަކުގެ މެދުގައި މައްސަލަތައް ޖެހުމަށް މެދުވެރިވާ ކަމެކެވެ. އެގޮތުން ލޯބިވެރިޔާ މަތިން މާ ބޮޑަށް ހަނދާންވެ އެކަމާއި ގުޅިގެން ރުޅިގަދަވުމަކީ ވެސް އެކަށީގެންވާ ކަމެކެވެ. ނުވަތަ މާ ބޮޑަށް މިސްވެގެން ޒުވާބު ކުރުމަކީވެސް ބައެއް މީހުންގެ މިޒާޖުގައި ހަރުލާފައި ހުންނަ ކަމެކެވެ.\nނަމަވެސް ގޭގައި އަދި މަޑުކޮށްލަން ޖެހުމަކީ ގުޅުން ތަކަށް އޮތް ހުރަހަަކަށް ވެގެންނުވާނެއެވެ. މާބޮޑަށް ކަންކަމާއި ވިސްނުމުން ދުރުހެލިވުން ބުއްދިވެރިއެވެ. އަދި މީހަކު މަތިން މާބޮޑަށް ހަނދާންވާނަމަ ގުޅާ ހާލުބަލާލައި ވީޑިއޯ ކޯލް ކޮށްލާށެވެ. ދުރުގައި ތިބެން ޖެހިފައިވާ މި ދަނޑީވަޅުގައި ޒުވާބުތައް މަދުކޮށްލާށެވެ. ލޯބި އިސްކުރާށެވެ.\nއިދިކޮޅު މުޒާހަރާ އިން ހައްޔަރުކުރި އެންމެން ދޫކޮށްލައިފި\nޓިކްޓޮކް އެކައުންޓުގެ ސަބަބުން މަޖިލީހުގެ މަސައްކަތްތަކުގެ މަޢުލޫމާތު ޒުވާނުންނަށް ލިބޭނެ: ނަޝީދު\nވަރުން ކައިވެނި ކުރި ނަތާޝާ ދަލާލް އަކީ ކާކުކަން މިއޮތީ!\nއަދުރޭ އާއި ޝުޖާއު ބަންދުން ދޫކޮށްލައިފި\nކޮވިޑް-19: އަމީރު އަޙްމަދު ޕްރީ ސްކޫލްގެ ޓީޗަރަކާއި ބެލެނިވެރިއެއް ފައްސި ވެއްޖެ


މަގާމުގައި ނޫޅެ ޑިޕްލޮމެޓިކް ބޯޑު ބޭނުންކުރާ މައްސަލަ!\nމެލޭޝިއާގައި ހުންނަ ރާއްޖޭގެ އެމްބަސީގައި ކުރިން ވަޒީފާ އަދާކުރެއްވި ބޭފުޅުންތަކެއް ޑިޕްލޮމެޓިކް ބޯޑު ޖަހައިގެން ކާރު ދުއްވާ މައްސަލައެއް ފެންމަތިވެއްޖެ އެވެ.\nބޭރު ގައުމުތަކަށް ކުރައްވާ ދަތުރުފުޅުތަކުގެ އެންމެ ބޮޑު ބޭނުމަކީ ރާއްޖޭގެ ތަރައްގީއަށް އެހީތެރިކަން ހޯއްދެވުން ކަމަށް ރައީސް އިބްރާހިމް މުހައްމަދު ސޯލިހް އިއްޔެ، ޖަޕާންގައި، ވިދާޅުވެއްޖެ އެވެ.\nރައީސް، އދ. ގެ ސެކްރެޓަރީ ޖެނެރަލްއާ ބައްދަލުކޮށްފި\nރައީސް އިބްރާހިމް މުހައްމަދު ސޯލިހު، އދ. ގެ ސެކްރެޓަރީ ޖެނެރަލް އެންޓޯނިއޯ ގުޓަރޭޒްއާ މިއަދު ބައްދަލުކުރައްވައިފި އެވެ.


Gaumee dhuvahuge harakayithah maadhamaa fashaane\nގައުމީ ދުވަހުގެ ހަރަކާތްތައް މާދަމާ ފަށާނެ\nމި އަހަރުގެ ގައުމީ ދުވަސް މާދަމާ ފާހަގަ ކުރާނެ އެވެ.\nގައުމީ ދުވަސް ފާހަގަ ކުރަނީ ރަބީއުލްއައްވަލް މަހުގެ އެއް ވަނަ ދުވަހެވެ. ގައުމީ ދުވަހަކީ ޕޯޗުގީޒުންގެ އަތްދަށުން ބޮޑުތަކުރުފާނު ރާއްޖެ ސަލާމަތް ކޮށްދެއްވި ދުވަހެވެ. ރަސްމީ ސިފައެއްގައި އެ ދުވަސް ފާހަގަ ކުރާތާ މިއީ 77 ވަނަ އަހަރެވެ.\nމި އަހަރުގެ ގައުމީ ދުވަސް ފާހަގަ ކުރަން ނިންމާފައި ވަނީ ބޮޑުތަކުރުފާނު ނިސްބަތްވެ ވަޑައިގަންނަވާ އުތީމުގަ އެވެ.\nހޯމް މިނިސްޓްރީން ބުނީ މިރޭ ފަތިހު 5:45 ގައި ބާއްވާ ދިދަ ނެގުމުގެ ރަސްމިއްޔާތާއެކު ތިން ދުވަހަށް ގައުމީ ދުވަހުގެ ހަރަކާތްތަށް ކުރިއަށް ގެންދަން ރާވާފައިވާ ކަމަށެވެ. ދިދަ ނެގުމުގެ ރަސްމިއްޔާތު ކުރިއަށް ގެންދާނީ ބޮޑުތަކުރުފާނުގެ ހަނދާނީ ބިނާ ކަމުގައިވާ އުތީމު ގަނޑުވަރުގަ އެވެ.\nމާދަމާ ހެނދުނު 9:30 ގައި ގައުމީ ދުވަހުގެ ހާއްސަ ޖަލްސާ ބާއްވަން ނިންމާފައިވާއިރު މި ޖަލްސާގައި ވީޑިއޯ މެދުވެރިކޮށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހާއި ހޯމް މިނިސްޓަރު އިމްރާން އަބްދުﷲ ބައިވެރިވެ ވަޑައިގަންނަވާނެ އެވެ.\nއުތީމް ގައުމީ ދުވަސް\nނަވާރަވަނަ ގައުމީ ލަވަ އަލްބަމް ނެރެފި\nއަޅުވެތި ކުރުމަށްވުރެ މުޖުތަމައުގައި އޮތް ބިރު ބޮޑު: އިމްރާން


އެނގޭތަ؟ އަކްޝޭ ކުމާރު މިހާރު ދިރިއުޅެނީ މީގެ 32 އަހަރު ކުރިން އޭނަ ބޭރު ކޮށްލި ތަނުގައި! – Dhen.mv\nއެނގޭތަ؟ އަކްޝޭ ކުމާރު މިހާރު ދިރިއުޅެނީ މީގެ 32 އަހަރު ކުރިން އޭނަ ބޭރު ކޮށްލި ތަނުގައި!\nJune 21, 2020 - 9:35 am\nފިލްމު އިންޑަސްޓްރީ އާއި މަޝްހޫރުކަމުގެ ދުނިޔެއަކީ ބައެއް ފަހަރު ވަރަށް މަޖާ ދާއިރާއެކެވެ.\nއެއްވެސް މަޝްހޫރުކަމެއް ނެތް، މީހުންނަށް ނޭނގޭ އާއިލާއަކުން ދާއިރާއަށް ނިކުންނަން އުޅޭ މީހަކު ހުންނަނީ އެންމެ ފުރަތަމަ ދުވަހުން ފެށިގެން ބާކީ ކޮށްލާފައެވެ. ނަމަވެސް ކޮންމެވެސް އެއް ގޮތަކުން އެމީހަކަށް ކުރީ ސަފަށް އާދެވިއްޖެނަމަ، މީހުންނަށް އެވަރެއް ނެތެވެ. ކޮންމެ މީހަކުވެސް އެމީހަކާއެކު ފޮޓޯ ނަގާ، އެންމެ ކުޑަމިނުން އެމީހުން ކޮށްފައި ހުންނަ ޕޯސްޓަކަށް "ލައިކް" އެެއްހާ ހިސާބުވެސް ދިނުމަށް އެދެއެވެ.\nބޮލީވުޑްގެ މަޝްހޫރު ފިލްމީ ތަރި އެންމެ ފާހަގަ ވެފައިވަނީ އޭނާ ކުޅެފައިވާ އެކްޝަން ރޯލުތަކުންނެވެ. ފިލްމީ ދާއިރާގައި 20 އަހަރަށްވުރެ ގިނަ ދުވަސްވެފައިވީ ނަމަވެސް، އޭނައަށް އަދި ބޮލީވުޑުން އެންމެ އެވޯޑެއް ވެސް ލިބިފައެއް ނުވެއެވެ. ނަމަވެސް ޓެލެވިޒަން ސީރީޒެއްގައި މަސައްކަތް ކުރި ފުރަތަމަ އަހަރުގައި ވެސް އަކްޝޭއަށް އެވޯޑެއް ލިބިފައިވެއެވެ.\nއަކްޝޭ އާއި މެދު ބައެއް މީހުން ޢަމަލު ކޮށްފައިވާ ގޮތްތަށް ކިޔައިދެމުން އޭނާ ބުނީ، އޭނާ މިހާރު ދިރިއުޅެނީ މީގެ 32 އަހަރު ކުރިން އޭނަ ނެރެލި ބިލްޑިންގު ގައި ކަމަށެވެ.\nއެވާހަކަ ކިޔައިދެމުން އަކްޝޭ ބުނީ ދާއިރާއަށް ވަންނަން ބުރަ މަސައްކަތްތަކެއް ކުރި ކަމަަށާއި އެގޮތުން އެންމެ ފުރަތަމަ އޭނާ މަސަައްކަތް ކުރީ ފޮޓޯގްރާފަރެއްގެ އެސިސްޓަންޓެއްގެ ގޮތުގައި ކަމަށެވެ.\nއަކްޝޭ އެމަސައްކަތް ކޮށްދިނީ ފައިސާއަކަށް ނޫނެވެ. މުސާރައިގެ ބަދަލުގައި ހަމައެކަނި ބޭނުންވީ ފޮޓޯޝޫޓެކެވެ. އެެއީ ފިލްމު އޯޑިޝަންތަކަށް ގޮސް ދެއްކުމަށެވެ.\nޖޫހޫގައި ހުރި ޕްރައިވެޓް ބަންގަލޯއަކަށް އެމީހުން ދިޔައީ އަކްޝޭގެ ފޮޓޯޝޫޓަކަށެވެ. ނަމަވެސް 3-4 ފޮޓޯ ނެގިތަނުން އެތަނުގެ މަސައްކަތު މީހާ އެމީހުން އެތަނުން ބޭރުކޮށްލި ކަމަށް ބުންޏެވެ. އަކްޝޭ ބުނި ގޮތުގައި އެބަންގަލޯރަކީ އެހެން މަޝްހޫރު ފިލްމީތަރިން ވެސް އެމީހުންގެ ޝޫޓިންގަށާއި ފޮޓޯ ނެގުމަށް ވެސް ގޮސް އުޅުނު ތަނެކެވެ.\n"މިއީ ރާވައިގެން ކުރި ކަމެއް ނޫން. އެކަމަކު އަހަރެން މިހާރު މިދިރިއުޅެނީ އެއިރު އަހަރެން ބޭރުކޮށްލި ތަނުގައި. އެބަންގަލޯގެ އެއް ފަޅީގައި އައު އިމާރާތެއް އެޅި. އަހަންނާއި އަހަރެންގެ އާއިލާ ދިރިއުޅެނީ އެއިމާރާތުގައި" އިންޓަވިއުއެއްގައި އަކްޝޭ ބުންޏެވެ.


BREAKING: Trump Goiy Dhookoh Baaruthah Biden Aa Havaalu Kuran Ebbas Vehjje - Vaguthu\nފަގީރު ގައުމުތަކަށް ކޮވިޑުން އަރައިގަތުން ދަތިވާނެ! - 33 މިނެޓް ކުރިން\nޓްރަމްޕް ގޮތް ދޫކޮށް ބާރުތައް ބައިޑެން އާ ހަވާލު ކުރަން އެއްބަސްވެއްޖެ\nއެމެރިކާގެ ރައީސް ޑޮނަލްޑް ޓްރަމްޕް ގޮތް ދޫކޮށް ބާރުތައް، އިންތިހާބީ ރައީސް ޖޯ ބައިޑެން އާ ހަވާލު ކުރަން އެއްބަސްވެއްޖެއެވެ.\nއިންތިހާބީ ރައީސް ބައިޑަންއަށް ވެރިކަމުގެ ބާރު ހަވާލުކުރުމުގެ އިންތިގާލީ މަރުހަލާ ކުރިއަށް ގެންދަން އެއްބަސްވެ ރައީސް ޓްރަމްޕް ބަޔާނެއް ނެރެފައިމިވަނީ، ބައިޑައިން އިންތިހާބު ކާމިޔާބުކޮށްފައިވާ ކަމަށް އެމެރިކާގެ ކޮންގްރެސްއިން ދެންމެ އިއުލާން ކޮށްފައިވަނިކޮށެވެ. އަދި ރައީސް ޓްރަމްޕްގެ ސަޕޯޓަރުން އެމެރިކާގެ ގާނޫނު ހަދާ މަޖިލީހުގެ ތެރެއަށް ވަދެ ހަމަނުޖެހުންތައް ހިންގައި ލޭއޮހޮރުވުމުގެ އަމަލުތަކެއް ވެސް ހިނގާފައިވަނިކޮށެވެ.\nރައީސް ޓްރަމްޕް ނެރުނު ބަޔާނުގައި ވަނީ އެމެރިކާގެ ރިޔާސީ އިންތިހާބުގެ ނަތީޖާ އޭނާ ގަބޫލު ނުކުރި ނަމަވެސް ބައިޑައިންއަށް ވެރިކަމުގެ ބާރު ހަވާލު ކުރުމަށް އެއްބަސްވީ ސުލްހައަށް ކަމަށެވެ. އެހެން ނަމަވެސް އިންތިހާބު "ވަގަށް ނަގައިގެން ދިޔަ މައްސަލަ" ބަލައި އިންސާފު ލިބެންދެން މަސައްކަތް ދޫކޮށްނުލާނެ ކަމަށާއި އެމެރިކާ އަނެއްކާ ވެސް ވަރުގަދަ ގައުމެއްގެ ގޮތުގައި ގެނެވުމަށް ކުރާ މަސައްކަތް ވެސް ދޫކޮށްނުލާނެ ކަމަށް ޓްރަމްޕް ބުނެފައިވެއެވެ.\nޓްރަމްޕްގެ ބަޔާން ނިންމާލަމުން ބުނެފައިވަނީ، އޭނާ ނިންމާލުމަށް އެދަނީ އެމެރިކާގެ ތާރީޚުގައި ދުށް އެންމެ ވަރުގަދަ ރިޔާސީ ދައުރު ކަމަށެވެ.\nއެ ހަމަނުޖެހުންތަކަށް ހިތްވަރު ލިބިދޭ ގޮތަށް ޓްރަމްޕް ޓްވީޓާގައާއި ފޭސްބުކްގައި ވާހަކަ ދައްކާފައިވާތީ އެ ދެ ކުންފުނިން ވަނީ ޓްރަމްޕްގެ އެކައުންޓްތައް ވަގުތީ ގޮތުން ބޭނުން ނުކުރެވޭ ގޮތަށް ހަދައިފައެވެ. މި ގޮތުން ޓްވީޓާއިން ޓްރަމްޕްގެ ޓްވިޓާ އެކައުންޓް 12 ގަޑިއިރަށް ލޮކްކޮށްފައިވާއިރު ފޭސްބުކާއި އެ ކުންފުނީގެ ދަށުން ހިންގާ އިންސްޓްގަރާމްގެ އެކައުންޓް ޓްރަމްޕްއަށް ބޭނުން ނުކުރެވޭ ގޮތަށް 24 ގަޑިއިރަށް ލޮކްކޮށްފައިވެއެވެ.\nބައިޑެން އަށް އޮތް ތާއީދު ދުވަހެއް ދުވަހަކަށް ދަށަށް!\nޖެނުއަރީ 8, 2021 00:18\nކޮބާ ތިޔަ ބުނާ ހިޔާލު ފާޅުކުރުމުގެ މިނިވަންކަން. ޓްރަމްޕަށް މިނިވަންކަން ލިބިގެންވޭ.


vnews - Modi aa dhekolhu evvumuga bai million meehun baiveri vejje\nމޯދީއާ ދެކޮޅު އެއްވުމުގައި ބައިމިލިއަން މީހުން ބައިވެރިވެއްޖެ\nއިންޑިއާގެ އިދިކޮޅު ޕާޓީތައް ގުޅިގެން ކޮލްކަޓާގައި ބޭއްވި އެއްވުން:\nއިންޑިއާގެ ބޮޑުވަޒީރުކަމުން ނަރެންދުރަ މޯދީ ދުރުކުރުގެ ކުޅަދާނަކަން ލިބިގެންވާކަން ހާމަކުރުމުގެ ގޮތުން ބައި މިލިއަނަށްވުރެ ގިނަމީހުން އެއްވުމެއް ބާއްވައިފިއެވެ.\nއިންޑިއާގެ އިރުމަތީ ސިޓީއެއް ކަމަށްވާ ކޮލްކަޓާގައި ބޭއްވި މި އެއްވުމަކީ އިންޑިއާގެ އިދިކޮޅު ޕާޓީތަކުން އިންތިޒާމުކޮށްގެން ބޭއްވި އެއްވުމެވެ. މި އެއްވުމަށް ދީފައިވާ ނަމަކީ "ޔުނައިޓް އިންޑިއާ" އެވެ.\nމިއީ، މިއަހަރުގެ މެއިމަހު އާންމު އިންތިޚާބު ބާއްވަން ތައްޔާރުވަމުންދާއިރު، މޯދީ މަގާމުން ދުރުކުރުމުގެ ބާރު އެބައޮތްކަން ހާމަކުރުމުގެ ގޮތުން އިދިކޮޅު ޕާޓީތަކުން މިހާތަނށް ބޭއްވި އެންމެބޮޑު އެއްވުމެވެ.\nމި އެއްވުމުގައި އިންޑިއާގެ ގައުމީ އަދި ސަރަހައްދީ އިދިކޮޅު 20 ޕާޓީއެއްގެ ލީޑަރުން ބައިވެރިވެވަޑައި ގެންނެވިއެވެ. މި ލީޑަރުންނަކީ ކުރިން ބޭއްވި އިންތިޚާބުތަކުގައި އެއްބަޔަކު އަނެއްބަޔަކާ ތަޅާފޮޅި ޕާޓީތަކެވެ.\nމި ޕާޓީތައް މިހާރު އެއްގަލަކަށް އަރާފައިމިވަނީ، ކުރިއަށްއޮތް އާންމު އިންތިޚާބުގައި ބޮޑުވަޒީރު މޯދީގެ ބީޖޭޕީ ބަލިކުރުމަށެވެ.\n"މޯދީގެ ސަރުކާރު މިހާރުވަނީ މުއްދަތު ހަމަވެ ތާރީޚް ފަހަނައަޅައި ގޮސްފައި" ވެސްޓް ބެންގޯލްގެ ޗީފް މިނިސްޓަރ މަމަތާ ބަނާރޖީ އެއްވުމުގައި ވިދާޅުވިއެވެ.\nކޮލްކަޓާގައި ބޭއްވި އެއްވުން އިންތިޒާމުކުރީވެސް މަމަތާ ބަނާރޖީގެ ސަރުކާރުންނެވެ. ވެސްޓް ބެންގޯލް ސަރުކާރުން ބުނީ އެއްވުމުގައި ހަތަރު މިލިއަން މީހުން ބައިވެރިވާނެ ކަމަށެވެ. ނަމަވެސް ކޮލްކަޓާ ފުލުހުންގެ ވެރިޔާ ރަޖީވް ކުމާރު ވިދާޅުވީ އެއްވުމަށް ހާޟިރުވީ ބައިމިލިއަން މީހުން ކަމަށެވެ.\nމި އެއްވުމުގައި ލީޑަރުން މައިގަނޑުގޮތެއްގައި ތަކުރާރުކޮށް އިއްވަމުންދިޔަ ޝިއާރަކީ "ބީޖޭޕީ ވަކިކޮށް ޑިމޮކްރަސީ ހިމާޔާތްކުރޭ" މި ޝިއާރެވެ.\nމި އެއްވުމާ ގުޅިގެން ބޮޑުވަޒީރު މޯދީވަނީ، އިދިކޮޅު ފަރާތްތަކުން އަމިއްލަ އެދުމާއިގެން މަސައްކަތް ކުރާ ކަމަށްބުނެ އެއްވުން ކުށްވެރި ކުރައްވާފައެވެ.\n"މިއީ އަހަންނާ ދެކޮޅަށް ހަދައިގެންއުޅޭ އިއްތިހާދެއްނޫން. މިއީ އިންޑިއާއާ ދެކޮޅު އިއްތިހާދެއް" މޯދީ ވިދާޅުވެފައި ވެއެވެ.\nއާންމު އިންތިޚާބު ކާމިޔާބުކޮށް ވެރިކަމުގެ އިތުރު ދައުރެއް ހޯދުމަށް ބީޖޭޕީން މަސައްކަތް ކުރަމުންދާއިރު، ދާދިފަހުން ބޭއްވި ސްޓޭޓް އިންތިޚާބުތަކުން ބަލިވެ ބީޖޭޕީއަށް ވަނީ މުހިންމު ސްޓޭޓްތަކެއްގެ ވެރިކަން ގެއްލިފައެވެ.


Kaiveneege kurin Ajay kairin Kajol edhunee kon kamehkan engeytha?\nކައިވެނީގެ ކުރިން އަޖޭ ކައިރިން ކާޖޮލް އެދުނީ ކޮންކަމެއްކަން އެނގޭތަ؟\n16 ޖޫން 2021 - 11:11:25\nކައިވެނީގެ ކުރިން އަޖޭ ކައިރިން ކާޖޮލް ވަނީ ވަރަށް ތަފާތު ކަމަކަށް އެދިފައެވެ.\nވިހި އަހަރަށް ވުރެ ގިނަ ދުވަހު އެކުގައި ހޭދަކޮށްފައިވާ ކާޖޮލް އަދި އަޖޭގެ ޖޯޑަކީ އެމީހުންގެ ފޭނުން ވަރަށް ލޯބިވާ އަދި ގުޅޭ ޖޯޑެއް ކަމަށް ފާހަގަކުރާ ޖޯޑެެކެވެ. ހަމަ އެހެންމެ އެކުގައި އެހާ ގިނަ ދުވަސް ހޭދަކުރުމުން ފޭނުންވެސް ދަނީ މިސާލަކަށް ވެސް އެ ޖޯޑު ނަގަމުންނެވެ.\nނަމަވެސް އަޖޭ އާ ކައިވެނި ކުރުމުގެ ކުރިން ވަރަށް ތަފާތު ޝަރުތެއް ކާޖޮލް ހުށަހަޅާފައިވާނެ ކަމަށް އޭނާ ވަނީ އިންޓަވިއުގެއްގައި ބުނެފައެވެ. އެގޮތުން ކާޖޮލް ވަނީ ވަރަށް ދިގު ވެކޭޝަނަކަށް ކާޖޮލް ގެންދަން އަޖޭ ގާތުން އެދިފައެެވެ.\nކާޖޮލްގެ ޝަރުތު ގަބޫލުކޮށް ކާޖޮލް ގޮވައިގެން ވެކޭޝަަނަށް އަޖޭ ވަނީ ގޮސްފައެވެ. އެހެން ނަމަވެސް ކާޖޮލް ބުނީ އަޖޭ އެއަށްފަހު ޖެހުނީ އަޖޭ ބަލިވެގެން ގެޔަށް އަންނަން ކަމަށާއި އަދި ހޮސްޕިޓަލަށް ގެންދަން ކަމަށެވެ.\nއަޖޭ އާއި ކާޖޮލްގެ ކައިވެންޏަށް 20 އަހަރަށްވުރެ ގިނަ ދުވަސް ވެފައިވާއިރު އެ ދެމަފިރިންނަށް ވަނީ ދެ ދަރިންވެސް ލިބިފައެވެ.


2020 ވަނަ އަހަރުގެ އެމް.އެން.ޔޫގެ ފެބުރުވަރީ އިންޓޭކްގެ އޮރިއެންޓޭޝަން ބާއްވައިފި – MNUSU\n2020 ވަނަ އަހަރުގެ އެމް.އެން.ޔޫގެ ފެބުރުވަރީ އިންޓޭކްގެ އޮރިއެންޓޭޝަން ބާއްވައިފި\nދިވެހިރާއްޖޭގެ ޤައުމީ ޔުނިވަރސިޓީއަށް އަލަށް ގުޅުނު ދަރިވަރުންނަށް އަމާޒުކޮށްގެން ބާއްވާ ”އެމް.އެން.ޔޫ ޖެނެރަލް އޮރިއެންޓޭޝަން“ ކުރީ އަހަރުތަކެކޭވެސް އެއްފަދައިން މިއަހަރު ވެސް ބާއްވައިފިއެވެ.\nއެމް.އެން.ޔޫއަށް އަލަށް ގުޅޭ ދަރިވަރުންނަށް ބާއްވާ މި އާންމު އޮރިއެންޓޭޝަން ބާއްވާފައިވަނީ2ސެޝަނަކަށް ބަހާލައިގެނެވެ. މެންދުރު ކުރީގެ ސެޝަނަކާއި މެންދުރު ފަހުގެ ސެޝަނެއް ބޭއްވިފައިވާއިރު، މެންދުރު ކުރީ ސެޝަނަށް ހާޒިރުވެފައިވަނީ، އެފް.އެޗް.އެސް، އެފް.އީ، އެފް.އެޗް.ޓީ.އެސް، ސީ.އެފް.އެސް، އެފް.އޭ އަދި ސްކޫލް އޮފް މެޑިސިންގެ ދަރިވަރުންނެވެ. އަދި މެންދުރުފަހު ސެޝަނަށް ހާޒިރުވެފައިވަނީ، ބީ.އެސް، އެފް.އެލް.އައި.އެސް، އެފް.އީ.އެސް.ޓީ އަދި ސްކޫލް އޮފް ނަރސިންގ ގެ ދަރިވަރުންނެވެ. މި2ސެޝަންގައި ޖުމްލަ 500 އެއްހާ ދަރިވަރުން ބައިވެރިވެފައިވެއެވެ.\nއޮރިއެންޓޭޝަން ބޭއްވިފައިވަނީ މައިގަނޑު7ބަޔަކަށް ބަހާލައިގެންނެވެ. އެގޮތުން، ދަރިވަރުންގެ ކިޔެވުމާ ގުޅޭގޮތުން މައުލޫމާތުދެވިފައިވާއިރު، ދަރިވަރުންގެ އިދާރީ ޚިދުމަތްތަކާއި، ކޯސްތަކުގެ ފީއާއި، ދަރިވަރުންނަށް ޔުނިވަރސިޓީން ފޯރުކޮށްދޭ އެހީތަކުގެ މައުލޫމާތު ދެވިފައިވެއެވެ. ހަމައެއާއެކު، ދަރިވަރުންގެ އިމްތިހާންތަކާ ގުޅޭ ގޮތުންނާއި، ލައިބްރަރީގެ ޚިދުމަތްތަކާއި، އެމް.އެން.ޔޫ ދަރިވަރުންގެ ޔޫނިއަންއާ ގުޅޭ މައުލޫމާތު ހިއްސާކުރެވިފައިވެއެވެ. މިހުރިހާ ބައިތަކަކަށްވެސް މައުލޫމާތު ދެއްވާފައިވަނީ ކޮންމެ ބައެއްގެވެސް ކޮންމެވެސް އިސްބޭފުޅެކެވެ.\nއޮރިއެންޓޭޝަންގައި އެމް.އެން.ޔޫ.އެސް.ޔޫގެ 50 ށް އިސްވާރުން ވަނީ އެހީތެރިކަން ފޯރުކޮށްދީފައެވެ. އެގޮތުން އޮރިއެންޓޭޝަންގައި ބައިވެރިވި ކޮންމެ ދަރިވަރަކަށް އެމް.އެން.ޔޫ.އެސް.ޔޫގެ ފަރާތުން ދެވުނު ހަދިޔާ ދިނުމުގައާއި، އެމް.އެން.ޔޫ.އެސް.ޔޫގެ ލީޑަރސް ގްރޫޕަށް ވަނުމަށް ޝަޢުޤުވެރިވާ ދަރިވަރުންގެ ނަން ލިސްޓު ނެގުމުގައި އިސްވާރުން ވަނީ މަސައްކަތްކޮށްފައެވެ.\n2020ވަނަ އަހަރުގެ ފެބުރުއަރީ އިންޓޭކްގެ އެމް.އެން.ޔޫ އާންމު އޮރިއެންޓޭޝަން ބޭއްވިފައިވަނީ 2020ވަނަ އަހަރުގެ ފެބުރުއަރީ2ވަނަ ދުވަހު ސީ.އެފް.އެސް އޮޑިޓޯރިއަމްގައެވެ.\nއެމް.އެން.ޔޫގެ މިފަދަ ޙަރަކާތްތަކުގައި އެމް.އެން.ޔޫ.އެސް.ޔޫ އިން އަބަދުވެސްދަނީ ފުރިހަމަ އެއްބާރުލުމެއް ދެމުންނެވެ.


Test maruhalaa ninmaa dhubaaee polihun hoavaabaik beynun kuran fashanee\nދުބާއި ޕޮލިހުންމިވަނީ ކުރިއަށް އޮތް ތަނުގައި ހޯވާބައިކް ބޭނުން ކުރުމަށްޓަކައި ޓެސްޓު ކުރުން ފަށާފައެވެ.\nމިއީ ދުބާއި ޕޮލިހުން އެމެރިކާ ޕޮލިހުންގެ މައްޗަށް ހޯދި ބޮޑު ކުރިއެރުމެއްކަމަށް ގިނަ ބަޔަކު ދެކޭ އިރު އެމެރިކާގެ ޕޮލިހުން ވަނީ ކެމެރާ ބޭނުން ކުރުމަށް ވެސް ގިނަ މަސައްކަތްތަކެއްކޮށްފަ އެެވެ. އެހެންނަމަވެސް އެކަން ކާމިޔާބު ނުވެ އުޅެނިކޮށް އެންމެ ފަހު ޓެކްނޮލޮޖީ ބޭނުންކޮށް ދުބާއީ ޕޮލިހުން ހޯދި މިއީ ބޮޑު ކުރި އެރުމެވެ.\nހޯވާސާރފްގެ އެސް3 2019 ބްރޭންޑްގެ ހޯވާބައިކް ނުވަތަ އުދުހުމުގެ ބާރު ލިބިފައިވާ މި ބައިކަކީ ޑްރޯން ފަދައިން ހަތަރު ބުރަފަތި ލާފައި އެކަކަށް އެރޭ ގޮތަށް އިންނަ ބައިކެކެވެ. ސީއެންއެން އިން މައުލޫމާތު ދޭ ގޮތުގައި 2020 ގައި ރަސްމީކޮށް މި ބައިކް ބޭނުން ކުރުމަށް މިހާރު ޓެސްޓް ކުރަމުން އަންނަ އިރު މި ބައިކް ބިމުން 16 ފޫޓް މައްޗަށް އެރުމުގެ ގާބިލްކަން ލިބިފައިވެއެވެ.\nޓެސްޓްކޮށް ނިންމާ ދުބާއީ ފުލުހުން އެދެފިނަމަ އޭގެ 40 ބައިކް ހަދައިދޭނެ ކަމަށް ހޯވާސާރފްއިން ބުނެފައިވެއެވެ. މިވަގުތު ޓެސްޓު ކުރުމަށް ގެންގުޅެނީ އެންމެ ބައިކެކެވެ.\nއެއްލައްކަ ފަންސާސް ހާސް ޑޮލަރުގެ އަގުހުރި މި ބައިކު ހަދާފައިވަނީ ކާބަން ފައިބާއިންނެވެ. ބައިކެއްގެ ބަރުދަނުގައި 253 ޕައުންޑް ހުރެއެވެ. ގަޑިއިރަކު 60 މޭލަށް މިބައިކަށް ދަތުރު ކުރެވެއެވެ. އަދި ޑޮރޯން މޯޑްގައި ބައިކުގައި މީހަކުނެތި ވެސް އުދުހުމުގެ ގާބިލްކަން ހޯވާބައިކަށް ލިބިގެން ވެއެވެ.


FIFA in Pakistan ge FA suspend kohfi\nފީފާއިން ޕާކިސްތާންގެ އެފްއޭ ސަސްޕެންޑް ކޮށްފި\nދުނިޔޭގެ ފުޓްބޯޅައިގެ މައި އިދާރާ (ފީފާ) އިން ޕާކިސްތާންގެ ފުޓްބޯޅަ ފެޑްރޭޝަން (ޕީއެފްއެފް) ފުޓްބޯޅައިގެ ހުރިހާ ހަރަކާތްތަކުންނާއި، ޕްރޮގްރާމްުތަކުން ސަސްޕެންޑް ކޮށްފި އެވެ.\nފީފާއިން މިއަދު ޕީއެފްއެފް ސަސްޕެންޑް ކުރީ، އެ ފެޑްރޭޝަނަށް ތިން ވަނަ ފަރާތެއްގެ ބާރު ފޯރުވާފައިތީ ކަމަށް ފީފާގެ ވެބްސައިޓްގައި އާންމުކޮށްފައިވާ ބަޔާނުގައި ބުނެފައި ވެއެވެ.\nޕާކިސްތާންގެ ފެޑްރޭޝަނަށް ތިން ވަނަ ފަރާތެއްގެ ބާރާއި ނުފޫޒު ފޯރުވާފައިވާ ކަމަށް ފީފާ އިން އެ ބުނަނީ މިދިޔަ ބުރާސްފަތި ދުވަހު، ޕާކިސްތާންގެ ސްޕްރީމް ކޯޓުން ކަނޑައެޅި އެޑްމިނިސްޓްރޭޝަން ކޮމިޓީން ފުޓްބޯޅަ އިދާރާ އާއި އެ އިދާރާގެ އެކައުންޓްތަކާ ހަވާލު ވުމަށް އެ ގައުމުގެ ސްޕްރީމް ކޯޓުން ހުކުމް ކުރުމުން ނެވެ.\nފީފާގެ ގަވާއިދުގައި ބުނެފައިވާ ގޮތުގެ މަތިން، އެ ޖަމްއިއްޔާގެ މެންބަރު ގައުމެއްގެ ފުޓްބޯޅަ އިދާރާ އަށް ފިޔަވަޅު އެޅޭނީ ހަމައެކަނި ފީފާ އަށެވެ. ފީފާއިން ނިންމާ ނިންމުމަކާ ގުޅިގެން އިސްތިއުނާފަށް ހުށަހެޅޭނީވެސް، ފީފާގެ އިސްތިއުނާފް ކޮމިޓީ އަށެވެ. ފީފާގެ އިދާރީ މަރުހަލާގެ ތެރެއިން ވަކި ކަމެއް ނުނިމިއްޖެނަމަ ދެން އެ މައްސަލައަކާ މެދު ކޯޓުން މރުހަލާއިން ގޮތެއް ކަނޑައެޅުމުގެ ބާރު ލިބިގެން ވަނީ ސްވިޒަލޭންޑްގެ ލުޒާން ގައި ހުންނަ އިންޓަނޭޝަނަލް ސްޕޯޓްސް އާބިޓްރޭޝަން ކޯޓަ ށެވެ.\nޕާކިސްތާންގެ ފުޓްބޯޅަ ފެޑްރޭޝަން ސަސްޕެންޑް ކުރުމުން، އެގައުމުގެ ގައުމީ ޓީމަށް އަދި ކުލަބަށްވެސް ބައިނަލްއަގްވާމީ އެއްވެސް މުބާރާތެއްގައި ވާދަ ނުކުރެވޭނެ އެވެ. އަދި ފީފާއިން ހިންގާ ޑިވްލަޕްމެންޓް އަދި ޓެކްނިކަލް އެއްވެސް ޕްރޮގްރާމެއްގައި ޕާކިސްތާންގެ ފެޑްރޭޝަންގެ އެއްވެސް ފަރާތަކަށް ބައިވެރި ނުވެވޭނެ އެވެ.\nޕީއެފްއެފް އަކީ، ރާއްޖެ ހިމެނޭ ދެކުނު އޭޝިއާގެ ފުޓްބޯޅަ އިދާރާ ސާފްގެ މެންބަރު ގައުމެކެވެ. ސަސްޕެންޝަން ދެމި އޮވެއްޖެނަމަ، އަންނަ އަހަރު ބއްވާ ސާފް ޗެމްޕިއަންޝިޕްގައިވެސް ވާދ ކުރުމުގެ ފުރުސަތު ގެއްލޭނެ އެވެ.


Schoolthakugai kudakudhinge dhuvas faahaga koffi | Mihaaru\nޚަބަރު / ކުޑަކުދިންގެ ދުވަސް\nސްކޫލުތަކުގައި ކުޑަކުދިންގެ ދުވަސް ފާހަގަކޮށްފި\nކުޑަކުދިންގެ ދުވަސް ފާހަގަކުރަން އިމާދުއްދީން ސްކޫލުގައި މިއަދު ކުރިއަށްގެންދިޔަ ކުޅިވަރުގެ ހަރަކާތެއް -- ފޮޓޯ: އިމާދުއްދީން ސްކޫލް\n25 އެޕްރީލް 2019 - 17:17\nމި އަހަރުގެ ކުޑަކުދިންގެ ދުވަސް ގިނަ ސްކޫލުތަކެއްގައި މިއަދު ފާހަގަކޮށްފި އެވެ.\nއަންނަ މަހުގެ 10 ވަނަ ދުވަހު ފާހަގަކުރާ ކުޑަކުދިންގެ ދުވަސް މި އަހަރު ދިމާވަނީ އަންނަ ރޯދަ މަހު ތެރޭގައި ކަމަށްވާތީ، ރާއްޖޭގެ އެކި ހިސާބުތަކުގެ ގިނަ ސްކޫލުގައި ކުޑަކުދިންގެ ދުވަސް ފާހަގަކުރީ މިއަދެވެ. ބައެއް ސްކޫލުތަކުގައި އިއްޔެ ވެސް މި ދުވަސް ފާހަގަކޮށްފައި ވެ އެވެ. ކުޑަކުދިންގެ ދުވަހަކީ ރާއްޖޭގެ ސްކޫލުތަކުގައި ވަރަށް ކުލަގަދަކޮށް، ކުޑަކުދިންނަށް ހާއްސަ ހަރަކާތްތަކަކާ އެކު ފާހަގަ ކުރާ ދުވަހެކެވެ.\nއިމާދުއްދީން މި ދުވަސް ފާހަގަ ކުރީ ދެ ދަންފަޅިއަކަށް ބަހާލައިގެންނެވެ. އެ ސްކޫލުގެ ޕްރިންސިޕަލް އަހްމަދު މުޖާހިދު ވިދާޅުވީ އެ ސްކޫލުގައި ރޯދަ މަހާ ވެސް ދިމާކޮށް، ކުޑަކުދިންގެ ދުވަހަށް ޝިއާރެއް ވަނީ ކަނޑައަޅައިފަ އެވެ. މުޅި ސްކޫލާއި ޓީޗަރުންގެ ހެދުންތައް ވެސް ފަރުމާކޮށްފައި ވަނީ އެ ސްކޫލުން ކަނޑައެޅި "ކަރާ"ގެ ޝިއާރާ އެއްގޮތަށެވެ.\nChildren's Day Celebration 2019@EducationMV @aisthly @rinzywaheed pic.twitter.com/Uzmx6uhWy7\n— Hiriya School (@hiriyamv) April 25, 2019\nމީގެ އިތުރުން އިސްކަންދަރު ސްކޫލުގެ 58 ވަނަ އަހަރީ ދުވަހާއި ކުޑަކުދިންގެ ދުވަސް އެއްކޮށްލައިގެން މިއަދު އެ ސްކޫލުގައި ވަނީ ވަރަށް ހާއްސަ އިވެންޓްތަކެއް ކުރިއަށް ގެންގޮސްފަ އެވެ. މި ރަސްމިއްޔާތުގައި ރައީސް އިބްރާހިމް މުހައްމަދު ސޯލިހު ވެސް ބައިވެރިވެ ވަޑައިގެންނެވި އެވެ. އެ ސްކޫލުގެ ދޮރު ކުރިމަތިން މަގުމަތީގައި ގިޑިގެއެއް ހަދައި، ހުރިހާ ދަރިވަރުންނަށް ވެސް މަރުހަބާ ކިޔާފައި ވަނީ ރަތް ދޫލައިންނެވެ.\nހިރިޔާ ސްކޫލުން ކުޑަކުދިންގެ ދުވަސް ފާހަގަ ކުރުމަށް ހާއްސަ ހަރަކާތްތައް ހިންގީ އިއްޔެ ހެންވޭރު ދަނޑުގަ އެވެ. ކޮންމެ ދަރިވަރަކު ކުޅިވަރުތަކާ އެކު ހާއްސަ ޓީޝާޓެއްގައި މި ދުވަސް ވަރަށް ކުލަގަދަކޮށް ފާހަގަކޮށްފައި ވެ އެވެ.\nއަމީނިއްޔާ ސްކޫލުގައި މިއަދު ކުޑަކުދިންގެ ދުވަސް ފާހަގަކުރަނީ\nއަމީނިއްޔާ ސްކޫލުގައި މިއަދު މި ދުވަސް ފާހަގަ ކުރީ މާހެފުމަކާ އެކު އެވެ. ސްކޫލުން ބުނި ގޮތުގައި އެ ސްކޫލުގެ ޓެރަސްގައި އެކަމަށް ހާއްސަ ހަރަކާތްތަކެއް ވަނީ ބާއްވައިފަ އެވެ.\nސްކޫލް އެޑިއުކޭޝަން މިނިސްޓްރީ އިސްކަންދަރު ސްކޫލް ހިރިޔާ ސްކޫލް ކުޑަކުދިންގެ ދުވަސް އިމާދުއްދީން ސްކޫލް


ރޭގަނޑު ރަނގަޅަށް ނުނިދިއްޖެ ނަމަ، ޖެހިގެން އަންނަ ދުވަހު ހަދަންވީ މިހެން – Haftha\nރޭގަނޑު ރަނގަޅަށް ނުނިދިއްޖެ ނަމަ، ޖެހިގެން އަންނަ ދުވަހު ހަދަންވީ މިހެން\nރޭގަނޑު ގަޑީގައި ރަނގަޅަށް ނުނިދިއްޖެ ނަމަ، މުޅި ދުވަހުވެސް މީހާ ހުންނާނީ މޫޑު ގޯސްވެފައެވެ. އަދި އެއްވެސް ކަމެއް ކުރާ ހިތެއްވެސް ނުވާނެއެވެ. ބޭނުންވާނީ ނިދާށެވެ. ތަޖުރިބާކާރުން ބުނާ ގޮތުން، ރޭގަނޑު ރަނގަޅަށް ނުނިދިއްޖެ ނަމަ އަމަލުތައް ބަހައްޓަންވާނީ ވަކި ހާއްސަ ގޮތަކަށެވެ. އޭރުން ހުރިހާ ކަމެއް ހަމައަކަށް އެޅިދާނެއެވެ.\nމިކަމަށް ކުރެވެން އޮތް ފުރަތަމަ ކަމަކީ އާންމުކޮށްވެސް ހޭލާ ގަޑިއަށް ހޭލުމެވެ. ރޭގަނޑު ރަނގަޅަށް ނުނިދޭ ނަމަ، ދުވާލު ގަޑީގައި އިތުރަށް ނިދާލުމަށް ގިނަ ބަޔަކު ބޭނުންވެއެވެ. އެހެން ނަމަވެސް ތަޖުރިބާކާރުން ބުނާ ގޮތުން، ރަނގަޅަށް ނުނިދުނަސް އެންމެ ރަނގަޅު ގޮތަކީ ހެނދުނާ ހޭލުމެވެ. އަދި އޭގެ ސަބަބުން ޖެހިގެން އަންނަ ރޭ ނިދަން އޮށޯތުމުން ފަސޭހައިން ނިދުމަށް އެހީތެރިވެދޭނެއެވެ.\nހެނދުނު ހޭލައިގެން އެންމެ ފުރަތަމަވެސް ކޮފީ ތައްޓެސް ބޯލުމަކީ ގިނަ ބައެއްގެ އާދައެވެ. އެހެން ނަމަވެސް، ރޭގަނޑު ރަނގަޅަށް ނުނިދިއްޖެ ނަމަ ހެނދުނު ހޭލައިގެން އެންމެ ފުރަތަމަ ކަމަކަށް ކޮފީ ނުބޮއުމަށް ތަޖުރިބާކާރުން އިރުޝާދު ދެއެވެ. އެގޮތުން، އެންމެ ފުރަތަމަ ބޯންވީ ފެން ތައްޓެކެވެ. ކޮފީ ބޯންވީ އެޔަށް ފަހުގައެވެ.\nތަޖުރިބާކާރުން ބުނާގޮތުން، އަވީގައި ވަގުތު ހޭދަކުރުމަކީ މީހާ ހޭލެއްވުމަށް އެހީވާ ކަމެކެވެ. އެހެންކަމުން، ރަނގަޅަށް ނުނިދިއްޖެ ނަމަ ޖެހިގެން އަންނަ ދުވަހު އަވި ނޫނީ “ނެޗުރަލް ލައިޓް” ލިބޭ ހިސާބުގައި ހުރުމުން، ދުވާލު ގަޑީގައި ނިދި ނައިސް މަސައްކަތްތައް ކުރުމަށް ފަސޭހަ ވެގެން ދާނެއެވެ.\nދުވާލު ގަޑީގައި ކުދާ ވަގުތުކޮޅަކަށް ނިދާލުން، ނުވަތަ “ނެޕް” އެއް ނެގުމަކީ ގިނަ ބަޔަކު ކުރާހިތްވާ ކަމެކެވެ. ތަޖުރިބާކާރުން ބުނާގޮތުން، ރޭނގަނޑު ރަނގަޅަށް ނުނިދޭ ނަމަވެސް، މިއީ ކުރަން ރަނގަޅު ކަމެކެވެ. އެހެން ނަމަވެސް މިގޮތަށް ނިދާއިރު ނިދަން ވާނީ 20 ވަރަކަށް މިނެތެވެ. މާ ގިނަ އިރު ނިދައިފި ނަމަ އަނެއްކާވެސް ރޭގަނޑު ނިދަން އުނދަގޫ ވާނެއެވެ.


Guguri dhemumah halleh beynun tha? Mikankan kohlaa | Hurihaa.mv\nގުގުރި ދެމުމަށް ހައްލެއް ބޭނުންތަ؟ މިކަންކަން ކޮށްލާ!\nLast updated on 22 May 2022, 07:37\nގުގުރި ދެމުމަކީ ނޭވާލާ ނިޒާމަށް ކުރިމަތިވާ އުނދަގުލެއްގެ ސަބަބުން ދިމާވާ ކަމެއް\nގުގުރި ދެމުމަކީ ގުދުރަތީ ގޮތުން މެދުވެރިވާ ކަމެއް ނަމަވެސް ގިނަ ދުވަސް ތަކަކަށް ފަރުވާ ނުކުރެވި އިހުމާލުވެއްޖެ ނަމަ ގެއްލުންތަކެއް ލިބިދެނިިވި ކަމެކެވެ. އެހެން ކަމުން ގޭގައި ކޮށްލާ ކުދި ކުދި ކަންކަން ކޮށްގެން ވެސް މިކަމުން އަރައިގަންނަން މަސައްކަތް ކުރުން މުހިއްމެވެ.\nއިންސާނާގެ އުފެދުގައި ނޭވާލުމަށް ޚާއްސަ ކުރެވިފައިވާ ނިޒާމަކީ ނޭފަތެވެ. އެހެންނަމަވެސް ނިދާއިރު އަނގަ ހުޅުވާފައި ހުރުމުން ގުގުރި ދެމުމަށް މަގުފަހިވެ އެވެ. ދިރާސާތަކުން ދައްކާ ގޮތުގައި 45 ޕަސެންޓް މީހުން ގުގުރި ދަމަނީ އަނގަ ހުޅުވައިގެން ނިދާތީ އެވެ.\nގުގުރި ދެމުމަށް މަގުފަހިވާ ކަންތައްތަކުގެ ތެރޭގައި މާބޮޑަށް ފަލަވުންވެސް ހިމެނެ އެވެ. ފަލަ ވާނަމަ އަރުތެރޭގައި އިތުރު ޓިޝޫތައް އުފެދި އެ ޓިޝޫތަކަކީ އިތުރު އަޑުތަކަށް، ނުވަތަ ގުގުރީގެ ބާރު ގަދަވުމަށް އެޅޭ ބާރަކަށް ވެގެންދެ އެވެ. އެހެން ކަމުން ގުގުރި ދެމުމުން ސަލާމަތް ވާން ބޭނުންނަމަ ބަރުދަން ލުއި ކުރުމަކީ ކޮންމެހެން ކުރަންޖެހޭ ކަމެކެވެ.\_\nނިދާއިރު ބޯކޮޅަށް އުސްކޮށްލުން\nނިދާއިރު ބޯލާކޮޅު ބާލީހެއް ކަހަލަ އެއްޗަކުން އުސްކޮށްލުމަކީ ގުގުރި ދެމުން ހުއްޓުމަކަށް ގެންނަން ކުރެވިދާނެ ކަމެކެވެ. ސަބަބަކީ ބައެއް ފަހަރު ނިދާއިރު ދުލުން އަރުތެރެ ބްލޮކްވެ ގުގުރިއަށް މަގުފަހި ވާތީ އެވެ.


Arijit aai Neha Kakkar lavaeh kiyaidhey agu engeytha?\nއަރިޖީތު (ކ) ނެހާ އަދި ބީ ޕްރާކް\nބީ ޕްރާކް، އަރިޖީތު ސިންގް އަދި ނެހާ ކައްކަރް އަކީ މިހާރު ހިންދީ މިއުޒިކްގެ ދުނިޔޭގައި އެންމެ ވިދާ ލަވަކިޔުންތެރިންނެވެ. ބީ ޕްރާކް މަޝްހޫރުވެގެން ދިޔައީ އަކްޝޭ ކުމާރުގެ "ކެސާރީ"ގައި ހިމެނޭ އެންމެ ރީތި ލަވަ "ތެރި މިއްޓީ" ކިޔައިދީގެންނެވެ. އަރިޖީތު އާއި ނެހާ އަކީ ފާއިތުވީ އެތައް އަހަރަކުއްސުރެ ރީތި ލަވަތަކެއް މިއުޒިކް އިންޑަސްޓްރީއަށް ދޫކުރަމުން އަންނަ ލަވަކިޔުންތެރިންނެވެ.\nމީގެ އިތުރުން ޝްރެޔާ ގޯޝާލް އާއި ގުރޫ ރަންދަވާ އަދި ބާދްޝާހް އަކީ ވެސް ބޮލީވުޑްގައި މިހާރު އެންމެ ނަގާކިޔާ ލަވަކިޔުންތެރިންނެވެ.\nމި ލަވަކިޔުންތެރިން ހިންދީ ފިލްމަކަށް ލަވައެއް ކިޔައިދޭ އަގު އިނގޭ ހެއްޔެވެ؟ މިފަހަރު މި ހިމަނާލަނީ މި ލަވަކިޔުންތެރިން ލަވަކިޔައިދޭ އަގުތަކެވެ.\nއަރިޖީތު ސިންގް – "އާޝިގީ 2"ގެ ލަވަތައް ކިޔައިދީގެން މަޝްހޫރުކަން ހޯދި އަރިޖީތު އަކީ މިހާރު ބޮލީވުޑްގެ އެއްވަނަ ލަވަކިޔުންތެރިޔާގެ ގޮތުގައި ގިނަ ބަޔަކު ސިފަ ކުރެ އެވެ. އޭނާގެ އަސަރުގަދަ އަޑާއި ލަވަކިއުމުގެ ހުނަރުވެރިކަން އެހެން އެންމެންނާ ތަފާތު ކަމަށް ގަބޫލުކުރާ މީހުން ގިނަ އެވެ.\n"ޗަންނާ މޭރޭޔާ" ފަދަ ރީތި ލަވަތައް ވިރުވާއަޅައިދީފައިވާ 34 އަހަރުގެ މި ލަވަކިޔުންތެރިޔާ މިހާރު ލަވައެއް ކިޔައިދެނީ 15 ލައްކަ ރުޕީސް އަށް ކަމަށް ޖީކިއު އިންޑިއާގައިވާ ރިޕޯޓެއްގައި ބުނެފައި ވެއެވެ.\nނެހާ ކައްކަރް – މި ޒަމާނުގެ ލަވަތަކަށް ލޯބިކުރާ ގިނަ މީހުންނަށް ނެހާގެ އަޑު ވަރަށް ކަމުދެ އެވެ. އަދި އޭނާގެ ލަވަކިއުމުގެ ސްޓައިލް ވެސް ޒުވާނުންނަށް ކަމުދާތީ ނެހާގެ ކޮންމެ ލަވައެއްހެން ސުޕަހިޓަކަށް ވެއެވެ. ނެހާ މިހާރު ލަވައެއް ކިޔައިދެނީ 10-15 ލައްކަ ރުޕީސް އަށް ކަމަށް ޖީކިއު އިންޑިއާގެ ރިޕޯޓުގައި ވެއެވެ.\nބާދްޝާހް - މި ރިޕޯޓުގައި ބުނެފައިވާ ގޮތުގައި ލަވަކިޔުންތެރިޔާ އަދި ރެޕާ ބާދްޝާހް އެންމެ ލަވަޔަކަށް 20 ލައްކަ ރުޕީސް ޗާޖްކުރެ އެވެ. "އަބީ ތޮ ޕާޓީ ޝުރޫ ހުވީ ހޭ" ފަދަ ބްލޮކްބަސްޓާ ލަވަތައް ކިޔައިދީފައިވާ ބާދްޝާހް އަކީ ވެސް ޒުވާނުންގެ މެދުގައި ވަރަށް މަގްބޫލު ލަވަކިޔުންތެރިއެކެވެ.\nގުރޫ ރަންދަވާ – ގުރޫ އަކީ ބޮލީވުޑް މިއުޒިކް އިންޑަސްޓްރީގެ އިތުރުން ޕަންޖާބް މިއުޒިކް އިންޑަސްޓްރީގައި ވެސް ވަރަށް ބޮޑު ކާމިޔާބުތަކެއް ހޯދަމުންދާ ޒުވާން ލަވަކިޔުންތެރިއެކެވެ. އޭނާ ކިޔައިދޭ ކޮންމެ ލަވައަކަށް 15 ލައްކަ ރުޕީސް ޗާޖް ކުރެ އެވެ.\nޝްރެޔާ ގޯޝާލް – ލަތާ މަންގޭޝްކަރް އާއި އާޝާ ބޯސްލޭ ފަދަ ލަވަކިޔުންތެރިންގެ ޒަމާނަށްފަހު ހިންދީ މިއުޒިކް އިންޑަސްޓްރީން އެރި އެންމެ އަލިގަދަ ތަރިއަކީ ޝްރެޔާ ގޯޝާލް އެވެ. ޝްރެޔާގެ އަޑު ކަހަލަ ރީތި އަންހެނެއް އަޑެއް މީން ޒަމާނަކުވެސް މިއުޒިކް އިންޑަސްޓްރީއަށް އުފަން ވެފައެއް ނުވެ އެވެ. "ޖާދޫ ހޭ ނަޝާ ހޭ" ފަދަ ރީތި ލަވަތައް ކިޔައިދީފައިވާ ޝްރެޔާ ކޮންމެ ލަވައަކަށް 20-25 ލައްކަ ރުޕީސް ޗާޖްކުރާ ކަމަށް ވެއެވެ.\nސުނީދީ ޗައުހާން – ޝްރެޔާ އާ އެންމެ ކައިރިން ވާދަކުރާ އަންހެން ލަވަކިޔުންތެރިންގެ ތެރޭގައި ސުނީދީ ހިމެނެ އެވެ. ސުނީދީ މިހާރު ކޮންމެ ލަވައަކަށް 10-15 ލައްކަ ރުޕީސް ނަގަ އެވެ.\nބީ ޕްރާކް – 'ތެރީ މިއްޓީ"އިން މަގްބޫލުކަން ހޯދި ބީ ޕްރާކް ވެސް ލަވައެއް ކިޔައިދެނީ 10-15 ލައްކަ ރުޕީސް އަށެވެ.


ރޭގެ މެޗުން މެންޗެސްޓާ ސިޓީ ތަފާތް ދައްކައިލައިފި – DhiDaily\nރޭގެ މެޗުން މެންޗެސްޓާ ސިޓީ ތަފާތް ދައްކައިލައިފި\nރޭ މެންޗެސްޓާ ސިޓީ އާއި ޗެންޕިއަން ލިވަޕޫލް ބައްދަލު ކުރި މެޗު ލިވަޕޫލް ތަފާތު ބޮޑު ނަތީޖާއަކުން ބަލިކޮށް އެ ޓީމު ލަދު ގަންނަވާލައިފިއެވެ. ސިޓީގެ ދަނޑުގައި ކުޅުނު މި މެޗު އެ ޓީމުން ކާމިޔާބު ކުރީ 4-0 ގެ ނަތީޖާ އަކުންނެވެ.\nމެޗު ފަށައިގެން މާގިނައިރު ތަކެއް ނުވެ ލިވަޕޫލްގެ މުހައްމަދު ސަލާހް ސިޓީގެ ގޯލަށް ފޮނުވާލި ބޯޅަ ވަނީ އަރިމަތީ ދަޑީގައި ޖެހި ބޭރުވެފައެވެ. މެޗުގެ ފުރަތަމަ ލަނޑު 25 ވަނަ މިނަޓް ގައި ލިބުނު ޕެނަލްޓީ އަކުން ކެވިން ޑިބްރޮއިނާ ވަނީ ކާމިޔާބު ކޮށްފައެވެ. ސިޓީގެ ދެވަނަ ލަނޑު ފިލް ފޯޑެން ލީ ޕާހަކުން ރަހީމް ސްޓާލިން އޭރިއާ ތެރޭގައި ހުރެ ގޯލުގެ ތެރަށް ފޮނުވާލައިގެން 35 ވަނަ މިނަޓް ގައިވަނީ ކާމިޔާބު ކޮށްފައެވެ. ފުރަތަމަ ހާފް ނިމެން ދަނިކޮށް ޑިބުރޮއިނާ ލީ ޕާހެއް ގޯލުގެ ތެރަށް ފޮނުވާލައިގެން ފޮޑެން ވަނީ ސިޓީއަށް3ވަނަ ލަނޑު ކާމިޔާބުކޮށް ލީޑު ފުޅާކޮށް ދީފައެވެ.\nމެޗުގެ ފުރަތަމަ ހާފް ނިމިގެން ދިޔައީ 3-0 ގެ ނަތީޖާ އަކުން ސިޓީ ކުރީގައި އޮވެގެންނެވެ.\nދެވަނަ ހާފް ފެށި ސިޓީ އިން ވަނީ ލިވަޕޫލްގެ ގޯލަށް ނުރައްކާތެރި ހަމަލާތަކެއް ފޮނުވާާލަން މަސައްކަތް ކޮށްފައެވެ. ދެވަނަ ހާފްގެ 66 ވަނަ މިނަޓް ގައި ސްޓާލިން ފޮނުވާލި ބޯޅައެއް ލިވަޕޫލްގެ ޗަމްބޭލައިން ފައިގައި ޖެހިފައި ވަނީ ބައިކޮޅަށް ވަދެފައެވެ. ފަހުވަގުތުގައި ސިޓީއަށް ލިބުނުު ޕެނަލްޓީއެއް މަހެރެޒް ފޮނުވާަލައި ވަނީ ނާކާމިޔާބު ވެފައެވެ.\n4-0 ގެ ބޮޑު ފަރަގަކުން ސިޓީއިން މި މެޗު ކާމިޔާބު ކުރި ނަމަވެސް ލިވަޕޫލް އިން ވަނީ ލީގު ކާމިޔާބުކޮށް ފައެވެ.


Akshay'ge mission mangal3dhuvahun 70 crore hoadhaifi\nލުއި ޚަބަރު - މިޝަން މަންގަލް\nފިލްމު ރިލީޒް ކުރީ މިނިވަން ދުވަހު\nއަކްޝޭ ކުޅެފައިވަނީ ސައިންޓިސްޓެއްގެ ރޯލު\nކ. މާލެ 19 އޯގަސްޓު 2019 | ހޯމަ 09:07 1,998\nމިޝަން މަންގަލް ގައި ހަރަކާތްތެރިވާ ތަރިން - އިންޑިޔާ ޓުޑޭ\nޖަގަން ޝަކްތީ ޑައިރެކްޓްކޮށް އަކްޝޭ ކުމާރު، ވިދްޔާ ބަލަން، ސޮނާކްޝީ ސިންހާގެ އިތުރުން ކިރތީ ކުލްހަރި ހަރަކާތްތެރިވާ މިޝަން މަންގަލް ފިލްމު ރިލީޒް ކުރި ދުވަހުން ފެށިގެން އެ ފިލްމު ދަނީ ބޮލީވުޑްގައި ރަނގަޅު އާމްދަނީ އެއް ހޯދަމުންނެވެ. ފިލްމު ރިލީޒް ކޮށްފައިވަނީ އިންޑިއާގެ މިނިވަން ދުވަހުއެވެ.\nރިލީޒް ކުރި ފުރަތަމަ ދުވަހު 29.16 ކްރޯޑް ހޯދައި ދެވަނަ ދުވަހު އެ ފިލްމު ވަނީ 17.28 ކްރޯޑް ރުޕީސް ހޯދާފައެވެ. ތިން ވަނަ ދުވަހު 23.58 ކްރޯޑް ހޯދައި މިހާތަނަށް އެ ފިލްމަށް ވަނީ 70.02 ކްރޯޑް ރުޕީސް ލިބިފައެވެ.\nމި ފަހަކަށް އައިސް އިންޑިއާގެ މިނިވަން ދުވަހާ ދިމާކޮށް ފިލްމު ނެރުމަކީ އަކްޝޭގެ ''ޓްރެޑިޝަން'' އެކެވެ. މި ފަހަރުގެ މިނިވަން ދުވަހު ނެރެނު ޖޯން އަބްރަހަމްގެ ބަޓްލާ ހައުސްވެސް ރަނގަޅު އާމްދަނީ އެއް ހޯދިއެވެ. އެކަމަކު ދެވަނަ ދުވަހު އަކްޝޭގެ ފިލްމު ވަނީ ބަޓްލާ ހައުސް އަށް ވުރެ ކުރި ހޯދާފައެވެ.\nމިޝަން މަންގަލް އަކީ އިންޑިއާ އިން 2013 ވަނަ އަހަރު ލޯންޗުކުރި މާސް އޯބިޓާގެ މިޝަންގެ މައްޗަށް ހަދާފައިވާ ފިލްމެކެވެ. އެ ފިލްމުގައި އަކްޝޭ ކުޅެފައިވަނީ ސައިންޓިސްޓެއްގެ ރޯލެވެ.


Ibu evves rayyithakah aniyaaveri eh nuvaane: MP Riyaz | Mihaaru\nޚަބަރު / މެމްބަރު ރިޔާޒް ރަޝީދު\nއިބޫ އެއްވެސް ރައްޔިތަކަށް އަނިޔާވެރިއެއް ނުވާނެ: ރިޔާޒް\nރައްޔިތުންގެ މަޖިލީހުގެ މާލިއްޔަތު ކޮމިޓީގެ ބައްދަލުވުމަށް ފަހު، ރިޔާޒް (މ) އަދި ރިޔާސީ އިންތިޚާބު ކާމިޔާބު ކުރެއްވި އިބޫ އާއި ފައިސަލާއެކު ފޮޓޯއަކަށް ހުއްޓިވަޑައިގެން. -\n25 އޮކްޓޯބަރ 2018 - 13:09\nމިއީ، އަލަށް އެކުލަވާލަން ތައްޔާރުވާ އިބޫގެ ސަރުކާރަށް ޕީޕީއެމްގެ މެމްބަރަކު ތައުރީފްކުރެއްވި ފުރަތަމަ ފަހަރެވެ. ޕީޕީއެމްގެ ޕާލަމެންޓްރީ ގްރޫޕްގެ ޑެޕިއުޓީ ލީޑަރު ކަން ވެސް ކުރައްވައި، ރިޔާޒް ވަނީ އޭނާގެ ހިޔާލު ބަދަލުވެގެން ދިޔަ ގޮތުގެ ތަފްސީލް ދެއްވައިފަ އެވެ.\nވިލުފުށީގައި ސަރުކާރުން ކުރިއަށް ގެންދިޔަ ބައެއް މަޝްރޫއުތަކުގެ ނިމުން ފާހަގަކުރަން ރައީސް ޔާމީން އެ ރަށަށް ވަޑައިގެން، ރިޔާޒްއާ ސަލާމް ކުރައްވަނީ --ފޮޓޯ: ރައީސް އޮފީސް\nރިޔާޒް ވިދާޅުވީ ސަަރުކާރާ ފެއަށް ޖެހިވަޑައިގެންނެވި އެންމެ ބޮޑު ސަބަބަކީ އެތައް ބަޔަކަށް ހައްގު ނޫން ގޮތުގައި އެތައް އަނިޔާއެއް ދިނުން ކަމަށެވެ. އަނިޔާ ލިބުނު އާއިލާތަކުގެ މެމްބަރުން އެޅި ކަރުނަ ވަރަށް ކައިރިން ދެކެވަޑައިގެންނެވި ކަމަށް ވިދާލުވި އެވެ.\n"އަނިޔާ ލިބުނު އާއިލާތަކަށް އަޅުގަނޑު ދިޔައިން އެހީތެރިކަމާއި މަދަދު ފޯރުކޮށްދެމުން. އެކަން ވެސް އަޅުގަނޑު ކުރީ ހިތަށް ކެތް ނުކުރެވިގެން،" ރިޔާޒް ވިދާޅުވި އެވެ.\nރިޔާޒަކީ ކުރީގެ ރައީސް މުހައްމަދު ނަޝީދަށް އެންމެ ގިނައިން ފާޑުވިދާޅުވި އެއް މެމްބަރެވެ. އެކަމާ ބެހޭ ގޮތުން ސުވާލުކުރުމުން ވިދާޅުވީ އެއީ އެއްވެސް ހަސަދައެއް އޮވެގެން ކުރެއްވި ކަމެއް ނޫން ކަމަށެވެ. އެއީ ސިޔާސީ ގޮތުން ދެއްކެވި ވާހަކަތަކެއް ކަމަށް ވެސް ވިދާޅުވި އެވެ.\n"ނަޝީދު ޖަލަށްލި ފަހުން އަޅުގަނޑު ނޯންނާނެ، އެމަނިކުފާނަށް ފާޑުކިޔާފައެއް. ފާޑުކީ ވެސް ކޮންމެހެން އެމަނިކުފާނަށް އޮތް ހަސަދައެއްގެ ސަބަބަކުންނެއް ނޫން،" ރިޔާޒް ވިދާޅުވި އެވެ.\nއޭނާ ވިދާޅުވީ ރައީސް ޔާމީންގެ ވެރިކަމުގައި އަނިޔާ ލިބުނު މީހުންނާއި އާއިލާތަކަށް ވަރަށް ބޮޑެތި ނިކަމެތިކަމެއް ލިބުނު ކަމަށެވެ. އެހެންވެ އަނިޔާ ލިބުނު މީހުންނަށް ހަމްދަރުދީ އޮތް ކަމަށް ވިދާޅުވި އެވެ.\nއެމްޑީޕީ އަށް ތައުރީފްކުރަައްވަމުން ވިދާޅުވީ އެ ޕާޓީން މީގެ ކުރިން ކުރި ތިން އަހަރު ދުވަހުގެ ވެރިކަމުގެ ތަޖުރިބާގެ އަލީގަ އާއި ބާކީ ތިބި ކޯލިޝަންގެ ޕާޓީތަކާ އެކު، ގޯސްކޮށް ކަމެއް ތަކުރާރުނުކުރާނެ ކަމަށް އުންމީދު ކުރައްވާ ކަމަށެވެ.\n"އިގްތިސާދު ކުރިއަށް ގެންދާނެ ގޮތާއި ކުރިއަރާ ގޮތް ކޯލިޝަންގެ ބޭފުޅުންނަށް އެނގޭނެ. އެއާ އެއްގޮތަށް ކުރިއަށް ގެންދާ ނަމަ، ރާއްޖެ ތަރައްގީ ވާނެ. ރައްޔިތުންގެ ތާއީދު ވެސް ދެމެހެއްޓޭނެ،" ރިޔާޒް ވިދާޅުވި އެވެ.\nއޭނާ ވިދާޅުވި ގޮތުގައި އެމްޑީޕީއަކީ އެހެން ޕާޓީތަކާ އަޅާބަލާއިރު، ޑިމޮކްރަޓިކް ޕާޓީއެކެވެ. އޭގެ ސަބަބެއްގެ ގޮތުގައި ދެއްކެވީ އެމްޑީޕީގެ ލީޑަޝިޕްގެ އިސް ބޭފުޅުންނާ ދިމާލަށް ކޮންމެ އެއްޗެއް ބުނުމުގެ މިނިވަންކަން ކޮންމެ މީހަކަށް ވެސް ލިބިފައި އޮތުމެވެ.\n"އެންމެ އުޅޭ ހިތްވާ ޕާޓީއަކީ އެމްޑީޕީއޭ ކުރިން ބުނިން. އެއީ އަޅުގަނޑު ގަބޫލުކުރާ ބައެއް އުސޫލުތަކެއް ގެންގުޅޭތީ. ޒިންމާދާރު އިދިކޮޅު ޕާޓީއެއްގެ ގޮތުގައި އެމްޑީޕީން ވަނީ މަސައްކަތްކޮށްފައި،" --ރިޔާޒް\n"ވެރިކަމުގައި ނުވަތަ ވެރިކަމުގައި ނުތިބި ކަމުގައިވިޔަސް، އެއްޗެއް ބުނާ ބަޔަކު އެމްޑީޕީން ކަނޑައެއް ނުލާނެ. އެމީހަކު ބޭނުންވާ ހިޔާލެއް ފާޅުކުރުމަކީ ޑިމޮކްރަސީ. އެކަން ނެތް ނަމަ، ކަމެއް ރަނގަޅު ކުރާކަށް ނޭނގޭނެ. އެއީ އެމްޑީޕީގައި އޮތް ވަރަށް ރަނގަޅު ސިފައެއް،" ރިޔާޒް ވިދާޅުވި އެވެ.\n"އެންމެ އުޅޭ ހިތްވާ ޕާޓީއަކީ އެމްޑީޕީއޭ ކުރިން އަޅުގަނޑު ބުނިން. އެއީ އަޅުގަނޑު ގަބޫލުކުރާ ބައެއް އުސޫލުތަކެއް ގެންގުޅޭތީ. ޒިންމާދާރު އިދިކޮޅު ޕާޓީއެއްގެ ގޮތުގައި އެމްޑީޕީން ވަނީ މަސައްކަތްކޮށްފައި."\nމަޖިލިހުގެ ކޮމިޓީއެއްގައި ރިޔާޒް ބައިވެރިވެވަޑައިގަންނަވަނީ. - ފޮޓޯ: މިހާރު\nރިޔާޒް ވިދާޅުވީ އެމްޑީޕީން އިދިކޮޅުގައި އޮތް އިރު އެކަހަލަ ހިތްވަރު ހުރި އިތުރު ޕާޓީއެއް ރާއްޖޭގައި ނެތް ކަމަށެވެ.\n"އިންތިޚާބު ގެއްލުނީ އެކަނިމާއެކަނި ނުކުތީމަ. ގާސިމް ނޫނީ މައުމޫންގެ ތެރެއިން ކޮންމެވެސް އެއް ބޭފުޅެއްގެ ތާއީދާއެކު ނިކުތް ނަމަ، ރައީސް ޔާމީން ބައްޔެއް ނުވާނެ،" --ރިޔާޒް\nއިދިކޮޅު ސިޔާސީ ބޭފުޅުން ހިމެނޭ ގޮތަށް ނުވަ ގައިދީއަކު ދޫކޮށްލަން ސުޕްރީމް ކޯޓުން ފެބްރުއަރީ 1 ގައި ނެރުނު އަމުރާ ހަމައަށް ޕީޕީއެމްގެ ސަރުކާރު ދިފާއުކުރެއްވުމުގައި އުޅުއްވި ރިޔާޒް ވިދާޅުވީ އާ ސަރުކާރަށް ދޭން ޖެހޭ ހުރިހާ އެހީތެރިކަމެއް ދެއްވާނެ ކަމަށެވެ.\nފެބްރުއަރީ 1 ގައި ސުޕްރީމް ކޯޓުގެ ފަސް ފަނޑިޔާރުންގެ އިއްތިފާގުން ނެރުނު އަމުރާ އެކު، ރިޔާޒް ވަނީ ސަރުކާރު ދިފާއުކުރެއްވުމުގެ މަސައްކަތުން "ފެއަށް" ޖެހިވަޑައިގެންފަ އެވެ. ބައެއް މީހުން ބުނާ ގޮތުގައި، ރިޔާޒް "ގެއްލުނީ" އޭނާއާ އެކު ގާތްކޮށް އުޅުއްވި ބައެއް ބޭފުޅުން ޖަލަށްލުމުންނެވެ.\nރިޔާސީ އިންތިޚާބުގައި ޕީޕީއެމަށް ލިބުނު ނާކާމިޔާބީއާ ގުޅޭ ގޮތުން ރިޔާޒް ވިދާޅުވީ ރައީސް ޔާމީންގެ ސަރުކާރުން ރާއްޖޭގެ އެކި ކަންކޮޅުތަކަށް ތަރައްގީ ގެނައި ނަމަވެސް، ރައްޔިތުން ހިތްހަމަނުޖެހި ޕީޕީއެމަށް ވެރިކަން ގެއްލުނީ އެތައް ބަޔަކު ޖަލަށް ލުމުން ކަމަށެވެ. އަދި މަޖިލިހުގެ މެމްބަރުންގެ ދައުރު ހަނިކުރުމަކީ ރައީސް ޔާމީނަށް ދެވަނަ ދައުރެއް ލިބިވަޑައިނުގެންނެވި އަނެއް ސަބަބެއް ކަމަށް އޭނާ ވިދާޅުވި އެވެ.\nރިޔާޒް ވިދާޅުވި ގޮތުގައި، ކުރީގެ ރައީސް މައުމޫން އަބްދުލްގައްޔޫމް ނުވަތަ ޖުމްހޫރީ ޕާޓީގެ ލީޑަރު ގާސިމް އިބްރާހިމްގެ ތާއީދާ އެކު، ރައީސް ޔާމީނަށް އިންތިޚާބު ކުރެއްވުނީހެވެ.\n"އިންތިޚާބު ގެއްލުނީ އެކަނިމާއެކަނި ނުކުތީމަ. ގާސިމް ނޫނީ މައުމޫންގެ ތެރެއިން ކޮންމެވެސް އެއް ބޭފުޅެއްގެ ތާއީދާ އެކު ނުކުންނެވި ނަމަ، ރައީސް ޔާމީން ބައްޔެއް ނުވާނެ،" ރިޔާޒް ވިދާޅުވި އެވެ\nރައީސް މައުމޫން އަބްދުލްގައްޔޫމް އެމްޑީޕީ މެމްބަރު ގާސިމް އިބްރާހިމް (މާމިގިލި) އިދިކޮޅު ފަރާތްތައް އިލެކްޝަންސް ކޮމިޝަން މެމްބަރު ރިޔާޒް ރަޝީދު ރައީސް އިބްރާހިމް މުހައްމަދު ސޯލިހް ޕީޕީއެމް ރައީސް އަބްދުﷲ ޔާމީން ނައިބު ރައީސް ފައިސަލް ނަސީމް ޕީޕީއެމްގެ ކޯޅުން\n49 ކޮމެންޓް, 159 ރިއެކްޝަންސް\nޜިޔާޒު ދޯ! ޤައުމަށް އަނިޔާ ކުރަނ ިބުުއަކަށް ފުރުޞަތެއް ނުދޭނެ.އެކަން ކުރާނީ ނަޝިދު އަރޖުވާފައި .ނަޝީދު ލައްވާ އސނިޔާވެރިވީމަ އިބޫ ރއްޔިތުންނަށް އޯގާވެރިއަކަށްތާ ވާނީ.ވަރަށް ބަރާބަރު.\nއިބޫ އަނިޔާވެރިއެއް ނުވާނެ. ޕާޓީ މީހުން ނޫން އެންމެން ކަނޑާލާނީ. މީ 2009 ގަ ވެސް ކަންކުރިގޮތް.\nނަސީދު ދޫކޮށްލައިފިނަމަ އެ ދެވެނީ އަބްުދުﷲ ގާޒީ އަށް އަނިޔާއެއް. އިންސާފު އެބަދަލު ކުރެވެނީ ނާއިންސާފަށް. ދިދައިގަ ތިލަފަތް ޖެހި ފާޓިން އެބުނަނީ ތިލަފަތަކީ ރަމްޒީ އެއްޗެކޭ ތިލަފަތްަކީ ހަމަވާ އެއްޗެއްނޫނެ. ތިލަފަތަކީ އޮޅުވާލަން ޖަހާފައިވާ ރަމްޒީ އެއްޗެކޭ ވެރކަމާ ހަވާލު ފުރަތަމަވެސް ގާނޫނާ ގާނޫނުއަސާސީއާ ހިލާފް ވެވޭނެ. ގާނޫނުއަސާސީގެ 115 ގެ ޒ އިން ބާރު ލިބެިގެން ހަދާފައިވާ ގާނޫނާ ކިލާފަށް މީހަކު ދޫކުރަން ރައީސަށް އިހްތިޔާރު ނެތް ލިބިފާ\nމީނަބަލައި ގަނެފިއްޔާ އަޅުގަނޑު އުމުރައް އެމްޑީޕީ އަށް. ސަލާމް..އަދި މީނަގެ ކަރަޕްސަން މައްސަލަ ބަލައިދިނުމައވެސް އެދެން ހައްގު އަދަބު ވަނީނަމަ ދޭންޖެހޭނެ..ވސރަްަލާމް..ދެވަނަ މޫސައައް ބަލާތި..\nގާނޫނާ ގަވާއިދާ ހިލާފައް ކަންކަން ކޮށްފަ ވާނަމަ އެކަންކަން ބަލާ މައްސަލަ ތައް ކޯޓައް ފޮނުވުމަކީ އަނިޔާވެރި ވުމެއް ނޫނެވެ.ދެކޮޅުން ކާވެނެއް އެކަންޔެއް ނޫން އަނިޔާވެރިވެ ގައުމު ލޫޓުވާ ނިޒާމް ނަގާލި މީހުންނަށް އަދަބު ނުދިނުމީ އަނިޔާވެރިވުން. ވޯޓު ދިނީ މިސަބަބައް\nއަހަރެން ހީކުރީ ރިޔާޒްއަކި ވަރައް ތެދުވެރިއެއްކަމަ.\nދާއިރާގެ ރައްޔިތުންގާތުގަ މިފަހަރުވެސް ޔާމީން ހޮވާދިނުމަށް އެދިއާދޭސް ކުރީވެސް އެއަނިޔާއަށް ހަމަ ކެއްނުކުރެވިގެންތަ ތިވާގޮތް އަހަރުމެނައް އިގޭ.\nރިޔާޒަކީ ހާދަ ގޮތެއް ނެތް މީހެކޭ\nއެމް.ޑީ.ޕީން ވިސްނަންވާނެ . ޜިޔާޒަކީ ދެކޮޅުންކާ ވެނެއްކަން


Majileehuge bahusga MDP memberunge rulhi Jabir ah! | Mihaaru\nމަޖިލިހުގެ ބަހުސްގައި އެމްޑީޕީ މެމްބަރުންގެ ރުޅި ޖާބިރަށް!\nރައްޔިތުންގެ މަޖިލިހުގެ މެމްބަރުން (ކ-ވ) ކާށިދޫ ދާއިރާގެ މެމްބަރު އަބްދުﷲ ޖާބިރު، މަރަދޫ ދާއިރާގެ މެމްބަރު އިބްރާހިމް ޝަރީފް، ތޮއްޑޫ ދާއިރާގެ މެމްބަރު ހަސަން ޝިޔާން އަދި ކަނޑިތީމު ދާއިރާގެ އެމްޑީޕީގެ މެމްބަރު އަބްދުﷲ ޝަހީމް. --- ފޮޓޯ: މަޖިލިސް\nއުމުރުން ދުވަސްވީ މީހުންނަށް ދެމުން އަންނަ އިނާޔަތް 10،000ރ. އަށް ބޮޑުކުރަން، ޕެންޝަނާ ބެހޭ ގާނޫނަށް އިސްލާހު ގެނައުމުގެ ބިލެއް ރައްޔިތުންގެ މަޖިލިހުގެ ކާށިދޫ ދާއިރާގެ މެމްބަރު އަބްދުﷲ ޖާބިރު ހުށަހެޅުއްވުމާ ގުޅިގެން އެމްޑީޕީގެ ބައެއް މެމްބަރުންގެ ނުރުހުން ޖާބިރަށް މިއަދު އަމާޒުކުރައްވައިފި އެވެ.\nޕެންޝަނާ ބެހޭ ގާނޫނަށް ޖާބިރު ހުށަހެޅުއްވި އިސްލާހުގައި ވަނީ މޯލްޑިވްސް ރިޓަޔަމެންޓް ޕެންޝަން ސްކީމުން ލިބޭ ޕެންޝަންގެ އަދަދަކީ އަސާސީ ޕެންޝަންގެ ދެ ގުނަ އަށް ވުރެ ގިނަ އަދަދެއް ނަމަ، އުމުރުން ދުވަސްވީ މީހުންނަށް އަސާސީ ޕެންޝަނެއް ނުލިބޭނެ ކަމަށެވެ.\nކަނޑިތީމު ދާއިރާގެ އެމްޑީޕީގެ މެމްބަރު އަބްދުﷲ ޝަހީމް، ޖާބިރުގެ ނަން ނުގެންނަވައި ވިދާޅުވީ ދައުލަތަށް އެތައް މިލިއަން ރުފިޔާ އިން ދަރާފައި ތިއްބެވި ބޭފުޅުން އިސްލާހުތައް ހުށަހެޅުއްވުން ބަލައިނުގަނެވޭނެ ކަމަށާއި އެ މެމްބަރުން ފުރަތަމަ ކުރަންވީ ކަމަކީ ދައުލަތަށް ފައިސާ ދެއްކެވުން ކަމަށެވެ.\n"އަޅުގަނޑުމެންނަށް ފެނިގެން ދަނީ ކަމެއްގެ މަތި ޖަހަން ވެގެން ކުރާ ކަމެއްގެ ގޮތުގައި. ސަތޭކަ ވަރަކަށް މިލިއަނުން ދަރާފައި ތިބި ބޭފުޅުން މިކަހަލަ އެއްޗެހި ހުށަހެޅީމަ، ބަލައެއް ނުގަނެވޭ،" ޝަހީމް ވިދާޅުވި އެވެ.\nރައްޔިތުންގެ މަޖިލިހުގެ ޖަލްސާއެއްގައި ޖާބިރު ވާހަކަ ދައްކަވަނީ. --- ފޮޓޯ: މަޖިލިސް\nޝަހީމްގެ ވާހަކަތަކާ ގުޅިގެން ޖާބިރު ނިޒާމީ މައްސަލައެއް ނަންގަވައި ވިދާޅުވީ މަޖިލިހުގައި ވާހަކަ ދައްކަވަން ޖެހޭނީ ތެދު ބަހުން ކަމަށެވެ. އަދި 100 މިލިއަނަށް ދަރާފައި ހުންނެވީ ކޮން ބޭފުޅެއްތޯ ޖާބިރު ވަނީ ސުވާލު ކުރައްވައިފަ އެވެ. އަދި ޝަހީމަށް "100 މިލިއަން ކިޔަން ނޭނގޭ" ކަމަށް ވެސް ވިދާޅުވި އެވެ.\nމި އިސްލާހުން ބަޖެޓަށް ބޮޑު ބުރައެއް އުފުލަން ޖެހޭ އިރު، މިއީ ކޮން ކަހަލަ ދިރާސާއެއްގެ މައްޗަށް ބިނާކޮށް ހުށަހެޅި ބިލެއްތޯ ސުވާލު އުފެދޭ ކަމަށް އޭނާ ވިދާޅުވި އެވެ. ރައްޔިތުންނަށް ހެޔޮ ގޮތެއް ހޯދައިދޭން ކުޅަދާނެ ބަޔަކަށް ހަމައެކަނި ތިބީ އެމްޑީޕީގެ މެމްބަރުން ކަމަށް ވެސް އޭނާ ވިދާޅުވި އެވެ. އަދި ރައްޔިތުންނަށް ގެއްލުންވާ ގޮތަކަށް އެމްޑީޕީން އަމަލުކޮށްފައި ނުވާނެ ކަމަށް އޭނާ ވިދާޅުވި އެވެ.\nޝަހީމް ވިދާޅުވީ ޔޮޓް ޓުއާޒްގެ މުވައްޒަފުންނަށް ދޭންޖެހޭ ޕެންޝަން ފައިސާ އަދިވެސް ދައްކާފައި ނުވާ އިރު، އެ ފައިސާ ވީ އެންމެ އަވަހަކަށް ދައްކަން ޖެހޭ ކަމަށެވެ. އެކަމަކު ޖާބިރު އަލުން ނިޒާމީ މައްސަލަ ނަންގަވައި ވިދާޅުވީ ޝަހީމް ދައްކަވަނީ ދެކޮޅުޖެހޭ ވާހަކައެއް ނޫން ކަމަށެވެ.\n"އެފަދަ ގޮތަކަށް ވާހަކަ ދެއްކުމަކީ ހަޑި ކަމެއް،" ޖާބިރު ވިދާޅުވި އެވެ.\nޝަހީމް ވިދާޅުވީ ދައުލަތަށް އެއްޗެއް ފޯރުކޮށްދެވޭނީ ލިބޭ މިންވަރަކުން ކަމަށާއި ދައުލަތަށް ބުރަ ބޮޑުވާ ގޮތަށް ބިލްތައް ހުށަހަޅާ އިރު، މިފަދަ ބިލްތައް ހުށަހެޅިދާނެތޯ އަމިއްލަ އަށް ވިސްނަންޖެހޭ ކަމަށެވެ.\nއަމިއްލަ ވިޔަފާރި ނަގާ ކޮޅަށް ޖަހަން ވެގެން ރައްޔިތުންގެ ކަރުގައި ހިފައި، ރައްޔިތުންގެ ގައިގައި ކޮޅުފައިން ޖެހުމަށް ފަހު، ބިލްތައް ހުށަހަޅަން އުޅެނީ ކީއްކުރަންތޯ ޝަހީމް ވަނީ ސުވާލު ކުރައްވައިފަ އެވެ.\n"ދުވަސްވީ މީހުންނަށް އިނާޔަތް ދޭނީ އަޅުގަނޑުމެން. ދިވެހި ދައުލަތުން އެމީހުންގެ ހައްގުތައް ކަށަވަރުކޮށްދޭނެ. އެކަނިވެރިމައިންގެ ހައްގުތައް ކަށަވަރުކޮށްދޭނެ. ނުކުޅެދުންތެރިކަން ހުންނަ މީހުންގެ ހައްގުތައް ކަށަވަރުކޮށްދޭނެ. މިތަނަށް ފާޑު ފާޑުގެ ބިލްތައް ހުށަހަޅާނެ ކަމެއް ނެތް ދަރަފާއި ތިބި މީހުން،" ޝަހީމް ވިދާޅުވި އެވެ.\nއެއަށް ރައްދު ދެއްވައި ޖާބިރު ވިދާޅުވީ އޭނާގެ އަތުގައި ފައިސާއެއް އޮވެއްޖެ ނަމަ، ދީފައި ވާނީ އެމްޑީޕީ އަށް ކަމަށެވެ. އެހެންވެ އޭނާ އަށް ދަރާފައި އޮތީ އެމްޑީޕީ ކަމަށް ވެސް ޖާބިރު ވިދާޅުވި އެވެ. އަދި މެމްބަރުން ދައްކަވަނީ އަސާސެއް ނެތް ދޮގު ވާހަކަތަކެއް ކަމަށް ވެސް އޭނާ ވިދާޅުވި އެވެ.\nމަރަދޫ ދާއިރާގެ އެމްޑީޕީގެ މެމްބަރު އިބްރާހިމް ޝަރީފް (މަވޯޓާ) ވިދާޅުވި ގޮތުގައި ޖާބިރު ހުށަހެޅުއްވީ ސަރުކާރުން ނޫނީ ހުށަނޭޅޭނެ ބިލެއް ކަމަށާއި ބަޖެޓު ފާސްކޮށްފައި އޮއްވައި އަހަރުގެ މެދުތެރެއިން މިކަން ނުކުރެވޭނެ ކަމަށެވެ. މިއީ ވަގުތުން ވަގުތަށް ބޭރުކުރަން ޖެހޭ ބިލެއް ކަމަށް އޭނާ ވިދާޅުވި އެވެ.\nދައުލަތުގެ މާލިއްޔަތަށް ބުރަވާ ގޮތަށް މަޖިލިހުގެ މެމްބަރުންނަށް ބިލްތައް ހުށަނޭޅޭ ގޮތަށް މަޖިލިހުގެ ގަވައިދު އަލުން ބަދަލު ކުރައްވާނެ ކަމަށް ވެސް ޝަރީފް ވިދާޅުވި އެވެ. ޖާބިރުގެ އިސްލާހަކީ ވަގުތު ބޭކާރުކޮށް އިސްތިހާރުވުމުގެ ބޭނުމުގައި ހުށަހެޅި ބިލެއް ކަމަށް ޝަރީފް ސިފަ ކުރެއްވި އެވެ.\n"ދިވެހި ދައުލަތް އަދިވެސް ހިނގަނީ ލިބޭ އެއްޗަކަށް ވުރެ ހަރަދު ބޮޑުކޮށް،" ޝަރީފް ވިދާޅުވި އެވެ.\nޖާބިރުގެ އިސްލާހަށް ތާއީދު ނުކުރައްވާ ކަން ހާމަކުރައްވައި ތޮއްޑޫ ދާއިރާގެ އެމްޑީޕީގެ މެމްބަރު ހަސަން ޝިޔާން (ގިޓާ) ވިދާޅުވީ ރައްޔިތުންގެ މަޖިލިހަށް އެމްޑީޕީގެ ގިނަ މެމްބަރުން އިންތިހާބު ކުރީ ރައްޔިތުންގެ ފޮނި އުންމީދުތަކާ އެކުގައި، ވީ ވައުދުތައް ރައްޔިތުން ގަބޫލު ކުރާތީ ކަމަށެވެ.\nޝިޔާން ވިދާޅުވި ގޮތުގައި ދައުލަތަށް އާމްދަނީ ލިބޭ ގޮތްތައް އެނގިވަޑައިގަންނަވަނީ ވެރިކަމުގައި ތިއްބަވާ ބަޔަކަށެވެ. ރައްޔިތުންގެ މަޖިލިހުގެ އެމްޑީޕީގެ މެމްބަރުން ތިބީ ސަރުކާރުން އާމްދަނީ ހޯދުމަށްޓަކައި ކުރަން ޖެހޭ މަސައްކަތް ކުރުމުގައި އެއްބާރުލުން ދެއްވުމަށް ކަމަށް އޭނާ ވިދާޅުވި އެވެ.\n"އާމްދަނީ ހޯދުމަށް އެކިއެކި ގޮތް ގޮތުން ޓެކްސް ހޯދުމަކީ ސަރުކާރުން ކުރާނެ ކަމެއް. އެކަން ކުރުމަށް ސަރުކާރުން ބާރު ސްޕީޑެއްގައި ކުރަމުން ގެންދާނެ،" ޝިޔާން ވިދާޅުވި އެވެ.\nޖާބިރަށް އިޝާރާތް ކުރައްވައި ޝިޔާން ވިދާޅުވީ ދައުލަތަށް ބާރު ބޮޑުވާނެ ކަންކަމަކީ ކޮބައިކަން އަމިއްލަ މެމްބަރުންނަށް އެނގިވަޑައި ނުގަންނަވާނެ ކަމަށެވެ. އަދި މަޝްހޫރުވުމުގެ ބޭނުމުގައި 10،000ރ. ގެ ބަދަލުގައި 10،000 ޑޮލަރު ވެސް ޖެހިދާނެ ކަމަށް ޝިޔާން ވިދާޅުވި އެވެ.\n"ސަވާބު ހޯދުމަށްޓަކައި، ހެޔޮ ބަސް ހޯދުމަށްޓަކައި، ބިލެއް ހުށަހަޅާ ކަމުގައިވާ ނަމަ، އެއަށް ވުރެ ރަނގަޅު ވާނެ ތިމާގެ މުވައްޒަފުންނަށް އެ ދޭން ޖެހޭ މުސާރަ އާއި އިނާޔަތްތައް ފުރިހަމަ ކުރުމަށް ފަހު ކުރިއަށް ދިއުން އެއީ ވަރަށް ބުއްދިވެރި ކަމަކަށް ވާނެ،" ޝިޔާން ވިދާޅުވި އެވެ.\nޝިޔާން ވިދާޅުވި ގޮތުގައި ދައުލަތަށް ދަރާފައި ތިއްބެވި ބޭފުޅުންގެ ފައިސާ ދެއްކެވީމަ، 10،000ރ. ނުވަތަ 15،000ރ. ބޭނުންވާ މީހުންނަށް ދެވޭނެ އެވެ. އެހެންވެ، ބިލަށް ތާއީދު ނުކުރައްވާ ކަމަށާއި މިއީ ވީހާވެސް އަވަހަށް ބޭރުކޮށްލަން ޖެހޭ ބިލެއް ކަމަށް ވެސް ޝިޔާން ވިދާޅުވި އެވެ.\nއެމްޑީޕީ ރައްޔިތުންގެ މަޖިލިސް މަޖިލީހުގެ މެމްބަރުން މެމްބަރު އަބްދުﷲ ޖާބިރު (ކާށިދޫ) މެމްބަރު އިބްރާހިމް ޝަރީފް (މަރަދޫ) މެމްބަރު އަބްދުﷲ ޝަހީމް އަބްދުލްހަކީމް މެމްބަރު ހަސަން ޝިޔާން (ތޮއްޑޫ)\n76 ކޮމެންޓް, 143 ރިއެކްޝަންސް\nމަވޯޓާ ޝަރީފް ކަލޭތީ ޖާބިރުއަށްވުރެ ނުލަފާ މީހެއް. ލުތުފީއާ އެއްކޮޅަށް އަރާ ލުތުފީ މުސްކުޅިއޭ އޭއްޗެކޭ މީއްޗެކޭ ކިޔާ އިރު ކަލޭވެސް ތީ ފޮހެލަން ވެފަ ހުރި މީޙެއް.\nރައީސް ޔާމިނު ހުރިނަމަ ތީކީ އެއްވެސް ކަމެއްނޫން.\nގިޓަޔާ، ބެރާ ދުންމާރިއާ ހަރުމަނިޔާ މަޖިލީހަށްވަނީމަ ވާނީތިޔަހެން. އެމްޑީޕީން ކަނކުރަނީ އަނގައިން. މީޑިއާ ސްޓަންޓުހަދާ މީހުންނަށްއޮޅުވާލުން.. އެއްކަމެއްނުވޭ. ބަދަލުދެނީއޭ ކިޔައިގެން ދައުލަތުން ބިލިއަނުން ކަޓުވާލަނީ ފައިސާނެތީ؟\nޝިޔާމު ޖާބިރާއި ދިމާކޮށްގެން ވާހަކަދެއްކީ. އަބަދުކިޔަނީރައްޔިތުންނަށް އެމްޑީޕީންކަންތައްކޮށްދޭވާހަކަ. ކޮންކަމެއްތަކޮށްދިނީ؟\nޓސްޓެއް ހަދާބަލަ ހަމަތޯބަލަން.\nތިހުރިހާ ވާހަކައެއް ނުދައްކާ ޖާބިރުވެސް ދޭންޖެހޭ އެއްޗެއް ހުރިއްޔާ އޭނަގެ މުދާ ވިއްކާފަވެސް ދައުލަތަށް ނަގަންވީނުން. ކަލޭމެން ތިއުޅެނީ އަދިވެސް ސީލައިފަށް ދޭން ނުޖެހޭ ފައިސާދީ އެމީހުން ލައްވާ ފްލެޓް އަޅަން. ތިގޮތަށް މަވެސް ފްލެޓް އަޅާނަން\nޖާބިރުގެ ބޭނުމަކީ ރައްޔިތުންގެ ބޮލަށް ޗިޕް ޖަހައިގެން ޑީއާރުޕް ނަގައި ކޮޅަށްޖަހާށެވެ. ޖާރބިރަށް ހީވާކަހަލަ އޭރުން ރައްޔިތުންގެ ތާއީދު ލިބިދާނެހެން.\nމަޖިލާސްއުވާލަން ފެންނަނީ އޭރުން ހަރަދުތައްވަރަށް ބޮޑުތަނުންކުޑަވެގެންދާނެ.\nޖާބިރަކަސް ކާސިމަކަސް ތިޔައީ ރަގަޅު ވާހަކައެއް\nއެމްޑީޕީ މެމްބަރުން ގިނަގިނައިން ޖާބިރާ ޖައްސާލައިގެން ތިހެން ދިމާކުރުމުން އަދި ވަރަށް ފައިދާވާ ކަހަލަ މައުލޫމާތު އެނގެންފަށާނެ. ދަރާފައިވާ ވާހަކައިން މިއަދު އަދި އެބުނެވުނީ ކުޑަވަރެއް.\nއިގޭ އެއްޗެށް މިހާރު އޮނާނީ އިގިފައި، ޖާބިރުކަހަލަ ލަދެއް ހަޔާތެތް ނުހުންނަމެންބަރުން ހޮވިކަން ދެރައީ ، ހަމައިގަ ނުހުންނަ ގޮޑިޔެއް ތިއީ ...


TC aai Foakaidhoo ah rangalhu furusatheh | Mihaaru\nޗެރިޓީ ޝީލްޑް މެޗުގެ ފުރަތަމަ ލެގުގައި ޓީސީ އާއި ފޯކައިދޫ ބައްދަލުކުރި މެޗުގެ ތެރެއިން. -- ފޮޓޯ: އިބްރާހިމް ފާއިދު/ އެފްއޭއެމް\nޓީސީ އާއި ފޯކައިދޫ އަށް ރަނގަޅު ފުރުސަތެއް\n11 ޖޫން 2019 - 10:473comments\nމި ފަހަރުގެ ޗެރިޓީ ޝީލްޑް މެޗާ ކުރިމަތިލިއިރު މިދިޔަ އަހަރުގެ ޕްރިމިއާ ލީގު ޗެމްޕިއަން ޓީސީ ސްޕޯޓްސް ކްލަބާއި މިނިވަން ޗެމްޕިއަންޝިޕްގެ ރަނަރަޕް ށ. ފޯކައިދޫ އަށް އޮތް އެންމެ ބޮޑު އަމާޒަކީ ޝީލްޑް ކާމިޔާބުކޮށް ރަނގަޅު ފެށުމަކާ އެކު ސީޒަނާ ކުރިމަތިލުމެވެ. ފޯކައިދޫގައި ކުޅުނު ފުރަތަމަ ލެގު 1-1 އިން އެއްވަރުވެފައި އޮތުމުން މިރޭ ކުޅޭ ދެ ވަނަ ލެގަށް ނުކުންނައިރު އެ އަމާޒަށް ވާސިލްވާން ދެ ޓީމަށް ވެސް ހަމަހަމަ ފުރުސަތެއް އެބައޮތެވެ.\nމިރޭ ކުޅޭ ދެ ވަނަ ލެގުން މޮޅުވާ ޓީމަކަށް ފުރަތަމަ ފަހަރަށް ޝީލްޑް ހާސިލްކުރެވޭނެ އެވެ. މެޗު 1-1 އިން އެއްވަރުވެއްޖެ ނަމަ ނަތީޖާ ނެރެން އިތުރު ވަގުތު ކުޅޭނެ އެވެ. ލަނޑެއް ނުޖެހި އެއްވަރުވިޔަސް ކުރި ލިބޭނީ ޓީސީ އަށެވެ. އެ ނޫން ކޮންމެ ނަތީޖާއަކުން އެއްވަރުވެއްޖެ ނަމަ ކުރި ލިބޭނީ ފޯކައިދޫ އަށެވެ.\nމި މެޗު ކުރިން ކުޅެން ހަމަޖެހިފައި އޮތީ ރެ އެވެ. އެކަމަކު މޫސުން ގޯސްވުމުގެ ސަބަބުން ފޯކައިދޫ ކުޅުންތެރިންނަށް މާލެ އާދެވޭ ގޮތް ނުވުމުން މެޗު ވަނީ މިރެ އަށް ފަސްކުރީ އެވެ.\nފޯކައިދޫ ދަނޑުގައި ކުޅުނު މެޗުގައި ދެ ޓީމަށް ވެސް އުނދަވޫވީ ދަނޑުގެ ހާލަތު އޮތްގޮތުންނެވެ. އަދި ވިއްސާރަ ދުވަސްވަރެއްގައި ވުމުން އިތުރަށް ދަތިތަކެއް އެވެ. ފޯކައިދޫގެ ކޯޗު އަލީ ނިސްތާރު މުހައްމަދު މީގެ ކުރިން ބުނީ ފޯކައިދޫ އަށް ލިބުނު ވަގުތާ ބަލައި އެ ޓީމުން ރަނގަޅަށް ތައްޔާރުވި ކަމަށާއި އުއްމީދަކީ ޝީލްޑް ކާމިޔާބު ކުރުން ކަމަށެވެ.\nޓީސީގެ ކޯޗުކަމާ މި ފަހަރު ހަވާލުވެ ގައުމީ އަންހެން ޓީމުގެ ކުރީގެ ކޯޗު އަދި ފިރިހެން ޓީމުގެ ކުރީގެ އެސިސްޓަންޓް ކޯޗު މުހައްމަދު އާތިފް (އާތީ) ހުރީ ފުރަތަމަ ލެގަށް ނުކުތްއިރު ތައްޔާރީތަކާ މެދު އެންމެ ހިތްހަމަޖެހިފައެއް ނޫނެވެ. އެއީ ފޯކައިދޫ އަށް ދެ ވުނީ މެޗު ކުޅެން ދެވުމުގެ އެއް ދުވަސް ކުރިން ކަމަށްވެފައި ބިދޭސީ ކުޅުންތެރިންނާ އެކު ޓީމު އެކަށީގެންވާ ވަރަށް ޕްރެކްޓިސް ކުރެވިފައިވެސް ނެތުމުންނެވެ. އެކަމަކު އާތީ އަށް އޮތް ޔަގީންކަމަކީ ޓީމު އެކުގައި ކުޅޭ ވަރަކަށް ކޮމްބިނޭޝަން ރަނގަޅުވެ، ޓީމު އިތުރަށް ވަރުގަދަވެގެންދިއުމެވެ.\nފުރަތަމަ ލެގުގައި ފޯކައިދޫގެ ޕާކިސްތާން ގޯލްކީޕަރު ހަނީފް ސާގިބާއި ޓީސީގެ މިސްރު ޑިފެންޑަރު އަލާ ނާސިރު އަށް އިންޓަނޭޝަނަލް ޓްރާންސްފާ ސެޓިފިކެޓް (އައިޓީސީ) ކަންތައްތައް ހަމަނުޖެހި ހުރުމުން ނުކުޅެވުނެވެ. އަދި އުމްރާގެ އަޅުކަން އަދާކުރުމުގެ ގޮތުން ޓީސީގެ ފޯވާޑް އިޝާން އިބްރާހިމް (ސައްޓު) ހުރީ ވެސް ޓީމާ ދުރުގަ އެވެ. ސައްޓު މިހާރު ޓީމާ ގުޅިފައިވީ ނަމަވެސް އެނގިފައިވާ ގޮތުގައި މިރޭގެ މެޗުގައި ނުފެންނާނެ އެވެ.\nކަޕްވިނާސް ކަޕުގެ ބަދަލުގައި 2009 ވަނަ އަހަރުން ފެށިގެން ބާއްވަމުން އަންނަ އެފްއޭ ޗެރިޓީ ޝީލްޑް މެޗު މިދިޔަ އަހަރު ނުބާއްވަ އެވެ.ޝީލްޑް މެޗު ކުޅެން އެންމެ ފުރަތަމަ ކަނޑައެޅި ތާރީހުގައި އޭރު ރާއްޖެ އަށް ކުއްލި ނުރައްކަލުގެ ހާލަތު އިއުލާނުކޮށްފައި އޮތުމުން މެޗު ފަސްކުރީ އެވެ. ފަހުން މެޗު ކެންސަލްކުރަން ނިންމީ އެ މެޗު އެހެން ތާރީހެއްގައި ބާއްވަން ކަލަންޑަރަށް ބަދަލެއް ގެންނަން ޖެހޭނެ ކަމަށް ބުނެ އެވެ.\nފާއިތުވި ފަސް އަހަރަށް ބަލާއިރު ޗެރިޓީ ޝީލްޑް ކާމިޔާބު ކޮށްފައިވަނީ ނިއު ރޭޑިއަންޓް ނޫނީ މާޒިޔާ އެވެ. އެންމެ ފަހުން ކުޅުނު ފަހަރު 2017 ވަނަ އަހަރު މާޒިޔާ އިން ތިން ވަނަ ފަހަރަށް ޝީލްޑް އުފުލާލީ ކްލަބް ވެލެންސިއާ ބަލިކުރުމަށް ފަހު އެވެ.\nފޯކައިދޫ އާއި ޓީސީ ކުޅޭ ޝީލްޑް މެޗު ފަށާނީ މިރޭ ރާއްޖެ ގަޑިން9ޖަހާއިރު އެވެ.\nއިތުރު ލިޔުންތައް ޓީސީ ސްޕޯޓްސް ށ. ފޯކައިދޫ ޗެރިޓީ ޝީލްޑް\nޗެރިޓީ ޝީލްޑް މެޗަށް ދަތުރުފަތުރުގެ އުނދަގޫތަކެއް\nފުރަތަަމަ ލެގުގައި ޓީސީ އާއި ފޯކައިދޫ އެއްވަރުވެއްޖެ


ބަޓަރ ސްކޮޗް ޕުޑިން\nމިއީ ގޭގައި ތައްޔާރުކޮށްލަން ފަސޭހަ ޕުޑިންގ އެއް\nކ. މާލެ | 8 މެއި 2020 | ހުކުރު 13:07 | 5,050\nބަޓަރ ސްކޮޗް ޕުޑިން - ޔޫޓިއުބް\nޕުޑިން އަކީ ދިވެހިންގެ މެދުގައި މަގުބޫލު ފޮނިކާއެއްޗެކެވެ. ތަފާތު އެކި ނަންނަމުގެ ޕުޑިން ތައްޔާރުކޮށް އުޅޭއިރު މިވެސް ކާލަން މީރު ޕުޑިންއެކެވެ.\n1/2 ޖޯޑު އެލްމަންޑްސް\n1/2 ބޭކިން ސޮޑާ\n3/4 ޖޯޑު ފްރެޝް ކްރީމް ނޫނީ މިލްކް ކްރީމް\n1 ޖޯޑް ވިނިކުރި ހެވީ ކްރީމް ނުވަތަ2ޖޯޑް ފްރެޝް ކްރީމް\n1/4 ޖޯޑު ގެރިކިރު ނޫނީ 4/1 ޖޯޑު ހަކުރު\n5 ނޫނީ6ފޮތި ޕާން (ކައިރިފަށް ކަފާފައި)\nފުރަތަމަ ތަވައަކަށް ހަކުރު އަޅާލާށެވެ. ހަކުރުގެ ތެރެއަށް އެއްވެސް ވަރަކަށް ފެންނާޅާނެއެވެ. ހަކުރު ރަތްވެ އޮލަވުމުން އޭގެ ތެރެއަށް ބޭކިންގ ޕައުޑަރާއި ބަޓަރު އަޅައިގެން ރަނގަޅަށް އެއްކޮށްލާށެވެ. ދެން އޮލަކުރި ހަކުރުން3ސަމުސާ ނެގުމަށްފަހު ތައްޓެއްގެ ތެރެއަށް ކެޝޫނަޓްސް، އަލްމަންޑް، އެޅުމަށްފަހު އޭގެ ތެރެއަށް އަޅާލާށެވެ. އޭރުން ހަކުރު ހުންނާނީ މެޓާ ގަނޑެއްހެން ހަރުވެފައެވެ.\nބާކީ ހުރި ހަކުރުގަނޑުގެ ތެރެއަށް ފްރެޝް ކްރީމް އެޅުމަށްފަހު، މަޑުގިނީގައި އެއްކޮށްލާށެވެ. ދެން ކުރިން ތައްޓަށް މިކްސްކުރި ޕީނަޓް އާއި ކެޝޫނަޓްސް އާއި ހަކުރުގަނޑު ޕެކެޓަކަށްލާ ފުނޑުކޮށްލާށެވެ. އެއަށްފަހު، ބޯ ތައްޓެއްގެ ތެރެއަށް ހެވީ ކްރީމް އެޅުމަށްފަހު، ހޭންޑް މިކްސަރ އަކުން ގިރާލާށެވެ. އޭގެ ތެރެއަށް ގެރިކިރު ނުވަތަ ހިމުންކުރި ހަކުރު އަޅައިގެން މިކްސް ކޮށްލާށެވެ.\nދެން އޭގެ ތެރެއަށް ދިޔާކުރި ބަޓަރުކޮޅަކާއި އެއް ސަމުސާ ވެނީލާ އެސެންސް އާއި ކުރިން ފުނޑުކުރި ސާމާނުއަޅައިގެން އެއްކޮށްލާށެވެ. ދެން ޕާން ފޮތިތައް ކުރިން ދިޔާކުރި ހަކުރުގެ ތެރެއަށްލުމަށްފަހު ޓްރޭގައި ފަތުރާލާށެވެ. ދެން މިކްސް ކުރި ކްރީމް ތެރެއަށް އަޅާލުމަށްފަހު، ފުނޑުކުރި ނަޓްސް އޭގެ މައްޗަށް ބުރުވާލާށެވެ. ދެން2ގަޑި އިރު ނޫނީ3ގަޑިއިރު ފިނިކޮށްލައިގެން ބޭނުންކޮށްލާށެވެ.


Director Joel Schumacher maruvejje | Mihaaru\n"ބެޓްމޭން" ސީރީޒްގެ ފިލްމުތަކެއް ގެނެސްދިން ޑައިރެކްޓަރު ޖޯލް ޝުމެކާ މަރުވެއްޖެ\n23 ޖޫން 2020 - 09:36\nބެލުންތެރިންގެ ބޮޑު މަގުބޫލުކަމެއް ހޯދި "ބެޓްމޭން" ސީރީޒްގެ ފިލްމުތަކެއް ގެނެސްދިން ޑައިރެކްޓަރު ޖޯލް ޝުމެކޭ މަރުވެއްޖެ އެވެ.\nއޭނާގެ ތަރުޖަމާނާ ހަވާލާދީ މީޑިއާތަކުން ބުނި ގޮތުގައި ޖޯލް، 80، މަރުވީ ކެންސަރު ބަލީގައި އުޅޭތާ އަހަރެއްހާ ދުވަސް ފަހުން ހޯމަ ދުވަހުގެ ވަގުތެއްގަ އެވެ. އޭނާގެ މަރުގެ ޚަބަރާ އެކު ހޮލީވުޑްގެ ފަންނާނުން ޓްވިޓާގައި ހިތާމަފާޅުކޮށް، ޖޯލްގެ ބައެއް ހަނދާންތައް ވެސް އާކޮށްފައިވެ އެވެ.\nޖޯލް ފާހަގަކުރެވިފައި ވަނީ ވަރަށް ސްޓައިލިޝްކޮށް ފިލްމުތައް ގެނެސްދިން ކުޅަދާނަ ޑައިރެކްޓަރެއްގެ ގޮތުގަ އެވެ. އެމެރިކާގެ ނިއު ޔޯކަށް އުފަން ޖޯލް ޑައިރެކްޓްކުރި ބެޓްމޭން ސީރީޒްގެ ފިލްމުތަކުގެ ތެރޭގައި 1995 ގެ "ބެޓްމޭން ފޯއެވާ" އާއި 1997 ގެ "ބެޓްމޭން އެންޑް ރޮބިން" ހިމެނެ އެވެ.\nޖޯލް ޑައިރެކްޓްކުރި މަޝްހޫރު އަދި އެހާމެ ކާމިޔާބު ފިލްމުތަކުގެ ތެރޭގައި 1980 ގެ "އެސްޓީ އެލްމޯސް ފަޔާ" އާއި 1987 ގެ "ދަ ލޮސްޓް ބޯއިސް" ގެ އިތުރުން 1990 ގެ "ފްލެޓްލައިނާޒް" ހިމެނެ އެވެ.\nއޭނާ ވަނީ އެމެރިކާގެ މަޝްހޫރު ވާހަކަ ލިޔުންތެރިޔާ ޖޯން ގްރިޝަމްގެ ބައެއް ވާހަކަތަކަށް ވެސް ފިލްމު ހަދައިފަ އެވެ. އޭގެ ތެރޭގައި "ދަ ކްލައިންޓްސް" އާއި "އަ ޓައިމް ޓު ކިލް" ހިމެނެ އެވެ.\nޖޯލް އެންމެ ފަހުން ޑައިރެކްޓްކުރި ފިލްމަކީ 2011 ގެ "ޓްރެޒްޕާސް" އެވެ.\nއޭނާ އަކީ ހޮލީވުޑްގައި މަޝްހޫރުކަން ބައެއް އެކްޓަރުންގެ ކެރިއަރު ކޮޅަށް ޖަހައިދިނުމުގައި ވެސް މުހިއްމު ރޯލެއް އަދާކުރި ޑައިރެކްޓަރެކެވެ. އޭގެ ތެރޭގައި ކޮލިން ފެރެލް އާއި ކީފާ ސަދަލަންޑް އަދި މެތިއު މެކާނަހީ ހިމެނެ އެވެ.\nއިތުރު ލިޔުންތައް ހޮލީވުޑް ކެންސަރު


Guesthouse ehgai alifaanroave baeh kotarithah andhaa hulivehje\nކާޒާ މިއާ ގެސްޓުހައުސް އަލިފާން ރޯވެފައި.\n7 އޭޕްރީލް 2019 1 ކޮމެންޓް\nގެސްޓްހައުސްއެއްގައި އަލިފާންރޯވެ ބައެއް ކޮޓަރިތައް އަނދާ ހުލިވެއްޖެ\nއއ. މަތިވެރީގެ ކާޒާ މިއާ ގެސްޓުހައުސްއެއްގައި މިރޭ ވަރަށް ބޮޑަށް އަލިފާން ރޯވެ ބައެއް ކޮޓަރިތައް އަނދާ ހުލިވެއްޖެ އެވެ.\nއެމްއެންޑީއެފުން ބުނީ އެ ހާދިސާގެ ރިޕޯޓް ލިބުނީ 22:25 ގައި ކަމަށެވެ. އަދި އަލިފާން ނިންވާލެވިފައިވާ ކަމަށާއި، އަލިފާން ނިންވުމުގައި ހަރަކާތްތެރިވީ ތަމްރީނުކޮށްފައި ތިބި އެ ރަށުގެ ސިވިލް ފަޔާ ފައިޓަރުންނާއި ރައްޔިތުން ގުޅިގެން ކުރި މަސައްކަތުން ކަމަށް އެމްއެންޑީއެފުން ބުނެ އެވެ.\nއެނގިފައިވާގޮތުގައި ދެ ބުރިއަށް، ވަރަށް ޒަމާނީ ފެންވަރަކަށް ތަރައްގީ ކޮށްފައިވާ އެ ގެސްޓްހައުސް އަކީ އިއްޔެ ބޭއްވި އާންމު އިންތިހާބުގައި ކާށިދޫ ދާއިރާގެ ގޮނޑި ކާމިޔާބުކުރެއްވި އަބްދުﷲ ޖާބިރުގެ އާއިލީ މަސްލަހަތު އޮންނަ ތަނެކެވެ.\nއަލިފާން ރޯވެ ބޮޑެތި ގެއްލުންތަކެއް ލިބުނު އިރު އެތަން ހުރީ މަރާމާތަށް ބަންދުކޮށްފައި ކަމުން އެ ތަނުގައި އެއްވެސް މީހަކު ނޫޅެ އެވެ. ނަމަވެސް އެތަނުގައި މަސައްކަތް ކުރާ މީހުން ދިރިއުޅެމުން ދިޔައީ އެ ގެސްޓްހައުސްގައި ކަމަށް ވެއެވެ. އެކަމަކު އޭގެތެރެއިން އެއްވެސް މީހަކަށް ވެސް މި ހާދިސާގައި ގެއްލުންވެފައިވާ ކަން އެނގިފައެއް ނުވެއެވެ.\nއެތަން ބަންދުކޮށްފައިވަނީ 25 ކޮޓަރިއާ އެކު ހިންގުމަށް ފަހު ރޫމް އިތުރު ކުރުން ފަދަ މަސައްކަތްތަކަށް ކަމަށް ވެއެވެ. އަދި ބައެއް މީހުން ވަނީ ބަޔަކު އެތަނުގައި ރޯކޮށްލީ ކަމަށް ތުހުމަތު ކޮށްފަ އެވެ.\nއއ. މަތިވެރި އެމްއެންޑީއެފް އަލިފާނުގެ ހާދިސާތައް\nގެސްޓް ހައުސް ހަދައިގެން ނާޗަރަގީ ކުޅެ ހެއްދެވިހާ ނުބައި ކަމެއް ކުރަން އުޅުނީމާ ﷲ ގެ އަޒާބާއި ކުރިމަތިވާނެ !


Anushka aai virat ah anhen kujjeh - vNews.mv\nއަނުޝްކާއާއި ވިރާތުއަށް ލިބުނީ އަންހެން ކުއްޖެއް\nމަރިޔަމް ޝާހިދާ 12 January 2021, 19:17\nބޮލީވުޑްގެ ބަތަލާ އަނުޝްކާ ޝަރްމާ އާއި ފިރިމީހާ ވިރާތު ކޮލީއަށް އަންހެން ކުއްޖަކު ލިބިއްޖެއެވެ.\nއިންޑިއާގެ ނެޝަނަލް ކްރިކެޓް ޓީމްގެ ކެޕްޓަންގެ މަގާމުގައި މިވަގުތު ހުރި ކްރިކެޓް ތަރި ވިރާތު ކޮލީއާއި އަނުޝްކާއާ ދެމީހުން ކައިވެނިކޮށްފައިވަނީ ވަރަށް ގިނަ އަހަރުތަކެއް ވަންދެން ލޯބީގެގޮތުން ގުޅިގެން އުޅުމަށްފަހު 2017 ވަނަ އަހަރުއެވެ.\nއަނުޝްކާ ބަލިވެއިންކަން ހާމަކޮށްފައިވަނީ މިދިޔަ އޯގަސްޓްމަހުގެ ތެރޭގައެވެ.\nޓްވިޓަރ މެދުވެރިކޮށް އަނުޝްކާ ވިހެއި ހަބަރު ފޭނުންނާ ހިއްސާކުރުމަށް ނެރުނު ބަޔާނުގައި ވިރާތު ބުނެފައިވަނީ، ދެމައިންގެ ހާލުވެސް މިވަގުތު ރަނގަޅު ކަމަށާއި މިއީ އެދެމަފިރިންނަށާއި އާއިލާއަށްވެސް ވަރަށް އުފާވެރި ދުވަހެއް ކަމުގައެވެ.\nއަދި ކުރިއަށް އޮތް ދުވަސްތަކަކީ އުފަލުން ފުރިގެންވާ ދުވަސްތަކެއް ކަމަށް ބުނެ ވިރާތުގެ ދެމަފަރިންވެސް އާއްމުންގެ ފަރާތުން އެދުނީ އެއާއިލާއަށް މިވަގުތު ބޭނުންވާ ޕްރައިވެސީ ދިނުމަށެވެ.\nފިލްމް "ރަބްނެ ބަނާދީ ޖޯޅީ" އިން ބޮލީވުޑަށް ތައާރަފްވި ހުނަރުވެރި ބަތަލާ މަންމައަކަށް ވުމާއި ގުޅިގެން ފިލްމީ ދާއިރާގެ ގިނަ ބަޔަކުވަނީ އަނުޝްކާގެ އާއިލާއަށް މަރުހަބާ ކިޔާފައެވެ.\nއަނުޝްކާ ދާދިފަހުން އިންޑިއާގެ ވޯގްއަށް ދިން އިންޓަވިއުއެއްގައި ބުނެފައިވަނީ، ވިހެއުމަށްފަހު ކުޑަ ބްރޭކެއް ނަގާނެ ކަމަށާއި އެހެންނަމަވެސް ވަރަށް އަވަހަށް ފިލްމީ ދާއިރާގެ މަސައްކަތަށް އެނބުރި ނިކުންނާނެ ކަމަށެވެ.\nއަނުޝްކާގެ ފިރިމީހާ، މަޝްހޫރު ކްރިކެޓް ތަރި ވިރާތުވެސް މިވަގުތު ވަނީ ކްރިކެޓްގެ ކުޅިވަރުން ބްރޭކެއް ނަގާފައެވެ.\nވޯގްއަށް ދިން އިންޓަވިއުގައި އެ ދެމަފިރިންވެސް ބުނެފައިވަނީ، ބޭނުންވަނީ ދަރިފުޅު ލިބުމަށްފަހު އެދަރިފުޅު ސޯޝަލް މީޑިއާއާ ވީހާވެސް ދުރުން ގެންގުޅެންކަމަށް ބުނެފައިވެއެވެ.\nމީގެއިތުރުން މިދެމަފިރިންގެ ދަރިފުޅުގެ ފޮޓޯއެއް އެއްވެސް ވަރަކަށް ސޯޝަލް މީޑިއާއާ ހިއްސާ ނުކުރުމަށްވެސް އަނުޝްކާއާއި ވިރާތުވަނީ ނިންމާފައެވެ.\nދިވެހި ފިލްމު ހަދާ އުޅޭ ކުދިވެރިން އެކަން ހުއްޓާލީތަ މިހާރު. އެމީހުންގެ ހިލަމެއް ނުވޭ މިހާރަކު. މި އިންޑިއާ ކުދިން ހިތްވަރާއެކު މަސައްކަތް އެބަ ކުރަމުންދޭތާ\nއަޅުގަނޑުގެ ޚިޔާލަކީ ބައެއް ވެބްސީރީޒްގެ އަޕްޑޭޓާއި ޗެނަލްތަކުން ގެންނަ ސީރީޒްތަކުގެ ޚަބަރުތައްވެސް ހިމަނާލަން. މިހާރުވެސް އަސްލު ވަރަށް ރަނގަޅު ތިގެނެސްދެއްވާ މިދާއިރާގެ ޚަބަރުތައްވެސް.


ހަމަަށަވަރުން، ތިމަންރަސްކަލާނގެއާ ބައްދަލުވާން ނޭދޭ، އަދި ދުނިޔޭގެ ދިރިއުޅުމަށްރުހި، އަދި އެކަމަށް ހިތްހަމަޖައްސައިގެންތިބެ ތިމަންރަސްކަލާނގެ آية ތަކާމެދު غافل ވި މީހުން (ދަންނާށެވެ!) އެއުރެން ތިބެނިވި ތަނަކީ، ނަރަކައެވެ. (އެއީ) އެއުރެން ހޯދައިއުޅުނު عمل ތަކުގެ ސަބަބުންނެވެ.\nހަމަކަށަވަރުން، إيمان ވެ، صالح عمل ތައް ކުޅަމީހުންނަށް، އެއުރެންގެ إيمان ކަމުގެ ސަބަބުން، އެއުރެންގެ ވެރިރަސްކަލާނގެ އެއުރެންނަށް ތެދުމަގު ދައްކަވާނެތެވެ. نعمة ގެ ސުވަރުގެތަކުގައި، އެއުރެންގެ ދަށުން ފެންކޯރުތައް ހިނގަހިނގާ ހުންނާނެތެވެ.\nއެތާނގައި، އެއުރެންގެ دعاء އަކީ [سبحانك اللّهم] އެވެ. އޭ ހައްދަވާ ބޮޑުކުރެއްވި ރަސްކަލާކޯއެވެ! އިބަރަސްކަލާނގެއަށް އަޅަމެން تسبيح ދަންނަވަމެވެ. އަދި އެތާނގައި، އެއުރެންގެ تحيّة އަކީ، [سلام] އެވެ. އަދި އެއުރެންގެ دعاء ގެ ނިންމުމަކީ، [الحمد للَّه رب العالمين] އެވެ. حمد ހުރީ عالم ތަކުގެ ވެރި اللَّه އަށެވެ.\nހެޔޮކަމާއި، ثواب އަވަސްކޮށްދެއްވުމަށް މީސްތަކުން އެދޭހިނދު، އެކަން އަވަސްކޮށްދެއްވާ ފަދައިން، اللَّه އެއުރެންނަށް ނުބަޔާއި، عقاب އަވަސްކޮށްދެއްވާނަމަ، އެއުރެންގެ أجل ޖެހި، އެހިނދު އެހިނދަށް ނިމިއްޖައީހެވެ. ފަހެ، (قيامة ދުވަހުން) ތިމަންރަސްކަލާނގެއާ ބައްދަލުވާން ނޭދޭމީހުން އެއުރެންގެ ފުރެދުމުގައި، ދެފުށު އެޅިއެޅިތިބޭ حال، އެއުރެން ދޫކޮށްލައްވައި، ބައިތިއްބަވާހުށީމެވެ.\nއަދި އިންސާނާއަށް އުނދަގުލެއް ޖެހިއްޖެނަމަ، އޮށޯވެ އޮވެގެން ނުވަތަ އިށީނދެ އިނދެގެން، ނުވަތަ ކޮޅަށް ހުރެގެން، ތިމަންރަސްކަލާނގެ حضرة އަށް دعاء ކުރެތެވެ. ފަހެ، ތިމަންރަސްކަލާނގެ އެމީހެއްގެ ކިބައިން އެ އުނދަގޫ ފިއްލަވައިފުމުން، އޭނާ (އެދާ މަގުން) ހިނގައިދެއެވެ. އުނދަގުލެއްޖެހިގެން ތިމަންރަސްކަލާނގެ حضرة އަށް دعاء ވެސް ނުކުރާކަހަލައެވެ. كافر ންނަށް އެއުރެން ކޮށްއުޅުނު عمل ތައް ޒީނަތްތެރިި ކުރައްވާފައިވަނީ އެފަދައިންނެވެ.\nއަދި ހަމަކަށަވަރުން، ތިޔަބައިމީހުންގެ ކުރީގެ أمّة ތަކުގެ މީހުންގެ ގާތަށް معجزات ތަކާއިގެން رسول ން ވަޑައިގަތުމުން، އެއުރެން އަނިޔާވެރިވީހިނދު، އެ أمّة ތައް ހަލާކު ކުރައްވައި ނެތިކުރެއްވީމެވެ. އެއުރެންނީ إيمان ވާނޭ ބަޔަކު ކަމުގައި ނުވެތެވެ. ކުށްވެރިވި މީހުންނަށް، ތިމަންރަސްކަލާނގެ ޖަޒާ ދެއްވަނީ އެފަދައިންނެވެ.\nދެން އެއުރެންގެ ފަހުން ބިމުގައި خليفة އިން ކަމުގައި ތިމަންރަސްކަލާނގެ ތިޔަބައިމީހުން ލެއްވީމެވެ. އެއީ ތިޔަބައިމީހުން ކަންތައްކުރަނީ ކޮންފަދައަކުންތޯ ބެއްލެވުމަށްޓަކައެވެ.\nއަދި އެއުރެންނަށް ތިމަންރަސްކަލާނގެ آية ތައް بيان ވެގެންވާ ގޮތުގައި ކިޔަވައިދެއްވާހިނދު، ތިމަންރަސްކަލާނގެއާ ބައްދަލުވުމަށް ނޭދޭމީހުން ބުނެތެވެ. ތިޔަނޫން އެހެން قرآن އެއް ގެނެސްދެއްވާށެވެ! ނުވަތަ އެ قرآن އަށް ބަދަލުގެނެސް ދެއްވާށެވެ! ކަލޭގެފާނު ވިދާޅުވާށެވެ! ތިމަންކަލޭގެފާނު އަމިއްލަފުޅަށް އެ ބަދަލުކުރުމަކީ، ތިމަންކަލޭގެފާނަށް އޮތްކަމެއް ނޫނެވެ. ތިމަންކަލޭގެފާނަށް އިއްވަވާ وحى އަށް މެނުވީ، ތިމަންކަލޭގެފާނު تبع ވެވަޑައެއް ނުގަންނަވަމެވެ. ތިމަންކަލޭގެފާނުގެ ވެރިރަސްކަލާނގެއަށް ތިމަންކަލޭގެފާނު އުރެދިއްޖެނަމަ، ބޮޑުވެގެންވާ ދުވަހެއްގެ عذاب އަށް ހަމަކަށަވަރުން، ތިމަންކަލޭގެފާނު ބިރުވެތިވެވަޑައިގަންނަވަމެވެ.\nކަލޭގެފާނު ވިދާޅުވާށެވެ! اللَّه އިރާދަކުރެއްވިނަމަ، ތިމަންކަލޭގެފާނު އެ آية ތައް ތިޔަބައިމީހުންނަށް ކިޔައެއް ނުދެއްވީމުހެވެ. އަދި އެކަލާނގެ ތިޔަބައިމީހުންނަށް އެ آية ތަކެއް ނުވެސް އެންގެވީހެވެ. ފަހެ، މީގެކުރިން ތިޔަބައިމީހުންގެ ތެރޭގައި އެތައްދުވަހެއް ވަންދެން (އެބަހީ: ސާޅީސް އަހަރު ވަންދެން) ހަމަކަށަވަރުން، ތިމަންކަލޭގެފާނު ހުންނެވީމެވެ. (މިބާވަތުގެ ވާހަކައެއް ނުދައްކަވަމެވެ.) ފަހެ، ތިޔަބައިމީހުންނަކަށް ނުވިސްނޭހެއްޔެވެ؟\nاللَّه އާމެދު ހަދައިގެން ދޮގެއް ބުނިމީހަކަށްވުރެ، ނުވަތަ އެކަލާނގެ آية ތައް ދޮގުކުޅަ މީހަކަށްވުރެ، އަނިޔާވެރިކަންބޮޑު މީހަކީ ފަހެ، ކާކުހެއްޔެވެ؟ ހަމަކަށަވަރުން، ކުށްކުރާ މީހުން ނުދިނޭނެތެވެ.\n0 ... 127.1 128.1 129.1 130.1 131.1 132.1 133.1 134.1 135.1 136.1 138.1 139.1 140.1 141.1 142.1 143.1 144.1 145.1 146.1 ... 623


MMA inn bank thakah dollar dhookuraavaru ithurukoffi | Mihaaru\nބީއެމްއެލްގެ އޭޓީއެމްއަކުން މީހަކު ޑޮލަރު ނަގަނީ: އެމްއެމްއޭއިން ޑޮލަރު ދޫކުރާ ވަރު މިހާރު ވަނީ އިތުރުކޮށްފައި.\nއެމްއެމްއޭ އިން ބޭންކުތަކަށް ޑޮލަރު ދޫކުރާވަރު އިތުރުކޮށްފި\n05 އޮކްޓޯބަރ 2020 - 17:52 16 comments\nމޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން ބޭންކުތަކަށް ޑޮލަރު ދޫކުރާވަރު މިއަދު އިތުރުކޮށްފި އެވެ.\nމަރުކަޒީ ބޭންކުން ނެރުނު ބަޔާނެއްގައި ބުނީ ބޭންކުތަކަށް ޑޮލަރު ދޫކުރާ ވަރު އަނެއްކާވެސް އިތުރުކުރީ ބޭރު ފައިސާގެ ބާޒާރަށް ޕްރެޝަރު ކުޑަކުރުމަށް އިތުރު ފިޔަވަޅެއް އެޅުމުގެ ގޮތުން ކަމަށެވެ. މި ފަހަރު އިތުރުކުރި ވަރަށް މި އަހަރު ނިމެންދެން ޑޮލަރު ދޫކުރާނެ ކަމަށް ވެސް އެމްއެމްއޭ އިން ބުނެ އެވެ. ނަމަވެސް އިތުރުކުރީ ކިހާވަރެއް ކަމެއް ނުބުނެ އެވެ.\nކޮވިޑް-19 ފެތުރޭތީ ރާއްްޖެ އާއި އެހެން ގައުމުތަކުން އެޅި ފިޔަވަޅުތަކާ އެކު ރާއްޖޭގެ ޓޫރިޒަމް ހުއްޓުމަކަށް އައުމަށް ފަހު އަލުން ފެށީ މިދިޔަ ޖުލައި މަހު އެވެ. ރާއްޖެ އަށް ބޭރުފައިސާ އެންމެ ގިނައިން ލިބޭ އެ އިންޑަސްޓްރީ އަދިވެސް ރަނގަޅަށް ހިނގައި ނުގަންނާތީ ބޭރު ފައިސާގެ ދަތިކަން ވަނީ ރާއްޖޭގެ ވިޔަފާރިތަކަށް ވަނީ ބޮޑުވެފަ އެވެ.\nއެމްއެމްއޭގެ ބަޔާނުގައި ބުނިގޮތުގައި ކޮވިޑާ ގުޅިގެން ކުރިމަތިވި އިގުތިސާދީ ދަތިކަމުން އަރައިގަތުމަށް މިހާތަނަށް 354 މިލިއަން ޑޮލަރު ވަނީ ލިބިފަ އެވެ.\nކޮވިޑްގެ ބަލިމަޑުކަމުގެ ސަބަބުން ވަރަށް ބޮޑަށް ހީނަރުވެފައިވާ އިގުތިސާދު އަލުން ކުރިއަރަމުން އަންނަ ކަމުގެ އުއްމީދީ ނިޝާންތައް މިހާރު ފެންނަން ފަށާފައިވާ ކަމަށް ވެސް މަރުކަޒީ ބޭންކުގެ ބަޔާނުގައި ބުންޏެވެ. އެގޮތުން ރާއްޖެ އަށް ޒިޔާރަތްކުރާ ޓޫރިސްޓުންގެ އަދަދު މަހުން މަހަށް އަންނަނީ އިތުރުވަމުން ކަމަށާއި ބޯޑަރު އަލުން ހުޅުވައިލި ފަހުން ރާއްޖެ އަށް 18،900 އަށް ވުރެ ގިނަ ޓޫރިސްޓުން އައިސްފައިވާ ކަމަށް އެމްއެމްއޭ އިން ބުންޏެވެ.\nރާއްޖެއަށް އަންނަ ޓޫރިސްޓުންގެ އަދަދު އިތުރުވުމުގެ އިތުރުން އެމީހުން ރާއްޖޭގައި ހޭދަކުރާ މުއްދަތުވެސް މިހާރު އަންނަނީ އިތުރުވަމުންނެވެ. އެގޮތުން މިދިޔަ އަހަރުގެ ސެޕްޓެމްބަރުގައި ޒިޔާރަތްކުރި ޓޫރިސްޓުން އެވްރެޖުކޮށް ހޭދަކުރި ބެޑްނައިޓަށް ވުރެ މި އަހަރުގެ އެ މުއްދަތުގެ ބެޑްނައިޓްސް އިތުރެވެ. މިދިޔަ އަހަރުގެ ސެޕްޓެމްބަރު މަހު ރާއްޖެ އަށް އައި ޓޫރިސްޓުން އެވްރެޖެކޮށް ރާއްޖޭގައި ހޭދަކޮށްފައި ވަނީ ހަ ދުވަސް ކަމަށާއި އެކަމަކު މިދިޔަ ސެޕްޓެމްބަރުގައި އައި ޓޫރިސްޓުން އެވްރެޖްކޮށް ނުވަ ދުވަސް ހޭދަކޮށްފައިވާ ކަމަށް އެމްއެމްއޭ އިން ބުންޏެވެ.\nއިތުރު ލިޔުންތައް ޑޮލަރު އެމްއެމްއޭ ފައިސާ ރާއްޖޭގެ އިގްތިސާދު ބީއެމްއެލް އިގްތިސާދު


Pixel Xl Phonuthakugai Fast Charging massala eba ulhey | Mihaaru\nގޫގުލް ޕިކްސެލް އެކްސްއެލް ފޯނުތައް އެންޑްރޮއިޑް9ޕައި އަށް އަޕްޑޭޓްކުރުމުން ފާސްޓް ޗާޖިން މައްސަލަޖެހިއްޖެ\nޕައި އަށް އަޕްޑޭޓްކުރި "ޕިކްސެލް އެކްސްއެލް" ފޯނުތަކުގައި ފާސްޓް ޗާޖިން މައްސަލަޖެހިއްޖެ\n15 އޯގަސްޓް 2018 - 07:53\nގޫގުލް "ޕިކްސެލް އެކްސްއެލް" ފޯނުތައް ފާސްޓް ޗާޖްކުރުމުގައި ކޫސަނި މައްސަލަތައް، ދޭތެރެ ދޭތެރެއިން ދިމާވެ އެވެ. "ޕިކްސެލް/އެކްސްއެލް 2016" ބޭނުންކުރާ މީހުންނަށް މިހާރު ވެސް އުޅެނީ ކަންތައްގަނޑެއް ލައިގަނެގެންނެވެ. އެންޑްރޮއިޑް9ޕައި އަށް އަޕްޑޭޓްކުރުމުން ފާސްޓް ޗާޖްނުވާ ކަމަށް ގިނަ ބަޔަކު ދަނީ ބުނަމުންނެވެ.\nޕިކްސެލް ޑިވައިސްތައް ފާސްޓްޗާޖްކުރުމަށް ބޭނުންކުރަނީ "ޔޫއެސްބީ-ޕީޑީ" (ޕަވާ ޑެލިވަރީ) ޕްރޮޓޮކޯލް އެވެ. މިއީ ފާސްޗާޖްކުރެވޭ ބައެއް އެހެން ސްމާޓްފޯނުތަކުގައި ބޭނުންކުރާ ޓެކްނޮލޮޖީއެއް ނޫނެވެ. ސްމާޓްފޯނުތައް ފާސްޓްޗާޖްކުރުމަށް ކޮންމެ ކުންފުންޏަކުން ވަކި ޓެކްނޮލޮޖީއެއް ޕްރޮމޯޓްކުރާއިރު، ގޫގުލުން ބުރަވަނީ މި ޓެކްނޮލޮޖީއަށެވެ.\nގޫގުލް "ޕިކްސެލް އެކްސްއެލް" ފޯނުތައް ބޭނުންކުރާ މީހުން ބުނާ ގޮތުގައި، ގޫގުލުން ސަޕްލައިކުރާ ޗާޖަރު ބޭނުންކޮށްގެން ވެސް ފާސްޓް ޗާޖްނުކުރެވެ އެވެ. ބައެއް މީހުން ބުނާ ގޮތުގައި، މައްސަލަ ދިމާވާން ފެށީ، އެންޑްރޮއިޑް 9، ޕައި އަށް އަޕްޑޭޓްކުރުމުންނެވެ.\nމި މައްސަލައާ ގުޅޭ ގޮތުން ފޯރަމްތަކުގައި ދައްކާފައި ހުރި ވާހަކަތަކަށް ބަލާއިރު، ޕިކްސެލް ފޯނުތައް ފާސްޓް ޗާޖްކުރުމުގައި އެކި މީހުން ތަޖުރިބާކުރަނީ އެކި ގޮތެވެ. ފޯނާ އެކު ފޮށީގައި އޮންނަ ޗާޖަރުން އެއްވެސް މައްސަލައެއް ދިމާނުވާ ކަމަށް ބުނާ މީހުން ވެސް މަދެއް ނޫނެވެ.\nޕިިކްސެލް ފޯނުތަކަށް މި މައްސަލަ ދިމާވީ ސޮފްޓްވެއާ އަޕްޑޭޓްކުރުމުން ކަމަށް ގިނަ މީހުން ބުނެ އެވެ. މި ކަމާ ބެހޭ ގޮތުން ގޫގުލުން އަދި ވާހަކައެއް ނުދައްކަ އެވެ. ފިކްސެލް ފޯނުތައް ބޭނުންކުރާ މީހުން މިހާރު ގަބޫލުކޮށްގެން ތިބީ މިއީ ހައްލުނުކުރެވޭނެ ކަމެއް ކަމަށެވެ. އެހެންނަމަވެސް، މިއީ އެންޑްރޮއިޑް9ޕައިގައި އުޅޭ މައްސަލައަކަށް ވެއްޖެ ނަމަ، ގޫގުލުން ރަނގަޅުކުރާނެ ކަމަށް ބެލެވެ އެވެ.\nއިތުރު ލިޔުންތައް ގޫގްލް އެންޑްރޮއިޑް ގޫގުލް ޕިކްސެލް ފޯން މޮބައިލް ފޯން ސްމާޓް ފޯން\nގޫގުލް ޕިކްސެލް ފެނުއަޑީގައި، އެއްގަޑިއިރު